
Bab 26 

BIOGRAFI SAIYIDINA AS-SYEIKH AS-SYAZILI & 

UJIAN Dl TUNISIA 



Kemudian dari itu maka berpindahlah Saiyidina As-Syeikh As- 
Syazili ^jife' ke Tunis dan mendiami sebuah rumah yang mengadap 
kiblat, 

"...don Jadikanlah rumah-rumah kamu [mengarah] kiblat (tempat 
solai)..." Saiyidina Yunus: 87 

... berdekatan dengan Masjid Al-Balath. Di sana beliau didampingi 
oleh sekumpulan tokoh mulia seperti Sidi As-Syeikh Abul Hasan Ali 
Makhluf As-Shiqilli, Sidi Abu Abdullah As-Shobuni, Sidi Abu Muhammad 
Abdul Aziz Az-Zaytuni, khadam setia Saiyidina yaitu Sidi Abul Azaim 
Madhi, Sidi Abu Abdullah Al-Bija'iy Al-Khayyath dan Sidi Abu Abdullah 
Al-Khariji Al-Khayyath. Kesemua yang disebutkan tadi masing-masing 
memiliki karamah dan keberkatan. Di tempat itu Saiyidina telah tinggal 
selama beberapa waktu hinggalah ramai orang datang berhimpun 
kepadanya. 

Lalu kedengaranlah laporannya oleh Al-Faqih Abul Qasim Ibnul 
Barra' yang waktu itu menjadi qadhi besar Tunis. Qadhi besar merasa 
amat dengki lalu menghantar wakil untuk berdebat namun wakilnya itu 
tidak mampu menyaingi Saiyidina. (Hikayat qadhi besar Ibnul Barra' 

dengan Saiyidina As-Syeikh As-Syazili amat penting untuk dipelajari, 
peristiwa ini mengandungi banyak pengajaran, iktibar dan kedudukan... 
kerana itu suka saya menuturkannya di sini agar kita tahu dan mengetahui 
berbagai sudut penderitaan yang dialami oleh seorang syeikh mursyid 
murobbi di peringkat mula perjalanannya, seterusnya bagaimana 
dirinya terdedah kepada berbagai bentuk penzaliman, penghinaan 
dan cabaran agar dirinya jadi sempurna seterusnya menyempurnakan 
para muridnya). 

Maka berkatalah Ibnul Barra' kepada sultan Tunis waktu itu yaitu 
baginda Al-Amir Abu Zakariya: "Tuanku! Di sini ada seorang lelaki asal 
Syazilah yang sebenarnya gembala keldai tapi mendakwa dirinya 
mulia (keturunan Nabi), sudah ramai orang menjadi pengikutnya dan dia 
mengkau dirinya sebagai Al-Fathimi..." (ini merupakan tuduhan politik 
yang besar bahayanya waktu itu, perkataan ini bererti pendakwanya 
mempropagandakan kerajaan Fathimiyyah [yang bertolak belakang 
dengan arus perdana])... orang ini membuat onar di negeri tuanku." 

Saiyidina As-Syeikh As-Syazili berkata: "Aku mengujar: 

"Ya Robbi mengapa Dikau menamakan hamba As-Syazili sedangkan 
hamba bukan asal Syazilah?," lalu dikatakan kepadaku: "Ya AM, Aku 
menamaimu As-Syazili kerana engkau adalah As-Syaadzu Liy.... 
Maknanya engkau ditunggalkan semata-mata untuk mengkhidmatiKu 
dan mahabbah padaKu." 

Sultan Abu Zakariya il^-j pun bersidang dengan Ibnul Barra' 
dan sekumpulan ahli feqah di Al-Qashbah (tempat memutus hukum dan 
perdebatan) lalu baginda duduk di belakang tabir untuk mendengar 
dan menyaksikan (tanpa dilihat oleh yang lain), kemudian hadirlah 
Saiyidina As-Syeikh As-Syazili '■*tg&>. Mereka bertanya tentang nasab 
beliau berkali-kali lalu dijawab oleh Syeikh dan sultan mendengarnya. 
Mereka berbicara dengan beliau dalam semua bidang ilmu lalu Syeikh 
mengatasi mereka bahkan memberi limpahan berbagai-bagai ilmu lain 
hingga mengunci mulut semua orang alim itu dan mereka tak mampu 
menjawab apa-apa kepada beliau. Saiyidina As-Syeikh As-Syazili 
berbalas bicara dan berkongsi dengan mereka semua pada ilmu-ilmu 

yang dapat dituntut, maka bagaimana pula kalau beliau berbicara 
kepada mereka pada ilmu-ilmu kurniaan llahi. 

Maka berkatalah sultan kepada Ibnul Barra': " "Lelaki ini seorang 
wali besar, kamu semua takkan mampu menewaskannya," maka kata 
Ibnul Barra': "Demi Allah jika dia keluar dari tempat ini sekarang 
nescaya rakyat Tunis akan berontak dan membuang tuanku!..." (lihatlah 
bagaimana alim yang jahat menakut-nakuti sultan... sebab setiap 
orang ada kepentingan peribadi) ... "Rakyat jelata sekarang sedang 
berhimpun di hadapan istana tuanku!" Lalu keluarlah para ahli feqah 
sedangkan Saiyidina As-Syeikh As-Syazili disuruh duduk (ditahan di 
situ). 

Saiyidina '^tsZ meminta kebenaran agar seorang sahabat (murid) 
nya dapat masuk menemuinya maka masuklah seorang kepada beliau. 
Kata si murid: "Ya Saiyidi, orang ramai mengata Tuan begian-begian, 
mereka berkata bahawa Tuan diperlakukan dengan begian-begian 
rupa jahat adab..." (seorang sahabat dan murid amat sopan dan 
beradab, dia tak mampu menceritakan kepada syeikhnya perkataan 
orang ramai yang salah, jahat, aib dan tidak benar kepada syeikhnya)... 
maka menangislah si murid di hadapan Syeikh. Saiyidina As-Syeikh 
membalas dengan senyuman (kerana gembiranya beliau dengan adab 
dan kejujuran si murid) lalu berkata: "Demi Allah kalaulah bukan kerana 
aku beradab dengan syarak (di sini Syeikh mahu menambah lagi adab 
si murid dan menguatkan keyakinannya terhadap kebenaran Syeikh dan 
pada aturan siasatnya... ini sikap yang amat ajaib sedangkan situasi 
amat dhaif dan lemah... Allah Taala jua yang memberinya dokongan 
dan kemuliaan) "...nescaya pastilah aku telah keluar dari sini dan dari 
sini," Syeikh mengisyaratkan dengan tangannya dan ke arah mana saja 
beliau mengisyaratkan terbelahlah dinding di arah itu. 

Kemudian Syeikh berkata kepada si murid: "Bawa kepadaku cerek 
air dan sejadahku, kirimkan salam pada para sahabatku dan katakan 
kepada mereka: "Kami takkan hilang dari tuan-tuan sekalian melainkan 
hari ini sahaja, kami akan solat magrib bersama tuan-tuan sekalian 
InsyaAllah Taala." Si murid pun membawa apa yang diarahkan, Syeikh 

berwudhu' lalu tawajjuh kepada Allah Subhanahu wa Taala kemudian 
beliau pun pergi (Tidak disebutkan di sini ke mana perginya 

Syeikh dan apa yang dilakukan, kemudian beliau kembali pada waktu 
yang ditetapkan... wahai Tuhan yang Maha Sejahtera, sejahterakanlah 
kami dan jadikanlah kami ahli taslim dan tasdiq). 

Saiyidina berkata: "Maka hampir-hampirlah aku mahu 

mendoakan hukuman ke atas sultan lalu dikatakan kepadaku: 
"Sesungguhnya Allah tidak redho engkau berdoa atas kegelisahan 
terhadap makhluk," lalu diilhamkanlah kepadaku untuk berkata: 

- ' * * * * ' * •? * ' - s K i 

Ujl^< ^^jP 4X2^t_S t_>l^>- 4j (J^o-J Ij ji kiJjjJLflj jilj 

aJLp JjJjJ<j Jjj^- ^4?*\ (*-^ ^"^Jlj 0*sUaJI 4*1* kiJii^- 

U^Sj -si-^ jIj jj* ^U-; .(ill* ^JIJ^J "^i ^"sLlJIj <>*sUaJI 

jl kijULJ jl .frGv^l 4j*j11* 4«lp {Ja frljLPil SJ^aS ^ t_S>t>e_J 

"Wahai Tuhan yang kursiNya meliputi seluruh langit dan bumi, 
lagi tidak susah bagiNya menjaga kedua itu, lagi Dia Maha 
Tinggi dan Maha Agung. Aku mohon padaMu keimanan terhadap 
penjagaanMu; iman yang menetapkan ketenangan hatiku dari 
kebimbangan terhadap rezeki dan dari takut pada makhluk. Dan 
dekatlah kepadaku dengan kudratMu, dengan dampingan yang 
sertanya Engkau melenyapkan dariku segala hijab, seperti yang 
telah engkau lenyapkan dari Saiyidina Ibrahim teman rapatMu <tJt 
^SULilj oSlAll maka Baginda pun tidak berhajat kepada Saiyidina Jibril 

pesuruhMu pSLUlj oSlAJI dJi. dan tidak juga kepada permintaannya 
dariMu. Dengannya Engkau telah menghadang Baginda dari api 
musuhnya. Dan bagaimana pula takkan terhalang dari mudarat 
musuh si hamba yang Engkau gahibkan dia dari manfaat para 
kekasih. Bahkan sesungguhnya aku bermohon padaMu agar Engkau 
menghaibkan diriku dengan dampinganMu kepadaku hingga aku 
tidak melihat dan tidak merasakan dampingan apa pun dan tidak 
jua kejauhan apa pun dariku sesungguhnya Engkau Maha Kuasa 
atas tiap sesuatu." 

Adapun sultan mempunyai seorang jariah(gundik) yang sangat 
disayangi antara sekian banyak jariahnya. Pada hari itu si jariah 
kesayangan jatuh sakit lalu mati serta merta maka sultan pun ditimpa 
kesusahan kerananya. Jenazah si jariah dimandi dan disiapkan di 
kediamannya. Sambil sibuk mengurus kerja-kerja pengebumian [para 
warga istana] terlupa bahawa mereka sedang mengasapi kain kafan 
dengan pedupaan lalu terbakarlah kubah istana serta segala alat 
perabot, permaidani, pakaian, perhiasan dan harta benda yang tak 
terkira harga dan banyaknya. Maka tahulah sultan bahawa musibah 
yang menimpanya kerana si wali ini. Peristiwa yang berlaku kedengaran 
ke telinga adinda sultan yang bernama Abu Abdullah Al-Lihyani, pada 
hari itu dia berada di luar kota lalu bergegas pulang dan mendapatkan 
Syeikh. Adinda sultan merupakan seorang yang selalu berziarah 
kepada Saiyidina As-Syeikh As-Syazili '<s^C dan teguh keyakinannya 
kepada beliau. 

Lalu berkatalah dia kepada sultan: "Apatah gerangan perbuatan 
Ibnul barra' yang menjerumuskan sultan? Demi Allah tidaklah dia 
menjerumuskan tuanku melainkan ke dalam binasa; binasa tuanku dan 
binasa siapa yang bersama tuanku. Marilah ikut adinda mengadap 
Syeikh," maka bangunlah sultan mengikutnya bertemu Saiyidina As- 
Syeikh As-Syazili '*^si£C , Sidi Abu Abdullah Al-Lihyani berkata: "Ya 
Saiyidi, demi Allah kekanda hamba ini tidak kenal kedudukanmu...," 
adinda sultan mencium tangan dan kaki Syeikh meminta ampunnya 
kepada sultan. Maka berkatalah Syeikh kepadanya: "Demi Allah 

sesungguhnya kekandamu tidak memiliki mudarat dan manfaat untuk 
dirinya, tidak juga dapat membuat dirinya hidup, mati dan bangkit 
sendiri... 

"adapun yang demikian itu sudah termaktub di dalam kitab..." Al- 
Isra': 58 

Dan keluarlah Sidi Abu Abdullah Al-Lihyani mengiring Saiyidina 
As-Syeikh hingga sampai ke rumah beliau kemudian pulanglah 

dia. 

Sehingga beberapa hari Saiyidina As-Syeikh masih tinggal di Tunis, 
kemudian beliau menjual kediamannya yang dekat Masjid Al-Balath 
yaitu rumah mengadap kiblat di Gerbang Al-Qaysariyyah sebelah atas. 
Beliau pun mengarahkan para sahabatnya untuk menuju ke benua timur 
sambil mengutus surat kepada Ibnul Barra' dengan katanya: "Lihatlah, 
aku meluaskan bagimu kota Tunis." 

Khadam setia kepada Saiyidina As-Syeikh As-Syazili Sidi 
As-Syeikh As-Soleh Abul Azaim Madhi bin Sultan berkata: "Satu hari 
kami berjalan mengiringi Syeikh lalu terjumpa Ibnul Barra'. Saiyidina 
As-Syeikh mengucap salam kepadanya namun dia berpaling dan tidak 
menjawab salam. Tiba-tiba muncul Al-Faqih Abu Abdullah bin Abul 
Hasan setiausaha sultan, apabila melihat Saiyidina segera dia turun 
dari baghalnya lalu terus pergi kepada beliau mencium tangan dan 
memohon doanya. Saiyidina pun mendoakannya kemudian beredar. 
Apabila masuk ke rumah Saiyidina As-Syeikh berkata: "Sekarang 
aku menerima bicara mengenai dua orang tadi, dikatakan kepadaku: 
"Ya Ali, seorang hamba dicap celaka; Allah yang Maha Benar tahu 
dan tidak memandangnya walau si hamba alim berbagai ilmu. Seorang 
lagi hamba dicap bahagia; Allah yang Maha Benar tahu dan tidak 
memandang pada kesalahan si hamba walau apa yang dilakukannya." 
(Subhanallah, Maha Suci Allah dan Maha Agungnya Dia... ini benar- 
benar bahaya tuan puan sekalian... saya mohon pada semua agar 
memahami dan berhati-hati). 

Berkata Sidi Abul Azaim Madhi '-^t^: "Dan tidaklah kami 
mendengar Saiyidina As-Syeikh mendoakan hukuman ke atas Ibnul 
BarrcT lagi tidak beliau menyebut apa-apa mengenainya. Hinggalah 
satu hari ketika kami di Arafah pada musim haji Saiyidina berkata: 
"Wahai para fuqara', aminkanlah doaku. Sekarang aku telah diperintah 
untuk berdoa ke atas Ibnul Barra'...," Saiyidina kemudian menadah dua 
tangannya seraya mengucapkan: "Allahumma panjangkan umurnya dan 
janganlah Engkau memberi manfaat kepadanya dengan amalannya, 
jadikan dia mendapat pancaroba dari harta dan anaknya, jadikanlah 
dia di akhir umurnya khadam kepada orang-orang zalim dan tutuplah 
umurnya dengan kesudahan yang jahat." 

Adapun panjang umurnya sudah jelas dilihat orang. Ibnul Baraa' 
itu memang banyak ilmunya namun tiada orang yang menyiarkan 
pengetahuannya lagi tidak dicatat apa-apa dari pelajarannya, maka 
sesudah matinya tidak ada orang peduli padanya. Tidak kedengaran 
ungkapan "Telah berkata Ibnul Barra' begian-begian" maka jadilah 
pekerjaan waktu hidupnya tersia-sia. Adapun tentang anaknya maka 
dia tinggal ditingkat atas rumahnya, ertinya di atas kepala si ayah. 
Si anak ini asyik berhibur dengan nyanyian, arak, maksiat dan segala 
yang tidak halal lagi berterang-terangan melakukan itu semua (tanpa 
segan silu). Para fuqara' sufi telah datang kepada Ibnul Barra' untuk 
menegah perbuatan si anak dan menasihati namun kata si ayah kepada 

mereka: "Kasihan anakku itu, diuji dengan hiburan " Adapun akhir 

umurnya dia menjawat pekerjaan menjaga ehwal orang-orang Rome 
(kaum Nasrani) maka setiap pagi mereka mengucap sejahtera di 
pintunya dengan kata: "Selamat pagi senior." 

Kita mohon ampun dan afiat dari Allah, janganlah kita dibalakan 
dengan sikap membenci awliyaNya serta ingkar terhadap mereka. 
Sesungguhnya Allah Taala telah berfirman [dalam hadis qudsi]: 
"Barangsiapa memusuhi waliKu sesungguhnya dia telah mencabar untuk 
berperang denganKu." 

Berkata Sidi Abul Azaim Madhi '<&&. "Apabila Saiyidina As-Syeikh 
mula bergerak menuju ke benua timur (Mesir) sultan mendengar 

khabar itu lalu susahlah hatinya. Kata baginda: "Nanti apa dikata orang 
pada negeri kita; datang seorang wali Allah ke mari lalu diganggui 
dia hingga memaksanya keluar melarikan diri...," maka sultan pun 
menyuruh orangnya mengajak Syeikh pulang. Apabila sampai kepada 
Saiyidina orang sultan berkata: "Tuanku sultan menyuruh tuan kembali," 
maka jawab Saiyidina As-Syeikh: "Tidaklah aku keluar ini melainkan 
dengan niat menunaikan haji, nanti bila Allah menunaikan hajatku Insya 
Allah Taala aku akan kembali semula." 

Berkata Sidi As-Syeikh Abul Azaim Madhi: "Tatkala kami masuk ke 
kota Iskandariyyah, Ibnul Bara' telah menghantar surat hasutan bahawa: 
"Orang yang sampai ke (Mesir) ini telah membuat onar di negeri kami, 
demikianlah yang akan dilakukannya di negeri kamu." Maka sultan 
Mesir pun menitahkan Saiyidina ditahan di Iskandariyyah. 

Duduklah kami beberapa hari tanpa tahu apa-apa tentang 
berita ini. Di waktu yang sama pemerintah sedang melakukan tekanan 
keatas pemuka-pemuka rakyat yang dipanggil Al-Qobail. Apabila 
para pemuka rakyat mendengar kedatangan Saiyidina As-Syeikh As- 
Syazili olijj i£ iill ^bj mereka pun mendatangi beliau bagi meminta 
bantuannya (melepaskan mereka dari kezaliman). Mereka meminta doa 
lalu kata beliau kepada mereka: "Insya Allah Taala kami akan musafir 
ke Qaherah dan akan berbicara kepada sultan tentang perkara tuan- 
tuan sekalian." 

Maka pergilah kami keluar dari Gerbang As-Sidrah yang dijaga 
oleh askar dan gabenor; tiadalah orang keluar masuk dari gerbang 
ini melainkan diperiksa mereka, namun kami keluar tanpa dilihat dan 
diketahui sesiapa. Apabila sampai ke Qaherah dan pergi ke pusat 
pemerintahan pegawai istana meminta izin untuk kami masuk mengadap 
sultan, maka kata baginda: "Bagaimana itu?! Bukankah beta telah 
menitah orang ini ditahan di Iskandariyyah (ajaib ini!). 

"Kami pun diberi izin masuk lalu mengadap kepada sultan yang 
bersidang dengan para qadhi dan golongan bangsawan. Saiyidina 
duduk bersama mereka sedang kami memerhatikan beliau. Raja pun 
bertitah: "Apa yang mahu kamu katakan wahai Syeikh?," jawab beliau: 

172 



"Aku datang untuk menolong golongan Al-Qabail," kata raja: "Sebelum 
itu tolonglah dirimu sendiri, ini surat yang memberi keterangan tentang 
kesalahanmu diutus oleh Ibnul Barra' dari Tunis dengan cop mohornya," 
baginda menghulur surat itu kepada Saiyidina lalu ujar beliau: "Aku, 
kamu dan Al-Qabail semuanya berada dalam genggaman Allah," 
Saiyidina As-Syeikh pun bangun, apabila telah berjalan kira-kira 
20 langkah para qadhi bercakap dengan sultan namun baginda tidak 
dapat bercakap. 

"Mereka menggerakkan tubuh sultan tapi baginda tetap tidak 
bergerak dan tidak berkata barang sepatah pun. Orang-orang besar 
segera mendapatkan Saiyidina As-Syeikh v^LSw dan masing-masing 
mencium tangan dan kaki beliau merayunya untuk kembali kepada 
sultan. Maka beliau pun kembalilah lalu menggerakkan sultan dengan 
tangannya yang penuh keberkatan maka dapatlah sultan bergerak 
semula. 

Kemudian turunlah sultan dari takhtanya meminta halal kepada 
Saiyidina seraya mencium dua tangan beliau dan memohon doa. 
Sultan selanjutnya mengutus titah kepada gabenor Iskandariyyah 
agar menghentikan kekerasan (penzaliman) dari kaum Al-Qabail dan 
mengembalikan segala yang telah dirampas dari mereka. Kami telah 
tinggal di pusat pemerintahan menjadi tetamu sultan selama beberapa 
hari dan bergegarlah tanah bumi Mesir dengan kehadiran kami 
hinggalah kami berangkat pergi menunaikan haji. 

"Ketika kami pulang dari haji kami telah kembali ke Tunis. Kali 
ini Syeikh tinggal di sebuah rumah sebelah dalam Gerbang Al-Hadid 
dekat Bathha' As-Si'riyyah. Berdiamlah beliau di situ selama beberapa 
waktu hinggalah datangnya khalifah beliau yaitu si pemuda wali 
Sidi Abul Abbas Al-Mursi dari Andalusia yang telah mengganti 

beliau kemudian hari di maqam kewalian al-quthbaniyyah al-kubro (al- 
ghautsiyyah). 

Saiyidina As-Syeikh As-Syazili berkata: "Aku telah melihat 

Saiyidina wa Maulana Muhammad Rasulullah ill dalam mimpi 
lalu Baginda bersabda kepadaku: "Wahai Ali!," jawabku: "Hamba 
sahut serumu ya Rasulallah," Baginda bersabda: "Pindahlah ke benua 
Mesir, di sana engkau akan mendidik 40 orang siddiq. 

"Adapun waktu itu musim panas yang amat teriknya, aku pun berkata: 
"Ya Saiyidi ya Rasulallah, panas amat terik sekarang," maka sabda 
Baginda: "Awan akan memayungimu," maka kataku: "Duhai kekasihku, 
hamba bimbang kehausan," maka sabda Baginda: "Langit setiap hari 
akan menurunkan hujan di hadapanmu." Baginda telah menjanjikan 
bahawa aku akan beroleh 40 karomah dalam perjalananku." 

Sidi As-Syeikh Ibnus Sobbagh (perawi kisah ini) berkata: "Maka 
dengan itu Saiyidina pun menyuruh teman-temannya memulakan 

perjalanan dan bergeraklah beliau musafir ke negeri sebelah timur 
(Mesir, kota Iskandariyyah). 

Antara tokoh yang menemani beliau dalam perjalanan itu adalah 
Sidi As-Syeikh As-Soleh Al-Wali Abu Ali Yunus Ibnus Sammath. As-Syeikh 
As-Soleh Abu Abdullah An-Nasikh menuturkan padaku: "Aku bersama 
mengkhidmati Syeikh Abu Ali Ibnus Sammath dalam perjalanannya 
mengiring Saiyidina As-Syeikh Abul Hasan As-Syazili -moga Allah 
meredhoi mereka semua-. Apabila kami sampai kota Tharablus 

berkatalah Saiyidina As-Syeikh As-Syazili: "Kita akan meneruskan 
perjalanan melalui Jalan Al-Wustho (padang pasir)," manakala Sidi As- 
Syeikh Ibnus Sammath memilih untuk menempuh jalan pesisir laut. 

"Maka pada malam itu Sidi As-Syeikh Ibnus Sammath mimpi 
bertemu Saiyidina wa Maulana junjungan Nabi HH. Baginda bersabda 
kepadanya: "Wahai Yunus, bermula engkau wali Allah dan Abul Hasan 
juga wali Allah, dan tidaklah Allah menjadikan pertindihan antara wali- 
walinya. Pergilah engkau menempuh jalan yang engkau pilih dan dia 
meneruskan perjalanan pada jalan yang dipilihnya." 

"Lalu berpisahlah kami hingga bertemu semula berdekatan kota 
Iskandariyyah. Apabila sudah solat subuh As-Syeikh Abu Ali As-Sammath 
pergi ke kamar Saiyidina As-Syeikh Abul Hasan As-Syazili -moga Allah 
meredhoi mereka semua- sambil diiringi kami lalu masuk bertemu dan 
duduk beradab di depan beliau. Bicaralah dia kepada Syeikh dengan 
kalam yang kami tidak faham apa pun dari butirannya. Apabila 
mahu beredar dia berkata: "Ya Saiyidi, berilah tangan tuan biar aku 
menciumnya," beliau menghulur tangan lalu dia menciumnya kemudian 
beredar sambil menangis. Maka takjublah kami dengan halnya hari itu. 

"Di tengah jalan As-Syeikh Abu Ali As-Sammath berpaling kepada 
teman-temannya lalu berkata: "Malam tadi aku bermimpi bertemu 
Saiyidina wa Maulana junjungan Nabi 9if. Baginda bersabda kepadaku: 
"Wahai Yunus, adapun Abul Hajjaj Al-Aqshuri di Mesir (makam pusara 
dan masjidnya di kota Luxor, selatan Mesir di wilayah Soied) merupakan 
wali quthb zamannya, maka semalam dia sudah meninggal dunia dan 
Allah menggantikan tempatnya dengan Abul Hasan As-Syazili," maka 
inilah aku telah mendatangi beliau dan bersumpah setia kepadanya 
sebagai wali quthb." 

"Apabila kami sampai ke Kota Iskandariyyah keluarlah orang 
ramai menyambut rombongan kafilah, aku melihat Sidi As-Syeikh Abu 
Ali As-Sammath menepuk tangannya kepada kepala kenderaan, sambil 
menangis beliau berkata: "Wahai ahli negeri ini, jika kamu tahu siapa 
yang datang kepadamu pada kafilah ini nescaya kamu semua mencium 
tapak binatang tunggangannya. Demi Allah segala keberkatan datang 

kepada kamu sekalian." 

Abu Abdullah An-Nasikh juga bercerita padaku: "Pernah aku 
berjalan di belakang Saiyidina As-Syeikh Abul Hasan As-Syazili 
, tika itu beliau sedang menunggang sekedup di atas unta. Aku lihat 
dua orang lelaki berjalan di bawah bayang-bayang unta itu. Kata 
salah seorang kepada temannya: "Hai si polan, aku lihat polan itu 
menyakitimu dalam pergaulan dan sebaliknya engkau berbuat baik 
padanya," maka jawab si teman: "Dia itu senegeri denganku, maka 
jawapanku sama seperti ucapan Majnun Laila: 

Majnun melihat anjing di padang pasir, 

lalu anjing itu dilayannya, 

diberi makan dengan baiknya. 

Orang mencela perbuatannya, 

engkar padanya dengan mengata: 

Mengapa anjing dilayan mesra? 

Jawab Majnun: Janganlah mencela... 

kerna mataku pernah melihatnya, 

sekali ada di kampung Laila. 

"Mendengarkan itu Saiyidina As-Syeikh Abul Hasan mengeluarkan 
kepalanya dari sekedup unta seraya berkata kepada si lelaki: "Ulangkan 
padaku perkataanmu wahai anakku," lalu diulanglah perkataannya 
kepada Saiyidina. Maka bergoyanglah syeikh di atas untanya seraya 
mengucapkan: 

Jangan mencela... 
kerna mataku pernah melihatnya, 
sekali ada di kampung Laila. 

"Saiyidina terus mengulang-ulang rangkap itu kemudian melempar 
sehelai ghifarah (sejenis pakaian) warna kismis kepada si lelaki seraya 
berkata: "Ambillah ia dan pakailah, sungguh engkau lebih berhak 
keatasnya dariku, semoga Allah mengurniakan balasan baik padamu 
atas mulianya pergaulanmu wahai anakku." 

Kata Abu Abdullah An-Nasikh: "Aku pun menunjuk kepada 
penerima ghifarah seraya berkata: 'Berikanlah padaku selendang 
itu," lalu ku ambil dari tangannya dan ku ciumnya. Kemudian aku 
memberikan kepada lelaki itu seberapa banyak wang dirham yang 
ada padaku, namun kata si lelaki: "Demi Allah jika engkau memberi 
emas sebanyak ini kepadaku pun tidak akan ku jualnya. Demi Allah 
ini barang amat berharga yang dapat padaku, pasti nanti akan ku 
masukkan sekali ke dalam kafanku. Demi Allah tidaklah aku berjalan 
di bawah bayang-bayang unta beliau melainkan kerana berharap 
semoga Allah merahmatiku kerana aku mendengar zikir-zikir beliau, 
kerana aku tahu rahmat Allah bercucuran keatasnya, maka semoga aku 
juga turut menerima barang sedikit darinya." 

Kata Abu Abdullah An-Nasikh: "Maka tahulah aku bahawa lelaki 
itu lebih mengerti dariku." (Ya Salam... berapa ramai orang dekat tapi 
sebenarnya dia jauh dan berapa ramai orang jauh tapi sebenarnya 
dia dekat... tuan-puanku sekalian fahamilah nescaya kamu beroleh 
keberuntungan). 

Saiyidina As-Syeikh As-Syazili berkata: "Apabila sampainya 
aku ke negeri belahan timur (Mesir) dikatakan kepadaku: "Ya Ali, hari- 
hari cobaan telah berlalu dan mendatang pula hari-hari kurniaan, 
sepuluh dengan sepuluh... ikutilah tauladan nendamu 

Sidi Ibnus Sobbagh berkata: "Pada tahun sampainya Saiyidina 
As-Syeikh dari Tunis ke Mesir beliau mahu pergi mengerjakan haji. 
Namun berlaku kekecohan bersenjata di benteng-benteng pertahanan 
yang berontak melawan raja di Qaherah, maka sibuklah raja bekerja 
untuk menghapuskan mereka lalu tidak menyiapkan kawalan tentera 
dan kelengkapan kafilah haji (sepertimana program tahunannya). 
Maknanya tiada jaminan keselamatan untuk perjalanan haji tahun ini. 

"Lalu keluarlah Saiyidina As-Syeikh dari zawiyahnya ke Al-Birkah 
(tempat perhimpunan musafir haji) dengan tujuan mahu pergi haji dan 
beliau diikut orang ramai. 

"Orang ramai pergi mengadap tuan mufti Al-Faqih Al-Qadhi 
'Izzuddin Bin Abd. Salam dan meminta fatwa kepadanya apakah harus 
melakukan perjalanan haji [dalam keadaan tidak aman sekarang?]. 
Maka jawab mufti: "Tidak boleh pergi (Kerana membahayakan nyawa 
jemaah haji dari risiko penyamun dan perompak) tanpa perlindungan 
keselamatan dari pihak tentera. 

"Orang ramai pun kembali memberitahu Saiyidina As-Syeikh 
tentang fatwa mufti maka kata beliau: "Temukanlah aku dengannya," 
maka bertemulah beliau dengan mufti di Masjid Jami' pada hari 
Jumaat dengan dihadiri ramai jemaah. Kata Saiyidina kepada mufti: 
"Wahai faqih, pada pendapatmu jika seorang lelaki dijadikan untukya 
perjalanan ke seluruh muka bumi ini hanya selangkah maka apakah 
harus baginya untuk bermusafir waktu takut dan mara bahaya atau 
tidak harus?," jawab mufti: "Jika begitu halnya maka orang ini berada 
di luar hukum fatwa. 

"Maka ujar Saiyidina kepada mufti: "Demi Allah Tuhan yang 
tiada Tuhan selain Dia, aku adalah kalangan mereka yang dijadikan 
perjalanan di muka bumi baginya hanya selangkah. Jika nanti aku 
melihat ada apa-apa yang memerbahayakan rombongan di perjalanan 
nescaya akan ku langkahkan bagi mereka ke tempat yang aman. 
Dan tak dapat tidak aku dan tuan akan sama-sama berdiri di depan 
Allah Azza Wajalla nanti dan silakanlah di sana tuan menanyakan aku 
tentang hakikat perkataanku padamu sekarang." 

"Saiyidina pun berangkat haji pada tahun itu bersama 

para muridnya dan orang ramai yang mahu, lalu ditengah perjalanan 
zahirlah baginya berbagai keramat. 

"Antaranya gerombolan penyamun datang waktu malam untuk 
menjarah rombongan, namun apabila masuk ke tengah rombongan para 
penyamun mendapati diri mereka masuk ke dalam benteng dan tidak 

dapat keluar darinya seolah-olah kota pertahanan yang dibina. Pada 
esok paginya gerombolan penyamun datang mengadap Saiyidina As- 
Syeikh dan kesemua mereka bertaubat kepada Allah Taala." 

"Apabila selesai haji kembalilah ke negeri Mesir. Orang ramai 
dan tuan faqih mufti dari kota Qaherah keluar berjalan kaki ke Al- 
Birkah (tempat berhimpun jemaah haji yang pergi dan kembali di luar 
kota) untuk menyambut jemaah haji. Para jemaah menceritakan kepada 
tuan mufti pengalaman mereka beroleh berbagai kurnia Allah Taala 
sepanjang perjalanan, apabila sudah masuk ke kota qadhi As-Syeikh 
Izzuddin pun datang menziarahi Saiyidina As-Syeikh. Maka kata 
Saiyidina kepadanya: 

"Wahai faqih, demi Allah jika bukan kerana beradab kepada 
nendaku Rasulullah m§. nescaya pada hari wukuf aku bawa kafilah haji 
dari Qaherah melangkah terus ke Padang Arafah," maka kata mufti: 
"Aku beriman dengan Allah," kemudian Saiyidina As-Syeikh 
berkata kepadanya: "Wahai faqih Izzuddin lihatlah sekarang kepada 
hakikat yang ku katakan tadi," Saiyidina pun memberi isyarat dengan 
tangannya yang penuh keberkatan ke arah kiblat lalu semua yang ada 
di situ melihat Kaabah yang mulia di depan mata mereka hingga kelam 
kabut dan gembiralah mereka. 

"Qadhi (As-syeikh Izzuddin) menghulur kepalanya kepada 
Saiyidina seraya berkata: "Tuanlah syeikh saya mulai saat ini!," lalu 
jawab Saiyidina: "Bahkan engkau saudaraku Insya Allah Taala." 

Bab 28 

BIOGRAFI SAIYIDINA AS-SYEIKH AS-SYAZILI H 

SYEIKH MURSYID: 
PENDIDIK ROHANI DAN J ASM AN I 



Sidi Madhi Abul Azaim berkata padaku (Sidi Ibnus Sobbagh): "Pada 
satu hari Saiyidina As-Syeikh As-Syazili berbicara kepada para 
sahabatnya tentang hakikat syeikh mursyid, kata beliau: "Adapun 
tangan syeikh mursyid itu bersama para muridnya dan menjaga mereka 
di mana saja mereka berada baik mereka hadir atau tidak hadir." Sidi 
Abul Azaim berkata: "Lalu di dalam hati aku membangkang perkataan 
beliau kerana kataku itu hanya dapat dilakukan oleh Allah Azza 
Wajalla sahaja, jika di hadrat syeikh bolehlah beliau menjaga murid, 
tapi jika tidak bersama maka hanya Allah Azza Wajalla saja yang 
dapat melakukan itu...," dan majlis pun berakhir. 

"Pada pagi esoknya aku merasa kesempitan yang amat sangat 
melanda jiwaku. Aku pun keluar dari benteng kota Iskandariyyah dan 
duduk sepanjang-panjang hari itu di tepi laut. Sesudah solat asar 
aku pun duduk memasukkan kepala dalam kalungan [tasbih]ku, tiba- 
tiba terasa ada yang menguis aku, fikirku tentu seorang faqir mahu 
bergurau denganku. 

"Aku pun mengeluarkan kepala lalu mendapati seorang perempuan 
jelita berpakaian cantik dan perhiasan. Aku berkata padanya: "Apa 
yang kamu mahu?," jawab si perempuan: "Dirimu," aku pun berkata: 

"Aku berlindung dengan Allah darimu!," maka kata perempuan itu: 
"Demi Allah aku takkan melepaskanmu!" Aku pun menolaknya dari 
mendekatiku namun wanita itu memelukku ke pangkuannya dan 
mempermainkan aku seperti bermain dengan burung pipit. Aku jadi tak 
berdaya mempertahankan diri dan dia telah pun menindihku di bawah 
dua pehanya. 

"Lalu nafsuku pun merasa jinak kepadanya, dengan tidak semena- 
mena ada satu tangan menarik bahuku, tahu-tahu aku mendapati 
Saiyidina As-Syeikh ^jLK dan beliau mengujar kepadaku: "Hai Madhi, 
apa keadaan yang menimpamu ini?," beliau pun membuang aku dari 
perempuan itu. 

"Aku rasakan diriku bagai jatuh dari langit. Aku terus bangun 
dan mengangkat kepalaku lalu tidak ku dapati Saiyidina dan tidak 
juga perempuan itu. Maka takjublah aku dengan apa yang berlaku 
dan tahulah aku bahawa yang menimpa diriku tadi adalah kerana 
dosaku dengan Saiyidina As-Syeikh '<^C, sebab berlakunya kerana 
aku membangkang beliau semalam. 

"Aku pun istighfar memohon ampun kepada Allah lalu wudhu' dan 
solat maghrib, kemudian pergi ke Gerbang Al-Akhdar, waktu itu semua 
pintu kota telah ditutup. Apabila aku mendekatinya pintu itu terbuka dan 
aku pun masuk ke kota lantas tertutup pula gerbang itu di belakangku. 
sedangkan gerbang ini tidak dibuka melainkan selepas solat Jumaat; 
dari gerbang ini amir kota dan rakyat jelata keluar bersiar-siar 
ke pantai kemudian gerbang akan ditutup semula dan tidak dibuka 
melainkan Jumaat depan. 

"Aku masuk ke kota dengan menyorok-nyorok agar tidak dilihat 
oleh fuqara' sufi dan terus kembali ke rumahku. Apabila Saiyidina As- 
Syeikh selesai menunaikan solat isya' para jemaah pun bersurai. Pada 
setiap malam beliau akan mengadakan perjumpaan dengan orang yang 
datang dari pelusuk negeri untuk mereka mendengarkan kalamnya. 

"Saiyidina As-Syeikh masuk ke bilik khalwahnya lalu bertanya: "Di 
mana Madhi?," jawab para fuqara': "Seharian ini kami tidak melihatnya 

tuanku," kata beliau: "Panggillah dia di rumahnya," mereka pun datang 
kepadaku lalu kataku: "Aku sakit," dan memang benar aku jatuh sakit 
kerana hal yang menimpaku sangat berat dan tidaklah aku kembali 
ke rumah melainkan dengan hal yang amat besar. Lalu kata Saiyidina 
kepada mereka: "Usung dia ke mari." 

"Mereka lalu mengusungku dan membawa aku masuk mengadap 
Saiyidina As-Syeikh, beliau lalu menyuruh semua yang lain beredar 
maka duduklah aku di hadapannya. Kata beliau: "Wahai Madhi," ku 
jawab: "Saya...," kata beliau: "Semalam waktu aku berkata begian- 
begian engkau membangkang. Lalu di manakah tanganku hari ini 
darimu ketika engkau hampir terjerumus ke lembah maksiat. Ya Madhi, 
siapa yang tidak mampu melakukan itu maka bukanlah dia seorang 
syeikh," (ini adalah maqam para syeikh kamil yang beroleh izin dari 
Allah dan RasulNya HH... selain mereka tidak memiliki kemampuan ini). 

Abul Azaim Madhi juga mengkhabarkan padaku: "Kami bersama 
Saiyidina As-Syeikh di Damanhur yang perjalanannya sehari dengan 
kuda... (jaraknya sekarang kurang lebih setengah jam perjalanan 
kereta) dari kota Iskandariyyah. Sesudah solat asar tuan Syeikh 
memberi padaku sepucuk surat untuk disampaikan kepada Al-Faqih 
Fakhruddin bin Al-Faizi di kota Iskandariyyah mengenai suatu hajat 
yang ditawar kepada beliau. Kataku kepada syeikh: "Ya Saiyidi, besok 
pagi-pagi hamba akan bertolak ke sana Insya Allah," lalu kata beliau 
padaku: "Malam ini juga kamu bertolak dan segera kembali dengan 
jawapannya Insya Allah Taala." 

"Maka aku pun menyandang pedangku lalu keluar menuju ke 
kota. Tahu-tahu aku sudah sampai ke Iskandariyyah dalam jarak masa 
yang paling singkat. Surat itu terus ku hantar kepada syeikh berkenaan 
lalu kembali semula sebelum matahari kekuning-kuningan. Dalam 
perjalanan aku melewati pergunungan Al-Hajir lalu aku mendengar di 
situ suara amat berdengung-dengung dan merasa ada yang berjalan 
di belakangku. Sangkaku tentu ini bunyi gerombolan penyamun mahu 
merompakku di jalan siang. Aku pun menghunus pedang dan menunggu, 
namun tidak kelihatan seorang pun yang muncul. 

"Apabila sampai aku duduk mengadap Syeikh dah beliau tersenyum 
padaku. Kata beliau: "Wahai Madhi, kamu menghunus pedangmu untuk 
menentang penyamun? Suara berdengung yang engkau dengar adalah 
bunyi malaikat. Demi Allah tidaklah engkau keluar dari sisiku melainkan 
lapan puluh ribu malaikat menjagamu hinggalah engkau kembali semula 
kepadaku dengan perintah Allah." 

Tuan-puanku sekalian saya mohon agar tidak mengengkari... 
fahamilah bahawa para masyaikh kamil punya segala kebaikan di sisi 
Tuhan mereka. Antara dalil-dalilnya yang disebut Al-Quranul Karim: 



"Disediakan untuk mereka (para awliya) apa yang mereka 
kehendaki, di sisi Tuhan mereka; demikianlah balasan golongan 
muhsinin (mereka yang berusaha memperbaiki amal perbuatannya) " 
Az-Zumar: 34 



"...(para awliya) mereka beroleh apa sahaja yang mereka ingini 
di sisi Tuhan mereka; yang demikian itu ialah limpah kurnia yang 
besar" As-Syura: 22 



"Mereka (para awliya) beroleh apa yang mereka kehendaki di 
situ, dan di sisi Kami ada lagi tambahan (limpah kurnia yang tidak 
terlintas di hati mereka)" Qaaf: 35 

Sidi Abul Azaim Madhi mengkhabar lagi padaku: "Satu hari 
Saiyidina As-Syeikh mengutus aku dari Iskandariyyah ke kota 

Dimyath untuk mengurus satu hajat beliau. Ketika itu ada seorang 
lelaki warga Dimyath bertamu kepada kami lalu ingin menyertaiku 
perjalananku. Tetamu meminta izin Saiyidina lalu beliau pun memberi 

izin. 

"Waktu kami bergerak ke Gerbang As-Sidrah lelaki itu 
mengeluarkan wang dirhamnya untuk membeli roti dan lauk. Maka 
kataku padanya: "Kita tidak perlu apa-apa bekal," maka balasnya 
padaku: "Apakah kita akan ketemu kedai si polan di tengah Sahara?!" 
kedai yang dimaksudkan lelaki Dimyath ini ialah satu kedai manisan di 
Iskandariyyah (dia berkata begitu untuk menyenangkan hati temannya). 
Maka jawabku: "Bahkan kedai yang lebih baik dari itu Insya Allah 
Taala." 

"Adapun aku bila masa sahaja keluar musafir tidak membawa 
bekalan. Jika lapar aku akan mendengar suara dari belakangku 
berkata: "Hai Madhi, keluarlah ke sebelah kanan nescaya engkau akan 
menemui apa yang dapat kau makan," demikianlah juga jika haus, 
maka sentiasa aku mendapat makanan yang baik dan air segar. 

"Maka keluarlah kami berdua menempuh perjalanan dengan 
pantas bertenaga hingga ke tengah hari. Lelaki itu berkata padaku: 
"Hai Madhi, berilah aku makan, sekarang aku sudah lapar," maka tiba- 
tiba aku mendengar suara Saiyidina As-Syeikh seperti biasa, katanya 
padaku: "Hai Madhi, tamu kamu sudah lapar, keluarlah ke kanan 
nescaya engkau beroleh makanan untuk menjamunya," maka keluarlah 
aku ke sebelah kanan lalu kami menemui setalam penuh manisan kinafah 
yang harum diadun dengan kasturi dan air mawar. Lantas makanlah 
kami berdua dengan nikmatnya. Lelaki itu takjub tak sudah melihat apa 
yang disaksikannya. 

"Aku pun berkata kepadanya: "Manakah yang lebih baik; 
hidangan ini atau apa yang engkau tunjukkan padaku di kedai manisan 
polan?," jawab si lelaki: "Demi Allah tidak pernah aku melihat makanan 
sebegini, tidak pernah disediakan makanan sehebat ini di mana-mana 
istana raja sekalipun." Tetamuku mahu membawa baki manisan yang 
tidak habis namun aku menegahnya, yang tidak habis aku biarkan saja 
sebagimana adanya. 

"Kami pun berjalan sebentar lalu haus. Tiba-tiba aku mendengar 

suara tuan Syeikh berkata kepadaku: "Wahai Madhi, keluarlah ke 
sebelah kanan nescaya engkau akan mendapati air," maka kami pun 
mendapati ada mata air segar yang terpancar dari pasir. Kami pun 
minum darinya lalu tidur sebentar. Apabila bangun kami tidak mendapati 
walau setitik air pun. 

"Maka tanya si lelaki: "Mana perginya air yang ada di sini?," 
jawabku: "Aku tidak tahu menahu," kata lelaki itu: "Demi Allah tuan Syeikh 
ini telah dikurniai kelebihan agung dalam melakukan kehendaknya. Demi 
Allah aku takkan kembali kepada keluargaku melainkan aku mencapai 
apa yang diajar oleh tuan Syeikh ini atau aku mati pada jalan Allah. 

"Lelaki itu pun meninggalkan jaket bulunya kepadaku lalu berjalan 
masuk ke padang pasir sambil mulutnya menyebut Allah... Allah. 

"Apabila perjalananku selesai aku pun kembali kepada tuan Syeikh. 
Beliau berkata padaku: "Wahai Madhi, engkau telah menerbangkan si 
tetamu," maka kataku: "Tuanlah yang telah menerbangkannya. Tuanlah 
yang memberinya makan manisan kinafah di tengah Sahara dan 
memberinya minum air segar dari celahan pasir," maka kata Saiyidina: 
"Ya Madhi, lelaki itu telah berlalu pergi bersama mereka yang pergi 
kepada Allah Taala." (Yaitu satu bentuk pelarian kepada Allah Taala 
seperti dalam firmanNya): 



"Maka segeralah kamu /an" kepada Allah (dengan bertaubat dan 
taat) sesungguhnya aku diutuskan Allah kepada kamu, sebagai 
pemberi amaran yang nyata" Az-Dzariyat: 50 

Lelaki tadi telah lari kepada Allah dengan jasad dan rohnya, dia 
punya banyak sebab untuk berbuat begitu dan pada kesempatan ini 
kita tidaklah akan membicarakannya. Cuma yang dituntut ialah lari 
kepada Allah dengan roh manakala badan tetap kekal di mana tempat 
dia diletakkan Allah Taala; di rumahnya, dalam keluarganya dan tugas 
pekerjaannya. Ini dapat disempurnakan dengan berkat berdamping 

kepada guru yang sempurna lagi menyempurnakan yaitu kalangan rijal 
dan para masyaikh besar yang kamil -semoga Allah meredhoi mereka 
dan menjadikan beroleh kemanfaatan mereka khususnya Saiyidina 
Abdun Nasir murobbi jasad dan roh kita-... saya mohon tuan-puan 
memahami. 

Sidi Abul Azaim Madhi juga mengkhabarkan padaku: "Pada satu 
tahun aku telah pergi menunaikan ibadat haji seorang diri setelah minta 
izin dari Saiyidina As-Syeikh..." (lihatlah, betapa seorang murid sejati 
itu sentiasa minta izin dari syeikhnya dan tidak bermain-main dengan 
beliau... ini tidak; syeikh cakap begian si murid takwil cakap syeikh 
atau memesongkan maknanya supaya dia tidak melakukan seperti 
kehendak syeikh... inilah musibah muridin dan muridat di zaman 
sekarang... mereka tidak faham dan tidak mahu memahami... atau 
mereka sebenarnya faham tapi tak mahu mempraktis... sebab inilah 
mereka tidak cepat maju dalam menempuh jarak perjalanan nafsu dan 
segala hijab diri... mereka menyangka dan semata-mata menyangka 
diri mereka cerdik... hakikatnya mereka bukan mahu Allah dan 
RasulNya mS- mereka hanya mahu diri mereka sendiri... hati-hatilah! 
Sesungguhnya aku telah memberi amaran padamu). 

Apabila selesai segala manasik aku pun mendatangi Masjidil 
Haram untuk tawaf wida'. Maka berlaku pada waktu itu gerombolan 
orang Makkah membuat onar merampas harta benda saki baki jemaah 
haji yang masih belum meninggalkan tanah suci..." (sebenarnya bukan 
warga Makkah yang melakukan itu, tapi kaum A'raab (Badwi) yang 
tinggal di perbatasan Makkah kerana kepicikan ekonomi yang buruk 
masa itu). 

"Aku pula memegang banyak amanah yang dipesankan orang 
kepadaku. Maka masuklah aku ke dalam Hijir di bawah pancuran 
Kaabah lalu berkata: "Jika aku keluar masjid nescaya akan dirompak, 
jika aku masih tetap di sini aku menahan harta benda amanah dari 
sampai kepada para pemiliknya," maka duduklah aku kebingungan lalu 
aku menyeru nama Saiyidina As-Syeikh -Abul Hasan As-Syazili-. 

"Tiba-tiba aku melihat beliau berdiri di Bab An-Nadwah memberi 



186 



isyarat kepadaku, aku pun bersegera mendapatkannya. Beliau bergerak 
keluar meninggalkan aku dan aku pula cuba mengejarnya. Demikianlah 
aku terus mengekorinya hingga aku sampai kepada rombongan kafilah. 
Aku cari beliau namun tidak ketemu. 

"Apabila sampai ke Iskandariyyah aku pun mendatangi Saiyidina 
seraya menyalaminya. Beliau bertanya khabarku kemudian berkata: 
"Wahai Madhi, ketika engkau dihimpit kesulitan lalu menyeru kami, 
kami pun datang dan menyelamatkanmu dari kesulitanmu." 

Sidi Abul Azaim Madhi mengkhabar lagi padaku: "Pada satu 
tahun aku telah menyertai Saiyidina pergi menunaikan haji. Apabila 
kami sampai ke Madinah Al-Munawwarah dan masuk ke Masjid 
Saiyidina wa Maulana Rasulullah jH! Saiyidina As-Syeikh melepaskan 
serban dari kepalanya lalu berkata, 



"Selawat dari Allah dan para malaikatNya, para rasul dan nabiNya 
serta seluruh makhlukNya dari penghuni segala petala langit dan 
bumiNya buatmu ya saiyidi ya Rasulallah, begitu juga buat para 
sahabatnya sekelian." 

"Beliau terus mengulang-ulang ucapan itu dengan halnya yang 
amat besar hingga tenanglah akhirnya hal itu darinya lalu beliau pun 
duduk di masjid. Beliau '-^m berkata: "Wahai Madhi, apabila aku 
mengucap salam maka Baginda menyahut salamku dengan isyarat jari 
telunjuknya dan aku melihat kepada Baginda." 

"Pada waktu itu masuklah Abu Muhammad Abd. Aziz Az-Zaytuni 
yang mengurus makanan para fuqara' (muridin). Katanya kepada 
Saiyidina: "Ya Saiyidi, binatang kenderaan hamba telah mati dan 
barang bawaannya masih di atas tanah," maka jawab Saiyidina: "Demi 
Allah saat ini tiada padaku barang sekeping wang baik dinar maupun 
dirham." Beliau pun menyuruhnya duduk dan kami para fuqara' duduk 

dalam halaqah mengelilingi beliau. 

"Saiyidina As-Syeikh menundukkan kepalanya beberapa lama. 
Kemudian beliau mengangkat kepalanya lantas berkata: "Wahai 
Abdul Aziz, dekatlah padaku," si pengurus pun mendekati beliau lalu 
dikatakan padanya: "Masukkan tanganmu ke poketku dan ambillah apa 
yang ada padanya," lalu dimasukkanlah tangannya ke poket Saiyidina 
dan dikeluarkannya penuh dengan wang emas. Maka kata beliau: 
"Lihatlah wang ini, demi Allah tidaklah ia dicap oleh pengecap dan 
tidak ditempa oleh tukang, namun dikatakan kepadaku: "Wahai Ali, 
ambillah apa yang ada di poketmu," Saiyidina lalu berkata kepada 
pengurus: "Pergilah engkau membeli unta dan apa yang diperlukan 
oleh para fuqara' (muridin)." (Lihatlah betapa seorang syeikh memberi 
segala yang ada padanya (waktu dan segala miliknya) kepada muridin 
dan tidak meninggalkan apa-apa untuk anak-anak dan isteri-isterinya... 
apakah muridin mampu untuk memberi segala-galanya kepada syeikh 
mereka... yang demikian itulah golongan sodiqin dan sodiqat ahli 
kejujuran). 

Bab 29 

BIOGRAFI SAIYIDINA AS-SYEIKH AS-SYAZILI H 

SYEIKH DAN KELUARGA 

Kita teruskan lagi bersama perkhabaran, ahwal dan mutiara kata 
junjungan kita Saiyidina Abul Hasan As-Syazili ZU>j)s us iiJl ^> 

Adapun Sidi Abdul Aziz Az-Zaituni itu kalangan sahabat (murid) 
besar kepada Saiyidina As-Syazili Satu hari di Padang 

Arafah berdoalah beliau dan hanya Sidi Az-Zaituni yang dipilih 
mengaminkan doa itu. Kata beliau kepadanya: "Aminkanlah doaku ini," 
apabila selesai berdoa beliau pun berkata: "Demi Allah sesungguhnya 
telah berdoa badal dan khalifah," maka beliau ditanya oleh Sidi Abdul 
Aziz: "Siapakah badal dan khalifah yang tuan katakan tadi?," jawab 
beliau: "Akulah khalifah itu dan engkaulah badalnya." (Sidi Abdul Aziz 
sedia mengetahui namun dia mahu mendengar dan berlazat-lazat 
mendengarnya sekali lagi, kerana perjalanan Saiyidina As-Syeikh As- 
Syazili itu khumul (sembunyi diri) tidak menonjol dan tiada menzahir 
diri, beliau tidak bercakap perkara sebegini melainkan nadir... 
Lihatlah, dia wali badal tapi tidak tahu dirinya badal kerana Saiyidina 
menanggung itu semua darinya... Saiyidina membiarkannya menjaga 
soal persiapan makan minum dan memasak untuk para muridin dan 
tamu... Saya mohonlah tuan puan sekalian memahami dan mengambil 
pencerahan... Muroqobah (telitilah) ahwal syeikh... sungguh padanya 
ada faedah yang besar). 

As-Syeikh As-Soleh Al-Mufti Jamaluddin Al-Qursyi Al-lraqi 
menceritakan kepada Sidi Ibnus Sobbagh di Kota Qaherah pada 
tahun 61 5H dengan katanya: "Aku telah mendengar As-Syeikh Abul 
Abbas Al-Mursi berkata -moga Allah mengurnia kita manfaat dari 
keberkatannya-: "Satu hari kami solat subuh berimamkan Sidi Abul 
Hasan As-Syazili dan beliau membaca Surah As-Syura. Apabila sampai 
bacaannya kepada ayat: 

lilJlj UI^S"i ^Qs^jjj j\ . jj£ JJl i-Lij (j^— J t ^-4;J *t*^ 

"Bagi Allah jualah hak milik segala yang ada di langit don di bumi; 
Allah menciptakan apa yang dikehendakiNya; Allah mengurniakan 
anak-anak perempuan kepada sesiapa yang dikehendakiNya, 
Allah mengurniakan anak-anak lelaki kepada sesiapa yang 
dikehendakiNya. Atau Dia mengurniakan mereka kedua-duanya - 
anak-anak lelaki dan perempuan, dan Dia juga menjadikan sesiapa 
yang dikehendakiNya mandul..." As-Syura: 49-50 

...maka terdetiklah dalam jiwaku sesuatu mengenai makna ayat ini. 
Apabila Syeikh memberi salam dari solatnya beliau menoleh kepadaku 
lantas berkata: "Duhai Abul Abbas, "Allah mengurniakan anak-anak 
perempuan kepada sesiapa yang dikehendakiNya" bererti ibadat dan 
mu'amalat, "Allah mengurniakan anak-anak lelaki kepada sesiapa yang 
dikehendakiNya" bererti ahwal, segala macam ilmu dan maqam, 
"Atau Dia mengurniakan mereka kedua-duanya - anak-anak lelaki dan 
perempuan" ertinya Allah menghimpunkan semua itu pada mana-mana 
hamba yang dikehendakiNya, "dan Dia juga menjadikan sesiapa yang 
dikehendakiNya mandul" ertinya tanpa ilmu dan tanpa amal 

Kata Sidi Abul Abbas: "Maka takjublah aku dari perkataan beliau 
itu lalu berkatalah Syeikh: "Demi Allah, tiadalah terlintas sesuatu pada 
benak seseorang melainkan Allah memperlihatkan aku akan ia baik 
dalam solat atau selainnya." (Allah Subhanahu wa Taala adalah yang 

Maha Memberi segala-galanya kepada siapa yang dikehendakiNya... 
Jika Allah telah memberi kepada mereka yang terpilih itu kita pula 
bagaimanakah akan mengetahui jika mereka tidak membicarakannya 
-moga Allah meredhoi Saiyidina As-Syazili dan mencapaikan keredhoan 
buatnya-. Selanjutnya bagi ahli engkar pula bagaimana seenaknya 
mereka berkata yang ini iya... yang itu tidak... Tuan puan sekalian! 
Semua itu adalah rahsia dan tetap akan menjadi rahsia. Allah Subhanahu 
wa Taala sepertimana Dia telah mengurnia segala macam rahsia Dia 
juga boleh untuk menutupinya dan boleh bagiNya menjadikan segala 
rahsia itu dimusuhi oleh ahli engkar dan para pembangkang... sudah 
mengertikah tuan-puan sekalian?). 

Sidi Abul Azaim Madhi '-^JiJi menghikayatkan kepada Sidi Ibnus 
Sobbagh bahawa: "Saiyidina As-Syeikh As-Syazili ada seorang anak 
lelaki bernama Ali. Satu hari aku terjumpa anak ini di Kota Iskandariyyah 
dalam keadaan mabuk minum arak. Aku pun membawanya pulang ke 
rumah lalu ku palu dengan pukulan yang menyakitkan, dia mendapatkan 
ibunya lalu bergantung padanya maka aku sentap dia dengan keras 
sedangkan dia erat memegang ibunya, ini menyebabkan tercabut 
beberapa helai rambut si ibu di tangannya maka menangislah si ibu. 
Saiyidina As-Syeikh ^ii^ datang lalu bertanya kepada isterinya: 
"Mengapa kamu menangis?," dia pun mengkhabarkan apa yang berlaku 
tanpa menyebut tentang arak dan mabuk... (ini adalah hal makar 
isteri-isteri para masyaikh... sebab inilah dalam Tareqat Syaziliyyah 
kita wajib bagi para isteri syeikh dan anak-anaknya baik yang lelaki 
maupun perempuan untuk sama sekali tidak masuk campur urusan 
tareqat, tidak membesar diri dan tidak mempergunakan muridin... ini 
adalah undang-undang). 

"Maka marahlah Syeikh lalu masuk ke zawiyah. Beliau berkata 
kepadaku: "Hai Madhi, engkau telah melakukan begian-begian" maka 
kataku kepada beliau: "Ya Tuanku, sesungguhnya hamba mendapati 
si anak mabuk minum arak. Demi Allah kalau dia bergantung kepada 
hadrat Tuan sekalipun nescaya hamba palu dia sepertimana hukum 
syarak." (Lihatlah kepada keagungan tareqat kita ini... seorang murid 
dan khadam kepada Syeikh bercakap dengan penuh adab semata 

kepada syeikhnya, kepada tuannya, kepada murobbinya, kepada 
mursyidnya bahawa syariat adalah di atas junjungan kita dan wajib 
kita mentakzim syariat... kerana inilah Tareqat Syaziliyyah tetap kekal 
hingga ke Hari Kiamat... Wahai para jamaah! Gembira dan syukurlah 
kita kepada Allah Taala kerana Dia telah memilih kita tanpa ada daya 
upaya dari kita dan kerana Dia telah menjadikan kita para khadam 
kepada junjungan Syaziliyyah). 

"Saiyidina As-Syeikh pun diam dan masuk ke zawiyah dalam 
keadaan bingung (bingung dengan apa yang telah berlaku dan 
marah kepada anaknya... bingung bagaimana dia dapat mendidik 
anak-anak orang lain baik lelaki maupun perempuan tapi tak mampu 
mendidik anak lelaki sendiri... dalam masa yang sama beliau juga 
bangga dengan muridnya yang mengingatkan beliau kepada hukum 
hakam Allah dan kehormatan syariat zahir yang suci, murni lagi mulia). 

"Saiyidina duduk beberapa lama kemudian memanggilku. Aku 
masuk mengadapnya lalu mendapati beliau berkeadaan gembira dan 
senang hati. Kata beliau kepadaku: "Ya Madhi, apabila aku masuk 
ke tempat ini niatku mahu mendoakan hukuman ke atas anakku, lalu 
dikatakan kepadaku: "Ya Ali! Apalah gundahmu pada seorang waliku 
(ya Subhanallah! Di saat itu Allah Taala telah mengangkat kedudukan 
si anak dan melantiknya serta memasukkannya ke daerah kewalian)... 
biarkanlah dia menjalankan apa yang telah Ku takdirkan berlaku ke 
atasnya." 

"Maka tidak berapa lama sesudah kejadian itu anak Saiyidina As- 
Syeikh yang tersebut (anak kepada junjungan kita adalah junjungan 
kita juga -moga Allah meredhoi mereka sekalian dan mengurnia kita 
kemanfaatan mereka-) telah keluar mengembara lalu muncul di benua 
Maghribi dan zahir kewaliannya." 

Syeikh yang mulia Madhi Abul Azaim juga menceritakan bahawa 
apabila anak lelakinya Abul Abbas yang dipanggil Syihabuddin sudah 
cukup umur maka ibunya membawa dia kepada Saiyidina As-Syazili... 
(lihatlah para jamaah! Saiyidina As-Syeikh As-Syazili sibuk dengan 
urusan dakwah kepada Allah Subhanahu wa Taala dan sibuk dengan 

para muridnya... Beliau tidak memberi perhatian kepada anaknya 
sendiri seperti perhatian yang diberikannya kepada para fuqara', 
muridin, sa'irin dan salikin). 

"Lalu kata si ibu: "Ya Saiyidi, ini anakmu sudah dewasa sekarang," 
maka kata beliau: "Bawalah dia kepadaku supaya dapat aku berpesan 
kepadanya dan mengajarkan dia apa yang wajib ke atasnya dari 
segala hak Allah Subhanahu wa Taala. 

"Lalu si anak pun dipanggil datang oleh ibunya dan duduk 
mengadap Saiyidina Beliau melihat kepada si anak beberapa 

waktu dan merenungnya dengan firasat kemudian berpaling darinya. 
Kemudian beliau berkata: "Wahai anakku, bangunlah, semoga Allah 
mengurnia pimpinan padamu," beliau kemudian mendoakan si anak 
dengan doa yang banyak lalu beredarlah dia. 

"Maka berkatalah si ibu: "Ya Saiyidi, tiada hamba dengar Tuan 
memberi apa-apa pesan kepadanya, tiada juga Tuan berbicara apa- 
apa kepadanya. ..(lihatlah seorang isteri... seorang isteri mahu anaknya 
mendapat segala-galanya, dia mahu anaknya mesti mendapat dari 
Syeikh sepertimana yang diberi Syeikh kepada muridin... ini adalah 
seorang isteri dan ibu, yaitu wanita yang dhaif dan memang inilah 
sifatnya... akan tetapi Saiyidina As-Syeikh As-Syazili adalah murobbi 
(pendidik) yang sempurna lagi menyempurnakan, beliau adalah sampai, 
disampaikan lagi menyampaikan oLijlj hi h)\ ^bj). 

"Maka kata beliau kepada si ibu: "Tikamana si anak duduk 
mengadapku tadi Allah Taala telah menunjukkan kepadaku segala masa 
depannya, lalu aku tidak mendapati ada apa-apa dari amalannya 
yang perlu aku pesani, maka malulah aku kepada Allah untuk berkata- 
kata kepada si anak." 

Cucu Saiyidina As-Syeikh As-Syazili dari anak perempuannya 
yang bernama Ruqayyah menceritakan -moga Allah meredhoi mereka 
sekalian-: "Apabila ibuku dilahirkan maka masuklah ayahku Sidi Ali Ad- 
Damanhuri untuk mengucap tahniah kepada datukku waktu itu 

ayahku sudah berumur lanjut maka dia pun mengucap tahniah kepada 

Syeikh atas kelahiran bayi perempuan beliau itu. Maka kata Syeikh 
kepadanya: "Anak perempuan ini adalah isterimu," kata Sidi Ali: 
"Hamba sudah berumur lanjut begini?!," maka kata beliau: "Benar, dia 
akan melahirkan untukmu fulan dan fulan ..." dan Syeikh menyebutkan 
senarai anak-anaknya kemudian berkata: "Sesungguhnya Allah telah 
memperlihatkan yang demikian itu kepadaku." Maka di kemudian hari 
Sidi Ali Ad-Damanhuri memang menjadi suami ibuku dan telah lahirlah 
kepadanya anak-anak sepertimana yang dikhabarkan oleh Saiyidina 
As-Syeikh kepadanya." 

Sidi Ibnus Sobbagh juga meriwayatkan: "Aku telah bertemu dengan 
puteri Saiyidina As-Syazili yang solehah lagi muliawan Puan Arifah 
Al-Kheir, dia digelari Al-Wajihah -moga Allah meredhoinya-, ketika 
pertemuanku dengannya matanya sudah tidak dapat melihat, maka 
bertanyalah aku tentang namanya dan mengapa dia diberi nama 
Yasmin. Dia bercerita: 

"Waktu aku dilahirkan ayahndaku sedang berada di Kota 
Qaherah, lalu beliau telah mengutus surat dengan katanya: "Bahawa 
aku bertawajjuh di dalam khalwah lalu mendapat tahu telah dilahirkan 
bagiku seorang bayi perempuan, dan aku mengarahkan agar dia 
diberi nama Arifah Al-Kheir." Apabila tiba di Iskandariyyah ayahnda 
berkata kepada bondaku: "Manakah bayi perempuan yang telah kau 
lahirkan itu?," bonda pun membawa aku kepada ayahnda lalu beliau 
pun meletakkan aku di pangkuannya. Ayahnda lalu mengucapkan dalam 
mulutku: "Marhaban buat puteriku Al-Wajihah (bererti yang diketahui 
kelahirannya dalam tawajjuh)... 

"Adapun puan ini seorang wali Allah Taala dan masyarakat 
berdatangan kepadanya mengaji Al-Quran dengan tujuh qiraat dan dia 
mengajar dari balik tabir. Puan ini merupakan seorang wanita muliawan; 
As-Syeikh As-Soleh Abu Abdullah Muhammad bin Sidi As-Syeikh Al-Wali 
Ibnu Abdullah bin Sulthan berkata: "Sumber yang ku percayai di Kota 
Iskandariyyah bercerita kepadaku: "Aku telah menghadiri permakaman 
puan yang merdeheka lagi mulia Arifah Al-Kheir iui ^oj , tikamana 
telah sampai ke kubur maka turunlah beberapa kerabatnya untuk 



194 



menyambutnya di liang lahad. [Salah seorang yang turun itu bercerita 
bahawa] wanita muliawan ini berpaling kepadaku kemudian tersenyum. 
Aku berkata kepadanya: "Apakah senyuman ini?," dia berkata: "Kerana 
aku telah melihat budi Allah Taala kepadaku dan aku tahu bahawa 
engkau akan mengikutku selepas tiga hari." Maka si kerabat itu pun 
telah meninggal dunia -moga Allah merahmatinya- selepas tiga hari. 

"Adapun tikamana puan yang mulia ini meninggal dunia ada satu 
suara dari pihak Allah Taala menyeru di Iskandariyyah: "Marilah hadiri 
solat ke atas wanita merdeheka lagi solehah Arifah Al-Kheir yang telah 
keluar sepanjang umurnya di dunia hanya tiga kali; keluarnya yang 
pertama dari perut ibunya, yang kedua kepada suaminya dan yang 
ketiga ke kuburnya." (Fahamilah dan tuntutlah kefahaman dari isyarat- 
isyarat ini, dari segala perkhabaran dan ahwal ini... kerana tak lama 
lagi ianya akan lenyap... atau sudah takkan dipercayai lagi hatta 
walau bagaimana dibicara... bersiap sedialah tuan-puan sekalian 
dan jadilah golongan ahli zikir pengingat Allah dengan sebanyak- 
banyaknya...). 

Bab 30 

BIOGRAFI SAIYIDINA AS-SYEIKH AS-SYAZILI \ 

ANTARA KERAMAT SYEIKH 

Saiyidina Abdun Nasir oLijlj i£ 5JLIJ £oj berkata: "Zaman sekarang 
Tasawuf Islami yang Sunni dizalimi dari semua sudutnya; dizalimi 
oleh ahli-ahli yang bernisbah kepadanya dan dizalimi oleh pihak 
lain juga." 

Saiyidina mengujar: "Kata mereka tasawuf bukan dari Islam, 
tasawuf bertolak belakang dengan politik, tasawuf tidak berpijak di 
bumi nyata, tidak logik, tak dapat difahami, tidak mengajak kepada 
ilmu pengetahuan, tidak berpartisipasi dengan masyarakat, cenderung 
mengasing diri, tidak menerima pihak lain, tidak mengajak kepada 
fleksibeliti dan keterbukaan, tidak mengajak kebersamaan dan macam- 
macam lagi tuduhan dan kritikan yang dilempar." 

Saiyidina tersenyum lalu berkata: "Sila lihat kepada 

semua persoalan mereka ini... tanpa sedar pihak yang mempersoal 
sebenarnya mentakzim tasawuf, tanpa sedar mereka sebenarnya mahu, 
ingin serta cinta kepada tasawuf dan ahlinya. Tanpa sedar sebenarnya 
mereka percaya dengan sepenuhnya bahawa problematika mereka 
dan problematika umat takkan dapat diselesaikan melainkan oleh 
madrasah-madrasah sufi Islami yang sunni, yang soheh dan yang jelas. 
Cuma masalah mereka ialah masih belum bertemu ruas dengan para 
ulama tasawuf yang soheh untuk mempelajari ilmu yang soheh, yang 

jelas, yang terang, yang murni, yang suci, yang bercitarasa tinggi, yang 
indah, yang segar, yang manis dan yang menyeronokkan." 

"Adalah amat malang bahawa hakikat yang berlaku ialah semua 
atau kebanyakan nama dan ikon tasawuf yang berada di atas pentas 
sekarang hanya untuk tontonan. Adapun para masyaikh dan murobbi 
sejati mereka bersama Allah dan tidak mahu selain Allah. Maka wajiblah 
mencari mereka, wajiblah memeriksa di mana mereka dan wajiblah 
mengambil dari mereka kerana merekalah tasawuf yang sodiqun... 
adapun lain dari mereka hanya solihun. 

"Sidang jemaah sekalian renungilah kalimat ini: Ada (1) Tingkat 
Akhlak (untuk semua manusia). Ada (2) Husnul Khulq (akhlak baik untuk 
golongan mukminin). Ada (3) Makarimul Akhlak (kemuliaan akhlak untuk 
golongan muhsinin kerana ahli maqam Ihsan adalah warga Syurga 
Firdaus yang tertinggi). 

"Seluruh umat dan negara dunia mengikat jatidiri dengan etika 
akhlak dan bukannya dengan agama. Kerana hakikat inilah apabila 
akhlak mereka punah mereka pun punah. Kerana inilah kita dapati 
bahawa negara yang mempertahankan etika akhlaknya seperti Jepun 
kekal sebagai sebuah negara yang kuat walaupun berhadapan dengan 
ancaman dan tekanan besar. Formula ini dapat digunakan untuk menilai 
semua negara lain di dunia. 

Saiyidina mengujar lagi: "Dengarkanlah hakikat ini baik- 

baik; sekolah dan universiti di negara-negara seperti Jepun, Eropah 
dan Amerika mengajar mereka Islam (tanpa dua kalimah syahadah) 
dengan tidak mereka sedari, atau boleh jadi mereka sedar bahawa 
inilah yang benar untuk negara mereka. 

"Sebab inilah silibus dan program pelajaran mereka dirangka untuk 
melahirkan cendikiawan, peribadi kreatif, perekacipta dan pembangun 
tamadun. Adapun negara-negara orang kita baik di belahan timur atau 
barat malang sungguh; kalau diteliti program pendidikan dan pelajaran 
kita nescaya kelihatan berbagai keanehan dan keajaiban padanya; 
seolah-olah kita semua menuju atau diprogramkan untuk melahirkan 



197 



|fs/v-# Bekalan Murid Ke Jalan Akhirat 

hanya buruh, orang tak terpelajar, mundur, tolol, berfikiran beku, otak 
kering, akal sejat, pemalas, suka menganggur dan tidur, tidak berdaya 
kerja dan memilih yang lebih mudah walaupun tidak berfaedah. 

"Apakah ini telah dipelankan untuk kita atau yang dirancangkan 
ke atas kita, atau ini sebenarnya hukuman ke atas kita kerana kita jauh 
dari Tuhan kita, jauh dari agama kita dan jauh dari Rasul kita Ml?! 

Apa yang penting sekarang bersama dunia antarabangsa yang 
bebas dan amat terbuka dari faktor kemunculan negara China sebagai 
sebuah super power baru yang menyebabkan berubahnya segala 
timbang tara dan perkiraan maka dapatkah kita untuk berubah 
kepada yang lebih baik, seterusnya kita memproduksi, bekerja, berfikir, 
mencipta, dan menyumbang dalam pembinaan tamadun kemanusiaan 
sepertimana yang telah dilakukan oleh nenek moyang kita kaum 
Muslimin di zaman awal?! 

Seterusnya kita keluar dari kesibukan terhadap diri sendiri dan 
kesibukan dengan pihak yang tak sebulu dengan kita... kita keluar 
kepada dunia antarabangsa, kepada produktiviti dan pencapaian. 
Seterusnya kita berbangga bahawa di tangan kita memegang tasbih 
dan dengannya kita melakukan zikir yang berbilang-bilang dan di 
masa yang sama kita bersaing dalam dunia antarabangsa." 

Kerana inilah Saiyidina ^.^iK berkata bahawa wajib bagi kita 
untuk menjadi role model kepada orang lain dalam kesungguhan 
berzikir, dalam pemikiran, ilmu, amal, adab, produktiviti, pencapaian, 
pengorbanan, mengutamakan orang lain, kejujuran, amanah, komitmen, 
kekuatan, kesatriaan, taqwa, kelembutan hati dan mudah menangis. 
Semua sifat ini merupakan kriteria para murid penuju Allah yang sejati 
baik lelaki maupun perempuan di zaman sekarang. 

Jadi apabila bercakap tentang akhlak, tentang husnul khulq dan 
makarimul akhlak bererti ini satu topik yang tiada hujungnya, tiada 
hentinya dan Insya Allah kita akan sentiasa kembali membicarakannya 
dalam siri artikel (Bekalan Murid Ke Jalan Akhirat), yaitu bekalan yang 
diperlukan oleh seorang murid penuju Allah, dan saa'ir (pengembara) 

kepada Allah serta salik yang menempuh jalan Akhirat. 

Atas faktor inilah Saiyidina sentiasa menekankan tentang 

makarimul akhlak kerana Saiyidina wa Maulana Muhammad telah 
memberi penekanan, tumpuan dan penjelasan mengenainya. Sabda 
Bagmda Pvik 

"Demi sesungguhnya aku diutuskan untuk menyempurnakan 

makarimul akhlak." 

Saiyidina '*2&£ berkata: "Memperolehi makarimul akhlak, atau 
ilmu makarimul akhlak dan mempraktik makarimul akhlak di zaman ini 
menuntut kamu untuk membangun, memiliki dan melakukan tiga rukun, 
atau sebut saja tiga ilmu: 

Ilmu Akal - ertinya membuka akal untuk menuntut ilmu, untuk berfikir, 
untuk mengkaji berbagai pengetahuan, atau sebut saja bahagian ini 
sebagai ilmu syariat. 

Ilmu Hati - ertinya membuka hati untuk beramal, untuk muroqobah, 
untuk zikir, mujahadah, riyadhah (latihan jiwa), untuk mengalami 
berbagai eksperimen, berbagai kefahaman dan berbagai perasaan, 
atau sebut saja bahagian ini sebagai ilmu tareqat sufi yang sunni... 
tidak kiralah walau berubah nama sekalipun. 

Ilmu Fleksibeliti - atau sebut saja sebagai ilmu tazkiyatun nafs 
(memurnikan jiwa), atau ilmu taharrur ar-ruuh (memerdekakan roh), 
yaitu ilmu adab kesopanan yang zahir dan batin. Ertinya jiwa menerima 
berbagai waridaat, ilham, tajalli, nur, sirr, ilmu, makrifat, atau sebut saja 
bahagian ini sebagai ilmu hakikat. 

Kesemua ini adalah ilmu Tasawuf Islami yang Sunni (ilmu ini 
adalah ilmu zauq (rasa) yang berbagai-bagai, ia merupakan ilmu 
perbuatan dan praktis; jika kamu sudah merasainya maka kamu 
beroleh makrifatnya. Adapun jika kamu hanya bercakap dan cuma 
terus bercakap kamu sekali-kali takkan sampai kepada makrifat 

dan zauqnya, kamu takkan dapat menghayatinya dan takkan hidup 
bersamanya). Inilah dia perjalanan para junjungan sahabat, tabi'in dan 
tabi'ut tabi'in, para masyaikh yang kamil, kaum sufi yang muhaqqiqin 
dan para ulama yang 'amilin -moga Allah meredhoi mereka sekalian 
dan semoga Allah menjadikan kita semua beroleh manfaat mereka 
ya Robbal Alamin-. Ini semua takkan datang dari kosong, sebaliknya 
datang dengan kejujuran dalam menuntut, dengan mengetuk pintu Allah 
Taala setiap waktu hinggalah akhirnya Dia membenarkanmu untuk 
masuk dan beroleh qabul, redho dan taufik. 

Demi Allah cuba kau jelaskan padaku bagaimana seorang insan 
dapat membicarakan suatu ilmu yang dia tidak mengetahuinya, tidak 
mempelajarinya, tidak mencubanya dan tidak mengamalkannya. 
Contohnya orang yang [hanya] belajar ilmu syariah bagaimana 
bolehnya dia berbicara menerima atau mengingkari ilmu tareqat dan 
begitulah seterusnya dapat kau katakan pada ilmu hakikat.Tuan-puan 
sekalian, semua jenis ilmu ini wajib diambil dari para ahlinya, dari para 
pakarnya. Sudah mengertikah??? 

Begitulah semua kita tidak kira dari pihak mana punya semangat 
meluap-luap terhadap agama Islam yang agung dan gemilang ini, 
namun kita terhenti pada nama, terhenti pada rupa bentuk, pada ikon 
dan upacara sedangkan ini semua hanyalah kulit luaran. Di sinilah 
sentiasa berlakunya perselisihan, permusuhan, perang, pertembungan, 
tuduhan kafir mengkafir, kekerasan, sikap pembekuan dan ekstrimis. 

Tak mahukah kita untuk waras berfikir, faham, beradab dan 
menyelami hingga ke dasar supaya dapat bersatu dan tidak berpecah, 
supaya saling faham memahami dan tidak bercanggah, supaya saling 
berkasih sayang dan tidak benci membenci. Inilah yang difirmankan 
oleh Allah Subhanahu wa Taala dalam kitabNya yang mulia: 

"Sesungguhnya mereka yang beriman itu bersaudara" Al-Hu jurat: 10 

Harus difahami yang pertama bahawa ilmu tasawuf sentiasa 
mendatangkan yang baru dan berfaedah untuk umat. Atas dasar inilah 
dikatakan: Sufi itu anak waktunya. 

Yang kedua ilmu tasawuf menyeru kepada Allah Taala dan wajiblah 
bagi penyeru tasawuf untuk sama sekali tidak menyeru kepada dirinya, 
tidak kepada parti, tidak kepada gerakan, tidak kepada pemikiran, 
tidak kepada mazhab dan tidak kepada kerajaan. Dengan ini 
tasawuf tidak perlu kepada kurikulum bersepadu yang beku dan tidak 
bergerak-gerak, bahkan sifat tasawuf itu adalah gerak, pembaharuan 
dan perubahan yang memberi manfaat kepada semua umat dan semua 
bangsa. 

Yang ketiga ilmu tasawuf menyeru kepada ilmu, amal dan adab. 
Kerana inilah dahulu para murid di zawiyah-zawiyah merupakan 
kelompok penuntut ilmu dan ulama yang paling mantap di bidang ilmu 
manqul (wahyu) dan ma'qul (pemikiran), di bidang pengriwayatan dan 
dirayah (pemahaman) khususnya feqah hingga terkenal mereka dengan 
gelar Al-Faqih Al-Faqir (ahli feqah nan sufi), ini adalah hakikat yang 
diketahui secara meluas oleh mereka yang mendamping para ulama 
dan penutur ilmu. 

Para jemaah sekalian fahamilah perkara ini dengan baik; bahawa 
seorang pendakwah itu tidak berhak menyeru masyarakat kepada 
kepada bidang pengkhususan dan cabang dalam mana-mana ilmu. 
Had para pendakwah ialah menyeru secara umum atau secara nota 
ringkasan sahaja. 

Ramai juru dakwah dan bilangan mereka terus bertambah. Banyak 
kebaikan dari mereka dan keburukan mereka juga banyak. Ada 
berbagai jenis pendakwah, mereka datang dengan berbagai rupa dan 
zauq (citarasa)... apa pun wajiblah bagi mereka untuk tidak melampaui 
batas hingga mendakwa diri sebagai syeikh, mufti dan ulama. Demi 
Allah ini haram jika mereka lakukan kerana hasilnya mereka akan sesat 
dan menyesatkan umat. 

Adapun ulama pula mereka terdiri dari berbagai darjat dan 

tingkatan. Ada ulama mujtahid mutlaq dan ini jarang sekali wujudnya. 
Ada ulama mujtahid muqayyad dan golongan ini wujud cuma mereka 
sedikit. Para ulama itu secara umumnya berhak menyampaikan ilmu 
yang khusus, yang mendalam dan yang cabang dengan syarat amanah, 
jujur, jauh dari hawa dan kepentingan, jauh dari sikap bias kepada 
satu bangsa dan menganaktirikan bangsa lain, atau bias kepada satu 
negara dan mengenepikan negara lain... malangnya inilah yang yang 
berlaku hari ini 



Si alim atau ulama ini pula wajiblah terlebih dahulu menetapkan 
apa mazhabnya dan kemudian tidak pula mengenepikan mazhab- 
mazhab lain. Sebagai contoh seorang alim wajib menyampaikan semua 
pendapat yang sepadan dan bertentangan beserta dalil-dalilnya 
dalam mazhabnya, tapi tidak boleh berijtihad kerana dia tidak layak 
berijtihad. Ini supaya si alim tidak menyempitkan ruang dan tidak 
menyusahkan masyarakat dalam amal ibadah dan muamalat seterusnya 
tidak memberatkan mereka dengan apa yang tidak mampu mereka 
kerjakan. Firman Allah Taala: 



"...dan tidakla Allah menjadikan kamu menanggung sesuatu 
keberatan dan susah payah dalam perkara ugama." Al-Hajj: 78 



"Allah tidak memberatkan seseorang itu melainkan apa yang mampu 
dikerjakannya" Al-Baqarah: 286 

Yang demikian itu kerana Islam merupakan agama rahmat, maka 
wajiblah ia diterima dan dapat diterima oleh semua pihak dan bangsa. 





"...padcf hari ini Aku telah sempurnakan bagi kamu ugama kamu, 
dan Aku telah cukupkan nikmatKu kepada kamu, dan Aku telah 
redhakan Islam itu menjadi ugama untuk kamu" Al-Ma'idah: 3 

Ada perbezaan besar antara menerima dengan mengikut. Manusia 
perlu menerima adapun soal mengikut ia tergantung hidayah dari 
Allah Taala. Adapun ibtida' (mengada-adakan) maka itu kerugian dan 
penyesalan jua. 

Dan lagi kerana agama Islam kita adalah agama terakhir yang 
memansuhkan semua agama dan kepercayaan terdahulu, Islam 
merupakan agama yang kekal hingga ke Hari Kiamat. Maka Islam lah 
agama yang baik untuk tiap zaman dan tempat, dari sinilah wajibnya 
semua orang untuk mencintainya, menghormatinya, menjadi pemeluknya 
dan bernisbah kepadanya 

"Dan barang siapa yang mencari ugama selain Islam, maka tidak 
akan diterima daripadanya, dan dia pada hari Akhirat kelak dari 
orang-orang yang rugi" Aali Imran: 85 

Lihatlah betapa Maha Agung Tuhan kita yang Maha Pencipta 
dalam firmanNya "...dari orang-orang yang rugi" Allah tidak sebut 
"dari orang-orang kafir," kerana inilah mereka berpeluang untuk masuk 
ke dalam agama Islam supaya dapat serta dengan golongan yang 
berjaya. 

Dan marilah kita teruskan dengan perkhabaran Saiyidina As- 
Syeikh Abul Hasan As-Syazili 

Di Tunis antara yang mendamping kepada Saiyidina As-Syeikh 
Sidi Abu Ali Salim At-Tabasi yang berkediaman di Hayy Al- 
Misriyyin (dan beliau itu seorang murid yang sejati kepada syeikhnya 
lagi khadam yang sangat amanah terhadap segala sirr gurunya -moga 
Allah meredhoi si murid dan syeikh dan kita semua-... Allahumma amin). 

Sidi Madhi berkata: "Adapun Sidi Salim itu mempunyai anak 
bernama Ali. Pada satu hari berlaku pergaduhan di Al-Misriyyin 
antara warga pekan dengan kumpulan orang Barbar penghuni khemah 
kembara yang singgah tinggal di situ. Lalu datartglah Abul Hasan Ali 
anak Sidi Salim dengan tongkat ditangannya untuk menghalang mereka 
dari berlaga. 

"Dengan tidak sengaja tongkat itu terpukul sebelah mata seorang 
Barbar lalu tercabutlah biji matanya. Orang-orang Barbar pun 
mengeroyok Ali dan mahu membunuhnya, maka datanglah bapanya 
Syeikh Sidi Salim berkata kepada puak Barbar: "Esok pagi Insya Allah 
Taala akan datang Saiyidina As-Syeikh As-Syazili memberi keputusan 
hukum antara kamu dengan anakku." Maka pada pagi keesokan harinya 
yang dijadikan Allah sebaik-baik pagi sampailah Saiyidina As-Syeikh 
'•^itSC kepada mereka. Orang pun membentang tikar hamparan baru (ini 
adalah takzim) untuk beliau duduk di depan pintu kamar. 

Maka keluarlah As-Syeikh Abun Najat Salim At-Tabasi menyalami 
Saiyidina As-Syeikh Saiyidina pun mengujar kepadanya: 

"Sesungguhnya kedatanganku ini kerana Ali anakmu." 

Semua pun berhimpun kepada Saiyidina maka kata beliau: 

"Pilihlah kamu sekelian; samada mahu mengambil saudaraku Salim 
sebagai ganti mata wargamu atau mengambil bayaran gantirugi lima 
ratus dinar," (waktu itu 500 dinar adalah jumlah yang amat besar... 
sebab inilah mereka terus memilih wang itu) maka kata puak Barbar: 
"Kami memilih lima ratus dinar dan tidak akan meninggalkan tempat ini 
melainkan setelah menerima bayaran tunai." Maka kata Saiyidina As- 
Syeikh kepada mereka: "Seolah-olah kamu semua meremehkan 
kaum fuqara' (Syeikh dan para muridnya) dari mempunyai harta," 
Saiyidina pun memasukkan tangannya ke bawah hamparan yang telah 
dibentang untuk beliau, semua memandang kepadanya lalu beliau 
mengeluarkan wang dari bawah tikar itu sambil dikira oleh puak 
Barbar hingga genap jumlahnya 500 dinar. Kemudian mereka beredar 
lalu Saiyidina berpaling kepada Sidi Salim seraya berkata: "Wahai 
saudaraku, mereka menjualmu dengan kepingan syiling yang sedikit, 

kalaulah mereka mengambilmu nescaya yang mereka ambil adalah 
kekayaan dunia Akhirat. Demi Allah tidaklah sampai hujung bulan ini 
melainkan lenyap kesemua wang itu dan mereka akan kembali dengan 
berhajat kepada kaum fuqara' (muridin)." 

Kata Sidi Madhi: "Selepas beberapa hari puak Barbar pun 
meninggalkan Hayy Al-Misriyyin, di tengah jalan mereka dicegat 
penyamun dan semua milik mereka dirompak, mereka kembali kepada 
kami dalam kepayahan dan meminta belas kasihan kepada zawiyah 
Sidi Abun Najat Salim At-Tabasi apa-apa yang dapat meringankan 
beban mereka. Sidi Salim adalah warga tempatan di sini dan ramailah 
yang menempelak orang-orang Barbar seraya berkata: "Benarlah 
perkataan Saiyidina As-Syeikh '<%&SC, sesungguhnya inilah yang telah 
beliau khabarkan kepada kami." 

Apabila Sidi Salim At-Tabasi meninggal dunia di Al-Ma'sriyyah 
kami pun mengiring Saiyidina As-Syeikh As-Syazili untuk mengebumikan 
jenazah. Sudah masuk ke rumah Sidi Salim maka Saiyidina pun mengucap 
Assalamualaikum warahmatullahi wabarokatuh, lalu kedengaran suara 
Sidi Salim dari balik tirai (tirai tempat mengurus jenazahnya) menjawab: 
Waalaikumus salam warahmatullahi wabarokatuh. Seorang budak 
lelaki cucu Sidi Salim yang berada di dalam rumah telah keluar dan 
memberi tahu: "Datukku demi Allah masih hidup dan belum mati, dia 
menjawab salam Saiyidina As-Syeikh!" 

Maka Saiyidina As-Syeikh pun memandikan saudaranya itu dan 
mengafankan dia. Sudah selesai maka tuan syeikh pun mencium antara 
dua matanya seraya berkata: "Wahai saudaraku (kerana umurnya yang 
tua), demi Allah janganlah engkau lupa janji setia antara kita berdua." 
Kata Sidi Madhi semua yang hadir berkata: "Demi Allah kami melihat 
Sidi Salim membuka dua matanya dan berkata: "Benar saudaraku," 
apabila sudah kami solat keatasnya kemudian mengebumikannya kami 
pun bertanya kepada Saiyidina: "Ya saiyidina, apakah janji setia 
antara tuan dan beliau itu?," maka jawab Saiyidina: "Kami pernah 
berjanji setia barangsiapa antara kami berdua yang meninggal terlebih 
dahulu maka dia akan menjadi wasilah temannya di sisi Allah Azza wa 



205 



|fs/v-# Bekalan Murid Ke Jalan Akhirat 

Jalla." Adapun Sidi Salim dikebumikan di Al-Misriyyan -semoga Allah 
meredhoi mereka sekalian dan mengurnia kita kemanfaatan mereka... 
Allahumma amin-." (Lihat para muridin ajaib, mereka tidak mengengkari 
bahkan bertanya... mereka suka untuk mempelajari segala perkara... 
akan tetapi jalan tareqat adalah rahsia yang berbagai... maknanya 
tareqat merupakan ilmu, amal dan adab. Tareqat bukan kalam, bukan 
bicara dan bukan falsafah). 

Sidi Ibnu Atho'illah As-Sikandari menyebut dalam kitabnya 

Latho'iful Minan: "Guruku Sidi As-Syeikh Abul Abbas Al-Mursi 
berkata: "Pernah aku bersama Saiyidina As-Syeikh As-Syazili '<^SC di 
kota Qairawan (sekarang di Tunisia) waktu bulan Ramadhan malam 27. 
Maka berangkatlah Saiyidina ke Masjid Jami' dan aku pergi bersama 
beliau. Apabila masuk dan beliau mengangkat takbiratul ihram aku 
lihat para awliya berkerumun kepada Saiyidina ibarat lalat-lalat 
mengerumun madu. Abila bila sudah waktu subuh kami pun keluar dari 
Masjid Jami'. Saiyidina As-Syeikh '<$&ZC mengujar: "Tiadalah malam tadi 
melainkan satu malam yang agung, ialah malam Lailatul Qadr." 

Sidi As-Syeikh Abul Abbas Al-Mursi berkata: "Satu malam 

waktu tidur di kota Islandariyyah aku terdengar suara berkata 
kepadaku: "Marilah pergi Makkah dan Madinah!" Apabila bangun 
subuh aku pun berazam untuk musafir. Waktu itu Saiyidina As-Syeikh 
berada di Al-Maqsam di kota Kaherah, aku pun pergi musafir 
kepada beliau lalu apabila mengadapnya beliau terus mengujar 
padaku: "Marilah ke Makkah dan Madinah," maka jawabku: "Kerana 
yang demikianlah hamba datang wahai Saiyidina." Beliau berkata: 
"duduklah!," lalu duduklah aku dan tiba-tiba seorang lelaki masuk 
mengadap beliau, kata si lelaki: "Ya Saiyidi, hamba berazam mahu 
pergi haji tapi tidak punya apa-apa perbekalan dunia." Saiyidina As- 
Syeikh berkata kepadaku (Sidi Al-Mursi): "Apa yang ada bersamamu?," 
jawabku: "Sepuluh dinar," maka kata beliau: "Berilah wang itu kepada 
lelaki ini," maka aku pun memberi kepadanya. 

Saiyidina As-Syeikh berkata lagi kepadaku: "Kalau sudah besok 
hari pergilah engkau keluar ke As-Sahil dan belikan untuk kami 20 irdib 

gcmdum (bersamaan lebih kurang 1560 kg)." Apabila esok paginya 
aku pun turun ke As-Sahil lalu membeli 20 irdib gandum, setelah 
membawanya pulang ke setor aku pun pergi mengadap Saiyidina As- 
Syeikh. 

Maka kata beliau kepadaku: "Gandum ini kata orang berulat, 
jadi kami takkan mengambilnya," aku pun bingung tak ketahuan apa 
yang harus dilakukan. (Lihatlah bagaimana Syeikh melakukan kepada 
muridnya... beliau membingungkannya untuk mendidiknya... tapi 
lihatlah buahnya si murid menjadi khalifah beliau... si murid tidak 
berubah dan tidak berganjak sedikit pun terhadap Syeikhnya ... 
ini sebahagian dari ilmu-ilmu dalam tareqat). 

Kata Sidi Al-Mursi: "Maka duduklah aku tiga hari sedangkan 
tuan punya gandum masih tidak menuntut bayaran kepadaku, pada 
hari keempat tiba-tiba seorang lelaki datang kepadaku dan apabila 
melihatku dia berkata: "Engkaukah yang punya gandum itu?," jawabku: 
"Benar," maka kata lelaki itu: "Mahukah engkau menerima dariku untung 
seribu dirham dan aku mengambil gandum itu?," jawabku: "Baiklah," 
lalu si lelaki pun memberi aku seribu dirham. Allah Taala telah memberi 
berkat kepada wang itu, kalau aku berkata bahawa sampai hari ini aku 
masih berbelanja darinya nescaya aku jujur." (Lihatlah, beliau beroleh 
seribu dirham tanpa daya dan upaya darinya namun selepas diperah 
habis-habisan oleh gurunya). 

Sidi As-Syeikh Abul Abbas Al-Mursi berkata: "Ketika aku 

sampai di Tunis dari Mursiyyah (Andalusia yang hilang) waktu itu aku 
masih muda remaja, maka aku telah mendengar tentang guruku As- 
Syeikh Abul Hasan As-Syazili Seorang lelaki berkata kepadaku: 
"Marilah ikut kami bertemu dengannya," jawabku: "Nantilah, biar aku 
istikharah kepada Allah Taala." Pada malam itu tidurlah aku maka aku 
bermimpi melihat seolah-olah aku naik ke puncak gunung. Bila sudah di 
atas aku mendapati seorang lelaki memakai burnus hijau (jubah fesyen 
Maghribi) sedang duduk, di kanannya ada seorang lelaki dan di kirinya 
ada seorang lagi lelaki. Apabila aku memandang kepadanya beliau 
mengujar padaku: "Engkau telah menjumpai khalifah zaman ini." 

|fs/v-# Bekalan Murid Ke Jalan Akhirat 

"Aku pun tersedar dari tidur, lalu selepas solat subuh lelaki yang 
mengajakku semalam mendatangiku lagi mempelawaku berziarah 
kepada Syeikh. Aku pun mengikutnya dan apabila kami masuk kepada 
Saiyidina As-Syeikh aku mendapatinya seperti sifat yang ku lihat 
dalam mimpi di atas gunung. Aku merasa dahsyat dan beliau pun 
berkata kepadaku: "Engkau telah menjumpai khalifah zaman ini. Siapa 
namamu?," maka aku pun menyebutkan nama dan nasabku. Lalu kata 
beliau: "Engkau telah diangkat kepadaku sejak sepuluh tahun yang 
lampau." (Wahai si murid penuju Allah, lihatlah bahawa semuanya 
dengan ketentuan Allah, semuanya dengan kudrat Allah, semuanya 
dengan taufik dari Allah Tabaroka wa Taala... lalu mengapa harus 
ada hasad dengki, kemarahan, kebencian dan makar antara sesama 
muridin... saya mohon tuan-puanku sekalian untuk memahami, bersabar 
dan baikkanlah sangkaanmu kepada Tuhan). 

Kata Saiyidina As-Syeikh Abul Hasan As-Syazili "Dalam satu 

pengembaraanku (di tahap permulaan) aku telah menginap di sebuah 
gua dekat dengan bandar orang Islam. Selama tiga hari aku tidak 
merasa apa-apa makanan. Selepas tiga hari itu masuklah kepadaku 
sekumpulan orang Rom yang melabuhkan kapal mereka di situ. Apabila 
melihatku mereka berkata: "Ini seorang pendeta Muslimin," lalu mereka 
pun meletak di sisiku makanan dan minuman, maka takjublah aku 
bagaimana aku mendapat rezeki dari tangan orang kafir dan terhalang 
rezekiku dari pihak Muslimin. Lalu ada suara berkata kepadaku: "Wahai 
Ali! Tidaklah seorang lelaki sempurna (yang sempurna kewaliannya) 
itu orang yang ditolong dengan para kekasihnya, sesungguhnya lelaki 
sempurna itu orang yang ditolong dengan musuhnya." (Renunglah pada 
kata-kata yang ajaib ini). 

Saiyidina berkata lagi: "Bersama seorang teman kami 

telah menginap di sebuah gua kerana menuntut wushul kepada Allah. 
Masing-masing diri berkata esok kami beroleh futuh, selepas besok 
kami beroleh futuh... Maka masuklah seorang lelaki yang hebat, aku 
pun berkata padanya: "Siapakah engkau?," jawab lelaki itu: "Abdul 
Malik," lalu tahulah kami dia itu seorang awliya' Allah. Kami pun 
mengujar padanya: "Apa khabarmu?" maka dia menjawab: "Apalah 

khabar diri yang berkata esok kami beroleh futuh, selepas besok kami 
beroleh futuh... maka tiadalah baginya kewalian dan tiada baginya 
kejayaan. Wahai diri! Janganlah engkau ibadatkan Allah melainkan 
kerana Allah." Maka tersingkaplah bagi kami dari mana tersusupnya 
kami, kami pun taubat dan istighfar lalu dapatlah futuh pada kami." 

Inilah inti dari segala kesimpulannya wahai tuan-puanku sekalian... 
wajiblah yang kita tuntut itu tuntutan yang tinggi, bukan yang rendah... 
yang kita ingini, yang kita tujui, yang kita tuntut hanyalah Allah 
Subhanahu wa Taala... Allah yang Maha Tunggal, Maha Esa Dia tiada 
sekutu bagiNya. 

Bab 31 



BIOGRAFI SAIYIDINA AS-SYEIKH AS-SYAZILI g 

MAKRIFAT SEJATI 



"Dan Allah menyeru manusia ke tempat kediaman yang selamat 
sentosa, dan Dia sentiasa memberi petunjuk hidayahNya 
kepada sesiapa yang dikehendakiNya (menurut undang-undang 
peraturanNya) ke jalan yang betul lurus" Saiyidina Yunus: 25 

Sambungan dari siri yang lepas kami berikan satu contoh di sini 
akhlak baik yang dikongsi milik oleh semua, hanya sanya ada kelompok 
yang mempertahankannya dan ada yang mengabaikannya. Kedua-dua 
kelompok ini masing-masing akan menerima balasan Allah Tabaroka wa 
Taala. 

Teman saya yang merupakan doktor perubatan di negerinya 
bercerita kepada saya: "Satu hari aku musafir dari negeriku menuju 
Amerika. Kami singgah di Holland (kota Amsterdam) beberapa hari 
sebelum meneruskan perjalanan. Dalam persinggahan itu aku jatuh sakit 
yang amat hingga terpaksa mendapatkan rawatan seorang doktor 
pakar di kliniknya. Beliau pun melakukan pemeriksaan dan apa yang 
semestinya, aku amat menghargainya. Di akhir sessi rawatan secara tak 
sengaja beliau mengetahui yang diriku juga seorang doktor, maka kata 

beliau: "Seorang doktor takkan mengambil upah rawatan dari pesakit 
yang doktor juga sepertinya, saudara cuma perlu membeli ubat," 
dengan penuh kemuliaan dan etika kerja doktor Holland itu mengujar: 
"Kami tidak mengambil apa-apa balasan dari teman sekerja kami 
sebagi menghormati bidang kerja kita yang sama." 

Duhai alangkah sejahteranya akhlak umum sebegini. Apabila 
mereka (orang barat) mempraktikkannya Allah kurniakan kepada 
mereka kebajikan, rezeki, keamanan dan kestabilan. Tuan-puanku 
sekalian bagaimana pula sekiranya kita yang mempraktik akhlak, dan 
bagaimana pula jika kita mempraktik husnul akhlak dan demi Allah 
tuan-puan sekalian bagaimana pula jika kita mempraktik makarimul 
akhlak. Allah H bayangkan saja apa yang nak diberinya kepada kita. 
Jadi apakah kita mahu mengerti dan mengambil pelajaran. 

Kita teruskan dengan perkhabaran dan ahwal Saiyidina As-Syeikh 
Abul Hasan As-Syazili ^sife'. 

Sidi As-Syeikh Al-Munawi '-^i3i menyebut dalam kitabnya Al- 
Kawakib Ad-Durriyyah bahawa tikamana Saiyidina As-Syeikh As- 
Syazili tiba di kota Iskandariyyah bahawa Sidi As-Syeikh Abul 
Fath Al-Wasithi adalah warga di situ. 

"Maka berhentilah Saiyidina As-Syeikh As-Syazili di luar 

kota dan meminta izin kepada syeikh di dalam. lalu berkatalah Sidi 
Abul Fath: "Satu kopiah tidak muat untuk dua kepala" dan meninggal 
dunialah Sidi As-Syeikh Abul Fath pada malam itu '<4&&. 

"Yang demikian itu kerana jika ada dua syeikh kamil; yang 
seorang seorang warga di sebuah negeri dan seorang lagi mendatangi 
negeri itu, jika salah seorang lebih tinggi keudukan maka yang tinggi 
ini akan merampas dari yang rendah dan menyebabkan kematiannya, 
maka kerana ini digalakkan bagi syeikh yang datang meminta izin 
kepada syeikh warga negeri. (Jangan berhenti di sini. Teruskan 
mengikuti pengajian dan ambil saja perkhabaran ini seadanya tanpa 
perlu memikirkannya kerana ia berada di luar batas kemampuan dan 
kefahaman kita). 

||||/v-# Bekalan Murid Ke Jalan Akhirat 

Sidi Abdul Wahhab As-Sya'rani pula menyebut dalam kitabnya 
Qawa'id As-Sufiyyah As-Sughro: "Bahawa Saiyidina Abul Hasan As- 
Syazili ^aiK apabila sudah tiba dari Maghribi maka ada pihak tertentu 
menulis berkajang-kajang surat mencercanya kepada sultan, lalu 
keluarlah beliau dari kota Iskandariyyah pergi bertemu sultan hingga 
sultan pun iktiqad kepada beliau." (Kisahnya telah saya ceritakan pada 
siri yang lalu). 

Pihak tersebut tidak berpuas hati lalu menghantar lagi surat 
kepada sultan Mesir mengatakan syeikh adalah ahli kimia (ahli sihir) 
maka hilanglah keyakinan sultan sekali lagi. Berbetulan pada waktu itu 
khazindar (penjaga khazanah) sultan telah melakukan satu perbuatan 
yang mewajibkannya dihukum bunuh maka takutlah dia dari murka 
raja lalu lari kepada Saiyidina As-Syeikh di Iskandariyyah. Beliau pun 
melindungi khazindar dari diapa-apakan oleh sultan maka marahlah 
baginda lalu mengutus surat menegur Syeikh dengan keras dan berkata 
bahawa Syeikh mahu merosakkan hamba raja. 

Maka berkatalah Saiyidina As-Syeikh: "Kami dari golongan yang 
membaikkan, kami bukan dari yang merosakkan," kemudian beliau 
mengeluarkan pesuruh raja dari khalwah lalu berkata kepadanya: 
"Kencinglah di atas batu ini," maka kencinglah hamba raja ke atasnya 
lalu batu itu bertukar menjadi emas yang beratnya lebih kurang 50 
qinthar. Kemudian berkatalah Saiyidina As-Syeikh: "bawalah ia kepada 
sultan supaya baginda boleh menyimpannya di baitul mal." Apabila 
sampai kepada sultan maka baginda pun kembali rujuk dari iqtikadnya 
yang rosak terhadap Syeikh kemudian berangkatlah baginda 
menziarahi beliau. Lalu khazindar pun meminta kepada Saiyidina agar 
menyuruhnya sekali lagi untuk kencing di atas mana-mana batu... (lihat! 
Si khazindar ini jadi seronok dengan pekerjaan itu lalu minta untuk 
melakukannya sekali lagi... lihat pula keagungan syeikh murobbi yang 
berkata kepadanya bahawa asal pekerjaan ini bukan dariku dan bukan 
darimu, bahkan semata-mata dari Allah ft. Sudah mengertikah engkau 
wahai si murid penuju Allah akan hakikat 'ubudiyyah dan tauhid?). 

Maka Saiyidina pun menjawab si khazindar: "Asal pekerjaan 

ini adalah dari Allah Taala." Maka tetaplah sultan percaya dan iqtikad 
kepada Syeikh, baginda menawarkan timbunan harta dan gaji namun 
beliau menolaknya dan berkata: "Orang yang khadamnya kencing di 
atas batu lalu batu bertukar menjadi emas dengan izin Allah Taala... 
dia tidak perlu kepada mana-mana makhluk." 

Adapun Sidi As-Syeikh Sodruddin Al-Qawnawi 't&ZC merupakan 
murid dan khadam kepada Saiyidina As-Syeikh Al-Akbar Muhyiddin 
Ibnul Arabi Maka pergilah Sidi Sodruddin ke negeri Mesir lalu 

bertemu dengan Saiyidina As-Syeikh Abul Hasan As-Syazili. Di hadrat 
beliau Sidi Sodruddin berbicara panjang lebar tentang berbagai ilmu 
dan Saiyidina pula menundukkan kepala hingga selesailah si pengunjung 
dari bicaranya. Saiyidina As-Syeikh pun mengangkat kepala lalu 
berkata: "Khabarkan kepadaku di mana quthbuz zaman hari ini, 
siapakah temannya dan apakah ilmu-ilmunya?," maka terdiamlah Sidi 
Sodruddin tidak mampu menjawab. 

Berkata Sidi Ibnu Atho'illah As-Sikandari dalam kitab Latho'iful 
Minan: "Ramai tokoh-tokoh sufi yang telah menerima didikan langsung 
dari Saiyidina As-Syeikh As-Syazili '-^&^C, sebahagian mereka tetap 
tinggal di Maghribi seperti Sidi Abil Hasan As-Shiqilli yang 
merupakan seorang wali besar. Ada juga yang mengikut Saiyidina 
hijrah ke Mesir, antara mereka adalah ikutan kami kepada Allah Taala 
Abul Abbas Syihabuddin Ahmad bin Umar Al-Ansori Al-Mursi '*££S£ t 
Sidi Al-Hajj Muhammad Al-Qurthubi, Sidi Abul Hasan Al-Bija'iy, Sidi Al- 
Wajhani, Sidi Al-Jazzar. Ada juga yang memulakan perguruan dengan 
Saiyidina di negeri Mesir seperti Sidi As-Syeikh Abdullah bin Mansur 
yang terkenal dengan gelar Makinuddin Al-Asmar, Sidi As-Syeikh Abdul 
Hakim, Sidi As-Syarf Al-Buni, Sidi As-Syeikh Al-Laqqani, Sidi As-Syeikh 
Usman Al-Buraiji dan Sidi As-Syeikh Amin Jibril. 

"Semua nama yang disebutkan tadi masing-masing mempunyai 
berbagai ilmu dan s/rr, masing-masing mempunyai ramai siswa yang 
berguru dengan mereka. Sidi As-Syeikh Makinuddin Al-Asmar berkata: 
"Ramai yang masuk kepada pintu Allah dan Sidi Abul Hasan memasukkan 
mereka kepada Allah." 

|fs/v-# Bekalan Murid Ke Jalan Akhirat 

Sidi As-Syeikh Taqiyyuddin bin Daqiqil Eid pula berkata: "Aku 
tidak pernah melihat orang yang lebih arif dengan Allah dari Saiyidina 
As-Syeikh Abul Hasan As-Syazili." 

Lagi tersebut dalam kitab Latho'iful Minan: "Apabila Saiyidina As- 
Syeikh As-Syazili balik dari satu perjalanan haji (dari sekian banyak 
hajinya) beliau telah mendatangi Sidi As-Syeikh 'Izzuddin bin Abdul 
Salam sebelum pulang ke rumah lalu berkata kepadanya: "Saiyidina 
wa Maulana Rasulullah 'P>S berkirim salam kepadamu." Maka terasalah 
oleh sidi As-Syeikh 'Izzuddin betapa kerdil dirinya dari layak menerima 
kemuliaan besar ini." (Lihatlah dan pelajarilah; bagaimana tokoh paling 
alim di zamannya merasa diri amat kerdil dan dina dari kelayakan 
menerima kemuliaan besar ini... salam ini datang melalui perantaraan 
syeikh murobbinya yang besar). 

"Rentetan dari itu Sidi As-Syeikh 'Izzuddin dijemput hadir majlis 
di Khankhah As-Sufiyyah (asrama ahli sufi) di kota Kaherah. Turut hadir 
bersama beliau Sidi As-Syeikh Muhyiddin bin Suroqoh dan Sidi As-Syeikh 
AI-'Alm Yaasin yang merupakan murid kepada Saiyidina Ibnul Arabi 
Maka berkatalah Sidi Muhyiddin kepada Sidi 'Izzuddin: "Ucapan 
tahniah buatmu ya tuanku atas apa yang kami dengar, demi Allah ini 
sesuatu yang menggembirakan bahawa di zaman kita ini ada orang 
yang menerima kiriman salam dari Saiyidina wa Maulana Rasulullah 
~m»," maka berkatalah Sidi 'Izzuddin: "Semoga Allah menutup kami dari 
terbongkar"... (renungilah perbualan yang indah dan adab yang ajaib 
lagi hebat ini). 

"Maka berkatalah Sidi AI-'Alm Yaasin: "Semoga Allah membongkar 
kita supaya terzahir siapa yang benar dan siapa yang batil"... (lihatlah 
pula jawapan ini sedangkan beliau telah mendamping Saiyidina As- 
Syeikh Al-Akbar namun dirinya tidak mengambil sikap baik sangka, 
iqtikad dan taslim... sikap begini memang akan sentiasa ada kerana 
adanya nafsu... namun kita berbaik sangkalah, kita mengatakan 
sepertimana yang dikatakan oleh seorang tokoh yang mendapat redha 
Allah: "Kalaulah bukan kerana segala medan dan martabat nafsu maka 
tidaklah kita mengetahui kembara dan perjalanan menuju Allah Taala). 

"Akhirnya ketiga-tiga tokoh sepakat menanti satu isyarat yang 

memberi keputusan atas perkara ini (llhatlah, ada perselisihan antara 

mereka namun dengan segera sama-sama setuju menerima hukum 
isyarat, atau sebut saja ia sebagai ilmu tareqat). 

"Mereka pun menunjukkan kepada qawwal (penasyid) untuk 
melagukan syair sufi, si qawwal yang duduk jauh dari mereka tidak tahu 
apa-apa tentang bicara ketiga tokoh ini. Dia pun memulakan nasyidnya 
dengan rangkap: "Telah benarlah kata pembawa berita, memang benar 
berita itu terjadi." Mendengarkan itu bangunlah Sidi As-Syeikh 'Izzuddin 

dan damailah waktunya, orang lain pun semuanya bangun kerana 
bangunnya beliau"... (Aduhai sejahteranya sikap taslim dan tasdiq 
yang segera kerana hati mereka semuanya murni lalu bercahaya dan 
menerima). 

"Allah berfirman: "Wahai Musa! Sesungguhnya Aku memilihmu 
melebihi umat manusia (yang ada pada zamanmu), dengan 
membawa perutusanKu (Kitab Taurat) dan dengan kalamKu; oleh 
itu, terimalah apa yang Aku kurniakan kepadamu, dan jadikanlah 
dirimu dari orang-orang yang bersyukur." Al-A'raaf : 1 44 

Bab 32 

BIOGRAFI SAIYIDINA AS-SYEIKH AS-SYAZILI B 

MUSI BAH UMAT SEKARANG 



sijj^- Jj^j <*J J~*"JJ ^ 0^*1 ij^J ,i .j^*^ j^*^ '■^■^J 

"... dan barang siapa taat kepada Allah dan RasulNya, akan 
dimasukkan oleh Allah ke dalam syurga yang mengalir dari 
bawahnya beberapa sungai, mereka kekal di dalamnya; dan itulah 
kejayaan yang amat besar. Dan barang siapa derhaka kepada 
Allah dan RasulNya, dan melampaui batas-batas syariatNya, 
akan dimasukkan oleh Allah ke dalam api neraka, kekalah dia di 
dalamnya, dan baginya azab seksa yang amat menghina" An- 
Nisa: 13-14 



Tuan-puanku sekalian janganlah kita melampaui batasan Allah, 
jangan sekali-kali melakukan itu. Dengan semiliar ingatan jangan 
sekali-kali melampaui batasan Allah, jangan mengubahnya, jangan 
mendustainya, jangan menyelewengkannya, jangan mengkufurinya. 

Dengan seribu million ingatan jangan sekali-kali melakukan semua itu. 

Tiada yartg lebih berharga dari Tuhan kita, dari agama kita, 
dari Kitab Suci kita, dari Sunnah kita, dari junjungan kita Saiyidina 
wa Maulana Muhammad beserta seluruh anbiya' dan mursalin 
dengan kitab-kitab mereka, dan seluruh Ahlul Bait dan para zuriat 
Baginda hingga ke Hari Kiamat, beserta sekalian sahabat dan isteri- 
isteri Saiyidina wa Maulana junjungan Nabi beserta sekalian 

awliya', para muqorrobin, para ulama' yang 'amilin dan para sufi yang 
muhaqqiqin -moga Allah meredhoi mereka semua dan mengurniai kita 
sekalian kemanfaatan mereka... amin-. 

Dalam siri kali saya akan membicarakan satu problem yang dihadapi 
kaum Muslimin khususnya oleh anak-anak kita lelaki dan perempuan. 
Problem ini terus memuncak dengan hebat, ia amat merbahaya jika kita 
tidak memahaminya, amat merbahaya jika kita tidak merawatnya dan 
tidak memberi waktu untuk menanganinya. Kita harus sanggup untuk 
menerima dan menelan solusinya. Sungguh inilah musibah besar dan 
hempukan gergasi yang akan merempuh masuk ke dalam rumah-rumah 
kita tak lama lagi wala haula wa/a quwwata ilia billahi 'aliyyil 'azhim. 
(Allahumma Robbana wahai Tuhan yang Maha Memelihara! Peliharalah 
kami sekalian!). Ketahuliah bahawa problem dan musibah ini adalah 
ilhad/ateisme, yang ertinya tidak mengiktiraf kewujudan Tuhan, tidak 
mengiktiraf agama dan melihat bahawa segala-galanya adalah 
kebetulan dan rawak. 

Seperti yang diketahui ramai keterbukaan dunia elektronik 
(alam internet) telah membuka akal fikiran tanpa sebarang panduan. 
Era ini telah memberi kebebasan sepenuhnya tanpa kawalan dan 
menggalakkan capaian pengetahuan tanpa peduli kehormatan yang 
kecil dan kesopanan terhadap yang tua. Buahnya memang benar akal 
fikiran jadi terpelajar tapi hilang punca, terbenam dan terpolusi, hati 
dilanda gempa hebat dan tumbuh dalam kalbu manusia berbagai 
perkara yang bermanfaat dan mudarat, hilang hikmat kebijaksanaan 
dan maruah, muncul kekufuran, kafir mengkafir, keganasan, terrorisme, 
ekstrimisme, perpecahan, perangai kebaratan dan ketimuran... 

||||/v-# Bekalcm Murid Ke Jalan Akhirat 

Semua itu berlaku dengan galak yang tiada taranya menjadikan 
qudwah (role model) hilang bagai wap dan tidak ada lagi orang 
menuntutnya atau mencarinya dek kerana semua orang merasa diri 
melakukan perkara yang betul. 

Ilmu yang bermanfaat, amal soleh dan akhlak baik menjadi 
cerita-cerita khurafat. Pendustaan dan kemunafikan menjadi jualan; 
tidak mengapa walau menjual diri sendiri yang penting barang laku. 
Marketing adalah keutamaan dan kualiti bukan soalnya; yang penting 
memasarkan walau apa saja barangnya. 

Pemasaraan dan iklan tidak mengambil kira soal halal haram, 
tidak mengambil kira soal salah dan benar. Media elektronik dan cetak 
tidak peduli apakah porno atau pelacuran, apakah dadah atau yang 
memabukkan. Siaran radio tidak kesah apakah manfaat atau mudarat, 
siaran tv tidak ambil tahu apakah untuk keselamatan bangsa atau 
membunuh mereka. 

Para artis, seniman dan seniwati tidak kira siapa semuanya menjadi 
mode, merekalah yang dipandang bagus, yang maju, menjadi alternatif 
role model yang hilang, ditakjubi dan dikagumi. Mereka menjadi tuhan- 
tuhan moden, hanya saja mereka itu... ha... manusia... ha... akhirnya 
tiada lagi tuhan-tuhan yang banyak, tiada satu tuhan, tiada lagi ikatan 
dan tiada sempadan kerana semua mereka dan kita menjadi tuhan. 

Masing-masing menyembah diri sendiri, menyembah idea sendiri, 
menyembah penampilan diri, menyembah fesyen pakaian, menyembah 
hidup sendiri (aku tuhan dan dan engkau tuhan) tapi sebenarnya sudah 
tiada apa-apa tuhan lagi. Demikianlah hentaman dan pukulan yang 
menimpa seluruh manusia termasuklah kaum Muslimin. 

Adapun kaum Muslimin dan Muslimat isu mereka lebih besar dari 
itu kerana mereka [sepatutnya] pembawa risalah kemanusiaan. Tapi 
apakah yang telah dan sedang berlaku? Yang jadi ibu tidak tahu erti 
keibuan, yang jadi bapa tidak tahu apakah ertinya dia menjadi bapa. 
Mereka cuma tahu kahwin, beranak bayi lelaki dan perempuan dan itu 
saja. 

Ironi dan musibah yang paling besar ialah suara Islam di tengah 
umat sendiri adalah lemah dan amat dhaif, tidak seiring dengan 
pesatnya perkembangan yang berlaku kepada umat. Kumpulan ustaz- 
ustaz menutup pintu dan mengunci diri; tidak mahu memahami masa 
kini yang mereka hidup di dalamnya, tidak mahu menyesuaikan fikiran 
dan pemikiran dengan dunia semasa. Golongan syeikh-syeikh terbatas 
kemampuan dan dihadkan; ini boleh dan itu tak boleh. Masing-masing 
syeikh berkata kepada diri sendiri aku dah hafal berpuluh-puluh hadis 
dan berpuluh-puluh ayat, ini sudah cukup baik! Dengan itu dia pun 
menjadi syeikh dan mufti tanpa perlu lagi mengaji ilmu yang usul dan 
furuk, tak perlu bersengkang mata membaca kitab-kitab syarah, tak 
perlu lagi mutalaah segala dalil dan berbagai tafsir yang diperlukan 
oleh generasi muda sekarang. 

Pernah saya tonton satu rancangan tv menyiarkan seorang doktor 
pendakwah yang menamatkan Ph.D di bidang syariah katanya. 
Hos rancangan bertanya kepadanya apakah tuan seorang syeikh? 
(Subhanallah, lihatlah betapa umat telah berubah) dengan sombong 
dia menjawab: Benar! Saya seorang syeikh dan mufti. 

Para jemaah sekalian! Entah siapalah yang telah memperdaya 
mereka hingga berani memuji diri sendiri dengan begitu ajaib dan 
aneh ini. Apakah kayu ukur, dasar dan ketetapan segala perkara telah 
berubah semuanya hatta terhadap mereka yang mahu kita ambil ilmu 
darinya???... Subhanallah!. 

"Tidakkah Engkau perhatikan (dan merasa aneh) kepada orang- 
orang yang membersihkan (memuji) diri sendiri? (padahal 
perkara itu bukan hak manusia) bahkan Allah jualah yang berhak 
membersihkan (memuji) sesiapa yang dikehendakiNya (menurut 
aturan SyariatNya) . . ." An-Nisa: 49 

Bekalan Murid Ke Jalan Akhirat 

"...don kalaulah tidak kerana limpah kurnia Allah dan rahmatNya 
kepada kamu, nescaya tidak ada seorang pun di antara kamu 
menjadi bersih dari dosanya selama-lamanya; akan tetapi Allah 
membersihkan sesiapa yang dikehendakiNya ..." An-Nur: 21 

Satu lagi contoh yang saya saksikan dalam satu rancangan tv 
seorang doktor graduan pengajian feqah ditanya oleh hos rancangan 
apakah zaman sekarang masih ada mujtahid muqayyad dalam 
mazhab? Syeikh doktor itu pun menjawab: Ada! Yaitu para graduan 
Ph.D dari pengajian feqah dan feqah perbandingan?!!! 

Satu lagi contoh ajaib yang saya lihat dalam internet mengenai 
rakaman perbahasan tesis-tesis Ph.D dan betapa umat kita ini telah 
jauh berubah. Dalam perbahasan tesis seorang siswa akan diuji oleh 
satu jawatankuasa yang biasanya terdiri dari tiga orang professor 
doktor dan syeikh. Satu fenomena ajaib sedang mula melanda dengan 
ganasnya apabila semua orang mahu mendapatkan degri Ph.D dan 
menambah askara "Dr." sebelum namanya disebut. Tak mengapalah 
ini. Yang menjadi masalahnya ialah jawatankuasa pembahas tesis 
membahasakan siswa itu kadang-kadang sebagai syeikh, kadang- 
kadang menyebut pangkatnya "yang arif " jika dia hakim dan kadang- 
kadang membahasakannya sebagi doktor sedangkan dia masih siswa 
yang sedang diuji keabsahan tesisnya. Entah macam mana fenomena 
ini boleh berlaku sekarang sedangkan dahulu tak pernah begini 
keadaannya. 

Dahulu seorang siswa akan dibahasakan dengan namanya 
hinggalah tamat pengajian dan berhasil memperoleh gelarnya. Yang 
lebih aneh dari situasi tadi ialah siswa yang sedang diuji tidak peduli 
pun dengan professor yang mengujinya, dan boleh jadi si siswa akan 
meremeh dan memperlekehkan professor itu. Tuan puan kaum Muslimin 
sekalian macam mana boleh sampai jadi begitu? Apakah hasilnya ialah 



220 



seperti buruk yang kita sangkakan? Atau ada pihak yang mahu kita 
jatuh dengan teruk melalui pengraduanan siswa kedoktoran secara 
begini? Atau apa sebenarnya ini? Saya bingung!! 

Kemudian dikatalah orang: Si polan itu sebenarnya membeli 
degrinya, atau professor yang mengujinya itulah sebenarnya yang 
menuliskan tesis untuk si polan dan telah mendapat bayarannya, atau 
kita menyimpulkan bahawa professor itu takut dengan pengaruh siswa 
yang diujinya ini kerana dia merupakan pendakwah popular dan ramai 
pengikut, siswa itu boleh menghancurkan professornya jika dia mahu 
maka wajiblah bagi si professor menghormatinya dan mentakzimnya 
seterusnya memberinya degri yang dikehendakinya sebelum bermula 
sessi pengajiannya. 

Tuan-puan sekalian apa yang harus kita katakan sekarang?! 
Demi Allah pusing kepala kita dibuatnya. Bila dipersoalkan mereka 
mempertahan diri [dengan menuding jari kepada kita] sambil berkata 
sebahagian dari sangka-sangkaan adalah dosa. Terus?! Apakah 
dengan seluruh sangkaan kita akan mendustai mata kita yang melihat, 
telinga kita yang mendengar serta hati dan akal kita yang masih waras?! 
Benarlah, sesungguhnya mereka yang punya sifat malu telah meninggal 
dunia, lalu jika engkau tidak tahu malu buatlah apa yang engkau mahu. 

Apa pun Alhamdulillah, Saiyidina wa Maulana junjungan Nabi 
telah bersabda: "Malu itu sebahagian dari iman," wahai Tuhan kami 
jadikanlah kami orang yang tahu malu dan ahli iman, kami ucapkan: 
"Astagfirullah demi malu kepada Allah," kami berdoa: "Allahumma 
Robbana jadikanlah kami bertambah malu kepadaMu... Allahumma 
amin." 

Tuan-puanku sekalian, ini adalah yang diceritakan kepada saya 
oleh peribadi amat santun Sidi Professor Dr. Manee' mantan dekan 
Fakuliti Usuluddin Universiti Al-Azhar beliau adalah putera 

kepada Sidi As-Syeikh Al-Kamil peribadi masyhur yang penuh adab 
dan menyampaikan didikan adab Al-lmamul Akbar lagi Syeikhul Islam 
di zamannya, syeikh Tareqat As-Syaziliyyah lagi peribadi siddiq dalam 
umat sewaktunya, Imam Al-Ghazali di zamannya Prof. Dr. Abdul Halim 

Mahmoud SLojIj hZ- lui ^5 . 

Sidi Manee' berkata: "Dahulu di Universiti Al-Azhar tiada pelajar 
yang diterima masuk melainkan setelah melepasi peperiksaan dan 
temuduga jawatankuasa. Setiap jawatankuasa terdiri dari tiga orang 
syeikh yang akan menguji tiga orang calon pelajar. Tiga orang syeikh 
ini mendapat instruksi dari As-Syeikhul Akbar Syeikhul Islam Syeikhul 
Azhar bahawa dari tiap tiga orang calon siswa yang menduduki 
peperiksaan hanya seorang sahaja lulus. Ini demi menjaga ketinggian 
nilai dan standard Al-Azhar di mata umat Islam dan kerana kita mahu 
menggraduankan ulama' yang benar-benar berkualiti. Syarat untuk 
mendaftar masuk peperiksaan ini ada dua: (1 ) Hafaz Al-Quran 30 juzu' 
(2) Hafaz sepuluh ribu bait syair Arab klasik. 

Sidi As-Syeikh Manee' oLijlJ i£ iui ^jjj iwi i^] menyambung 
ceritanya: "Sebaliknya sekarang yang berlaku di Al-Azhar calon-calon 
pelajar paling lemah diterima masuk, mereka yang tidak diterima 
di mana-mana universiti lain dan yang mendapat markah tercorot 
dalam peperiksaan sijil pelajaran sekolah menengah. Maafkan saya 
untuk berkata bahawa para pelajar corot itu telah dibuang ke Al- 
Azhar. Natijahnya ialah mereka melemahkan Al-Azhar dan sudah pasti 
membunuhnya. 

"Di Al-Azhar masih ada lagi kalangan masyaikh yang profesional 
dan berkaliber, namun bilangan mereka sedikit." 

Sidi Manee' menyambung lagi: "Lihat saja hal ini sebagai contoh; 
para siswa kedoktoran di bidang tafsir. Saya beri mereka tiga buah 
kitab tafsir, saya katakan pada mereka kaji tiga buah kitab ini dan 
fahami dengan baik kemudian tulislah tesis kamu mengenainya untuk 
mendapatkan degri Ph.D kamu. Saya katakan kepada mereka tulislah 
dengan jujur dan amanah, jangan menyeleweng dan jangan menipu. 
Tuliskan segala yang disepakati oleh para ulama dalam tiga kitab itu 
dan segala yang mereka perselisihkan. Tuliskan segala hujah, dalil, 
naql, pemikiran dan kefahaman mereka. Himpunkan itu semua dalam 
tesis kamu dan apa kesimpulan dari kajian kamu mengenainya untuk 
mendapatkan Ph.D kamu dalam bidang tafsir." Sidi Manee' menangis 

sambil mengujar: "Kerja semudah ini pun mereka tak tahu dan tidak 
mampu melakukannya." 

Selepas bergraduan siswa tadi pulang ke negerinya untuk menjadi 
konsultan syariah atau pendakwah Islam kesohor dan entah apa-apa 
nama besar lagi yang baru tercipta. Baik di sana atau di sini mereka 
tidak memahami apa itu tafsir, apa itu agama, apa itu syariah, apa itu 
feqah dan apa lagi yang lain kerana mereka sebenarnya hilang atau 
menghilang diri atas faktor kombinasi umat Islam yang telah amat jauh 
dari ilmu, amat jauh dari menuntut ilmu dan dari muthola'ah ilmu. Ini 
bukan satu kenyataan pukul rata, ini adalah realiti di bumi nyata. 

Lalu tidakkah realiti ini mendorong anak-anak muda kita kepada 
ilhad/ateisme?? Kita semua wajib menangis kerana turut memberi 
saham secara sedar atau tidak dalam perubahan kombinasi umat. 
Semua ibu dan bapa mahu anak-anak mereka mendapat yang terbaik 
dalam hidup, mahu masa depan yang cerah untuk mereka, pendapatan 
yang lumayan dan taraf hidup yang unggul. Kerana ini para ibu bapa 
menghantar anak-anak mereka ke pengajian perubatan, kejuruteraan, 
undang-undang, seni, pentadbiran, akauntansi dan Iain-Iain bidang 
pengkhususan yang menjanjikan gaji besar. 

Tiada siapa berfikir bahawa anak-anak yang cemerlang dalam 
pelajaran dan mendapat markah tertinggi dalam peperiksaan 
patut dihantar ke bidang pengajian Islam dan cabang-cabangnya. 
Baiklah, kalau begitu anak pelajar bagaimana yang akan masuk ke 
pengajian Islam?? Itulah anak-anak pelajar yang berlQ sederhana dan 
berkemampuan sederhana. Lihatlah bagaimana kita telah berkerjasama 
dalam jenayah pengabaian bidang-bidang pengajian Islam. Sekarang 
kita juga yang mengeluh sedih dan berkata bahawa ustaz polan itu 
mundur dan tak faham. Tentulah begitu kerana memang itu tahap 
kemampuan si ustaz!. Kemudian kita minta hukum fatwa darinya pula. 
Demi Allah tuan puan sekalian bagaimanakah dia akan berfatwa 
sedangkan dia tak mempunyai kekuatan IQ yang baik dan akal yang 
cerdas. 

Demi Allah katakan padaku apakah yang akan diberi kepada kita 
oleh makhluk bernama ustaz ini? Malangnya dia ada degri dan pandai 
bercakap, dia tahu bagaimana menggerakkan massa ke arah ilmu yang 
paling mudah yaitu ilmu engkar. Inilah dia bidang pengkhususan bagi 
mereka yang tidak ada bidang pengkhususan yaitu engkar, mengecap 
kafir dan menghukum itu dan ini tak boleh... pastinya kamu akan 
diminati ramai?? 

Kemudian kita selaku anggota masyarakat meraung, menyindir 
dan marah dengan apa yang berlaku sedangkan ini semua adalah 
hasil jenayah tangan kita sendiri. Tuan puan sekalian sesungguhnya 
orang yang tidak mempunyai apa yang diminta bagaimana dia akan 
memberinya?! Semoga Allah membela semua kita dan membawa 
kepada keredhoanNya. Allahumma amin. 

Apa yang disampaikan tadi adalah dari sudut mengkritik kelemahan 
diri sendiri demi membaik pulih keadaan. la amat penting dalam proses 
tarbiyyah, pemurnian jiwa, pengajaran, pemahaman serta rawatan 
masalah yang berbagai-bagai. 

x(Cfr* ^ jis i ^jis jij iisu-ij Cj\&\ j^Uajj ^Sjij 



"Sesungguhnya Allah telah mengurniakan (rahmatNya) kepada 
mereka yang beriman, setelah Dia mengutuskan dalam kalangan 
mereka seorang Rasul dari kalangan mereka sendiri, yang 
membacakan kepada mereka ayat-ayat Allah dan membersihkan 
mereka serta mengajar mereka Kitab Allah (Al-Quran) dan Hikmah. 
Dan sesungguhnya mereka sebelum (kedatangan Nabi Muhammad) 
itu adalah dalam kesesatan yang nyata" - ^Lj aJs- iui J^>- Aali 
'Imran: 164 

"D/'a /ah yang fe/ah mengutuskan dalam kalangan orang-orang 
(Arab) yang ummiyyin, seorang Rasul dari kalangan mereka 
sendiri, yang membacakan kepada mereka ayat-ayat Allah dan 
membersihkan mereka serta mengajarkan mereka Kitab Allah dan 
Hikmah. Dan sesungguhnya mereka sebelum (kedatangan Nabi 
Muhammad) itu adalah dalam kesesatan yang nyata" - <tic kiJ\ Jjo 
^L' 3 - Al-Jumu'ah: 2 

Sekarang kita teruskan lagi dengan perkhabaran dan ahwal 
Saiyidina As-Syeikh Abul Hasan As-Syazili 



PENUTUR ILMU LADUNI 

Sidi As-Syeikh Ibnu Atho'illah As-Sikandari menyebut dalam 

kitabnya Latho'iful Minan: "Sidi As-Syeikh Makinuddin Al-Asmar 
mengkhabarkan kepadaku dengan katanya: "Aku telah hadir di 
kota Al-Mansurah (waktu kaum Muslimin berperang melawan Nasrani) 
majlis dalam sebuah khemah yang ada padanya Sulthanul Ulama 
Sidi 'Izzuddin bin Abdus Salam Sidi Taqiyuddin bin Daqiqil Eid 

Sidi As-Syeikh Majduddin AM bin Wahab Sidi As-Syeikh 

Muhyiddin bin Suroqoh Sidi As-Syeikh Majduddin Al-lkhmimi 

dan Saiyidina As-Syeikh Abul Hasan As-Syazili 

Dalam majlis itu kitab Ar-Risalah Al-Qusyairiyyah dibacakan 
kepada hadirin lalu masing-masing tokoh yang ada memberi ulasan 
sedangkan Saiyidina As-Syeikh As-Syazili tetap diam hingga semuanya 
selesai berbicara. Maka mereka pun berkata kepada beliau: "Ya 
Saiyidina, kami mahu mendengar sesuatu dari Tuan," balas beliau: 
"Tuan-tuan para penghulu zaman dan tokoh-tokoh besarnya, bicara 
sudah datang dari tuan-tuan sekalian," maka kata mereka: "Tak dapat 
tiada kami mahu mendengar sesuatu dari Tuan. 

"Saiyidina diam seketika lalu mula berbicara dengan berbagai sirr 
yang ajaib dan ilmu-ilmu yang aneh. Maka bangunlah Sidi As-Syeikh 
'Izzuddin bin Abdus Salam keluar dari khemah meninggalkan tempat 
duduknya dan berkata: "Dengarilah kalam beliau yang amat dekat 
terbitnya kepada Allah Taala." 

Dalam satu riwayat yang dicatat oleh Al-Hafiz Ibnu Katsir iui 
Jli5 beliau berkata: "Bahawa Sidi As-Syeikh 'Izzuddin bin Abdus Salam 
selalu hadir majlis mahaguru Abul Hasan As-Syazili untuk mendengar 
perkataan beliau dalam ilmu hakikat dan menyaksikan kefasihannya 
yang indah dalam menutur ilmu ladunni. Di situlah As-Syeikh 'Izzuddin 
beroleh warid dari Allah Taala lalu kerana saking gembira dirinya akan 
bangun terlari-lari anak di atas dua kakinya bersama para muridin 
yang lain dan berkata kepada mereka: "renungilah kata-kata beliau ini 
sesungguhnya ia amat dekat terbitnya dari Tuhannya." 

Al-Arif Billah Sidi Sariyyuddin Muhammad bin Al-Maliq '<^SC 
berkata: "Al-Quthb Al-Ghauts Saiyidina Abul Hasan As-Syazili '*^si£fi satu 
ketika di kota Damanhur daerah Al-Buhairah telah berbicara dengan 
kalam yang aneh yang tak pernah didengar orang sebelumnya hingga 
ke tahap beliau menyebut dalam bicaranya bahawa nendaku Rasulullah 
telah berkata begian-begian. Dalam majlis itu turut hadir seorang 
wali besar lagi kukuh kedudukannya dari Maghribi, dalam hatinya dia 
mengingkari kalam Saiyidina tadi. 

"Katanya dalam hati: "Mana kan Syeikh ini dan mana tah nendanya 
waktu sekarang?!," maka bangunlah si wali dari majlis pergi ke zawiyah 
Syeikh Mujahid. Apabila malam hari tidurlah dia lalu bermimpi melihat 
junjungan Sidnan Nabi mS. datang menegurnya: "Hai si polan, engkau 
tidak percaya pada anakku Abul Hasan. Benar! Apa yang dikatakannya 
semua adalah bicaraku padanya." Maka bangunlah si wali dari tidurnya 
lalu berkata kepada Syeikh Mujahid: Marilah mengikutku bertemu As- 
Syeikh Abul Hasan As-Syazili," ujar Syeikh Mujahid kepadanya: "Apatah 
hajatmu kepada Syeikh Abul Hasan di waktu begini?," kata si wali: 
"Tak dapat tiada mesti aku pergi kepadanya," lalu apabila sampai 
kepada Saiyidina berkatalah beliau menegur si wali: "Hai polan, tiada 

engkau percaya hingga engkau dengar sendiri dengan telingamu. Demi 
keagungan Allah jika engkau tidak keluar dari rtegeri ini nescaya akan 
ku cabut kewalianmu," maka keluarlah si wali pada waktu itu juga." 

Bab 33 

BIOGRAFI SAIYIDINA AS-SYEIKH AS-SYAZILI i§ 

HAKIKAT ZUHUD DAN TUTUP USIA 



Kita teruskan lagi dengan perkhabaran dan ahwal Saiyidina As-Syeikh 
Abul Hasan As-Syazili '±%&5£. 

Sidi Madhi bercerita bahawa pada satu hari Saiyidina As- 
Syeikh As-Syazili '^i^C berbicara tentang zuhud. Dalam majlis 
itu ada seorang faqir berpakain lusuh manakala Saiyidina pula 
berpakaian indah lengkap dengan burdah yang cantik dan mahal. Si 
faqir berkata dalam hatinya: "Bagaimana Syeikh bicara darihal zuhud 
sedang demikian pakaiannya?! Bahkan akulah orang zuhud di dunia 
ini." 

Maka berpalinglah Saiyidina As-Syeikh kepadanya sembari 
berkata: "Duhai kamu, kain baju yang kamu pakai itu adalah pakaian 
berkehendak pada dunia kerana ia menyeru dengan lisan meminta 
(mengemis) memberitahu kefakiran. Adapun pakaian kami ini menyeru 
dengan lisan kaya dan menahan diri (tidak perlu kepada pemberian 
orang)." Maka bangunlah si faqir menunjuk diri kepada semua yang hadir 
lantas berkata: "Ya Saiyidina, demi Allah hambalah yang bercakap 
begitu dalam hati tadi. Sekarang hamba istighfar kepada Allah dan 
taubat kepadaNya." Kata Sidi Madhi: "Maka Saiyidina pun menyuruh 
si faqir diberi pakaian yang baik dan menunjukkannya kepada seorang 

ustaz yang bagus bernama Ibnu Ad-Dahhan serta berkata kepadanya: 
"Moga Allah menjadikan dirimu dikasihi hati para ahkyar, moga Allah 
memberkati apa yang diberiNya kepadamu dan menjadikan hujungmu 
kebaikan." 

Satu sumber kepercayaan mengkhabar padaku, katanya: "Aku 
mendengar As-Syeikh As-Soleh Abu Marwan Abdul Malik bin As-Sammath 
berkata: "Aku menuju ke benua Mesir lalu masuk kota Iskandariyyah. 
Di sana aku pergi kepada Saiyidina As-Syeikh Abul Hasan As-Syazili 
maka ku dapati beliau duduk bersama satu jemaah, kelihatannya 
Saiyidina seperti sedang mendebati mereka tentang satu ilmu. Aku pun 
memberi salam dan duduk di hadapan beliau, maka kata beliau padaku: 
"Siapa namamu dan dari mana datangmu? Apa perkataanmu?." 

"Aku pun mengenalkan diri dengan namaku dan nama bapaku 
serta ku nyatakan bahawa usaha pekerjaanku Al-Quran kitab Allah. 
Maka ujar beliau: "bacakanlah padaku sesuatu dari kitab Allah Azza wo 
Jalla" lalu aku pun mengucap a'udzubillah kemudian Allah meluncurkan 
lidahku membaca: 

4jIS °i g I lL>-^>-! ji-fcji*' J . jjiiJL<> ^3 LjIjIj (j^Jj ^ 

„ * - 

"Oleh itu tawakkal lah kepada Allah, sesungguhnya engkau berada 
di atas kebenaran yang jelas nyata. 

Sesungguhnya engkau tidak dapat menjadikan orang-orang yang 
mati (hatinya) itu menerima ajaranmu, dan tidak dapat menjadikan 
orang-orang yang pekak itu mendengar seruanmu, apabila mereka 
berundur ke belakang (disebabkan keingkarannya) . 

Dan engkau tidak akan dapat memberi petunjuk kepada orang- 
orang yang buta supaya menjauhi kesesatan mereka; engkau tidak 
dapat memperdengarkan (seruanmu itu) melainkan kepada orang- 
orang yang sanggup beriman akan ayat-ayat keterangan kami, 
kerana mereka orang-orang yang berserah diri dengan ikhlas. 

Dan apabila sampai masa berlakunya hukuman atas manusia, Kami 
keluarkan untuk mereka sejenis binatang dari bumi, yang akan 
menyatakan kepada mereka bahawa manusia telah tidak meyakini 
ayat-ayat keterangan dan pengajaran Kami. 

Dan (ingatlah) hari Kami himpunkan dari tiap-tiap umat sekumpulan 
besar orang-orang yang mendustakan ayat-ayat keterangan Kami, 
lalu mereka dijaga serta diatur keadaan dan perjalanan masing- 
masing. 

Sehingga apabila mereka datang (ke tempat pengadilan), 
Allah Taala berfirman: "Adakah kamu mendustakan ayat-ayat 
keteranganKu dengan tidak lebih dahulu kamu mengetahuinya 
secara meliputi? atau apakah yang kamu telah lakukan?)) 

Dan jatuhlah hukuman atas mereka (dengan azab) disebabkan 
kezaliman mereka (berlaku kufur ingkar), lalu mereka diam 
membisu" An-Naml: 79-85 



[Setelah bacaanku itu kelihatanlah] wajah Saiydina As-Syeikh 
berseri-seri lalu berkata kepada hadirin: "Apakah sesudah keterangan 
Allah dan RasulNya ada keraguan lagi?." 

"Maka tahulah aku bahawa hadirin ini rupanya puak Muktazilah 
dan Saiyidina As-Syeikh mendebati mazhab mereka, lalu taubatlah 
mereka semua di tangan beliau dan kembali kepada kebenaran dan 
sunnah. Saiyidina '-^iJi kemudian berkata kepadaku: "Mintalah padaku 
apa yang kau mahu," maka kataku: "Mohon Tuan memberi hamba tiga 
perkara: "Sudilah Tuan memberi hamba pakaian baru, menunjukkan 
kepada hamba guru tajwid supaya hamba dapat belajar padanya 
memperelok bacaan pada kitab Allah dan Tuan mendoakan kebajikan 
buat hamba." 

Maka Saiyidina telah memberiku pakaian baru dan menghantar 
aku mengaji kepada seorang ustaz yang bagus namanya Ibnu Ad- 
Dahhan, Saiyidina juga mendoakan aku dengan katanya: "Semoga 
Allah menjadikah hati para akhyar sayang padamu, semoga Allah 
memberkati apa yang diberiNya kepadamu dan menjadikan 
kesudahanmu bahagia." Demi Allah aku telah melihat berlakunya dua 
doa pertama beliau kepadaku dan aku mengharap pada Allah akan 
yang ketiga." 

As-Syeikh As-Soleh Abu Yahya Al-Bija'iy bercerita kepadaku: 
"Bahawa ayahku -moga Allah merahmatinya- mengkhabar padaku: 
Abu Yusuf Al-Jandubiy dan saudaranya kedua-dua mereka berkata: 
"Satu malam Saiyidina As-Syeikh Abul Hasan As-Syazili tiba 
kepada kami, waktu itu kami telah mengambil sepuluh ekor kambing 
yang kami hutangi untuk diperdagangkan. Maka kami pilih seekor yang 
terbaik dan kami sembelih ia untuk Saiyidina. Beliau mengujar kepada 
kami: "Mengapa tuan-tuan melakukan ini?," jawab kami: "Demi Allah 
ini keberkatan, kami sembelih ia untuk Tuan." Saiyidina As-Syeikh '-^JZ 
lalu berkata: "Seekor kambing ini menyamai seribu kambing Insya Allah 
Taala." 

"Kata ayahku -moga Allah merahmatinya-: "Maka tidaklah 
berlalu melainkan tempoh waktu yang sedikit selepas itu lalu demi 
Allah sempurnalah bilangan seribu ekor kambing ditambah seribu mud 
(lebih kurang 750kg) makanan tersimpan dalam setor." Ayahku -moga 
Allah merahmatinya- berkata lagi: "Aku hadir waktu itu dan demi Allah 

telah mengiranya, aku telah makan dari keturunan kambing-kambing 
itu dengan keberkatan Saiyidina -semoga Allah meredhoinya dan 
mengurnia kita serta seluruh Muslimin akan keberkatannya-." 

Sidi As-Syeikh Ibnus Sobbagh berkata: "Aku telah dikhabarkan 
oleh Sidi Jamaluddin Al-'lraqi dengan katanya: "Saiyidina As-Syeikh 
As-Syazili berkata: "Dalam satu pengembaraan aku bertemu 

seorang wali, aku pun membentangkan satu bicara mengenai tauhid 
kepadanya, dia menjerit lalu mati. Lalu dikatakan kepadaku: "Ya Ali, 
mengapa engkau lakukan? Nescaya engkau akan dihukum dengan 
perginya pengelihatanmu." 

Kata Sidi Jamaluddin: "Setelah mata Saiyidina As-Syeikh As- 
Syazili '-ciSiSJ tak dapat melihat, Sidi Abul Abbas Al-Mursi '^HS^ masuk 
mengadapnya, lalu kata Saiyidina: "Wahai Abul Abbas, pengelihatan 
mata lahirku terpantul kepada mata hatiku, maka jadilah seluruh diriku 
dapat melihat dengan Allah yang tiada Tuhan selain Dia. Di zamanku 
tiada yang ku tinggal lebih afdhal dari para temanku dan engkau demi 
Allah paling afdhal dikalangan mereka." 

Kemudian Saiyidina berkata kepadanya: "Berapa umurmu hai 
Abul Abbas?" maka jawabnya: "Ya Tuanku, hampir masuk 30 tahun," 
lalu kata Saiyidina: "Berbaki atasmu sepuluh tahun lalu engkau akan 
mewarisi maqam as-siddiqiyyah selepasku" -moga Allah meredhoi 
mereka berdua dan mengurnia kita keberkatan mereka, amin-. 

Saiyidina As-Syeikh As-Syazili '<^Si> berkata: "Apabila sampai 
aku ke benua Mesir dan tinggal padanya aku telah berkata: "Ya 
Robbi, Engkau menempat tinggalkan hamba di negeri orang Qibthi, 
nanti hamba disemadikan antara mereka," lalu dikatakan kepadaku: 
"Ya Ali, engkau akan disemadikan di satu tanah yang Aku tak pernah 
diderhakai di atasnya." 

Sidi Madhi bercerita: "Tikamana Saiyidina As-Syeikh As- 

Syazili mahu berangkat pada permusafiran yang beliau mangkat 
padanya ketika itu aku telah mengahwini seorang wanita Iskandariyyah. 
Waktu akan berangkat itu isteriku sedang hamil. Isteriku menangis seraya 

berkata kepadaku: "Bagaimana tuan mahu musafir meninggalkan aku 
yang sarat mengandung ini?." 

Kata Sidi Madhi: "Aku pun menyampaikan perkara itu kepada 
Saiyidina As-Syeikh lalu kata beliau: "Bawalah isterimu kepadaku," aku 
pun membawanya, apabila kami masuk beliau berkata kepada isteriku: 
"Wahai ibu si Abdud Daim, biarkanlah Madhi bermusafir denganku, 
aku mengharapkan pada Allah kebajikan untukmu," maka kata isteriku: 
"Ya Tuanku, hamba dengar dan hamba taat," lalu Saiyidina pun berdoa 
untuknya dan beredarlah dia. Dalam permusafiran kami isteri yang 
ku tinggal telah melahirkan seorang anak lelaki lalu aku menamainya 
Abdud Daim. 

Kata Sidi Madhi "Apabila kami sedang bersia-siap untuk 

musafir Saiyidina As-Syeikh berpesan: "Bawalah bersama kamu 

sekalian kapak dan sekop, kalau nanti ada kalangan kita yang 
meninggal dunia dapat kita kebumikannya." Kata Sidi Madhi: "Sebelum 
ini dalam semua permusafiran kami dengan beliau tidak pernah teradat 
bagi kami membawa kapak dan sekop. Rupa-rupanya itulah isyarat 
bahawa beliau akan mangkat -moga Allah merahmatinya, moga Allah 
meredhoinya dan menyampaikan keredhoan buatnya-". 

Telah mengkhabar padaku Sidi As-Syeikh Al-Arif Syarafuddin '^i^C 
Ibnu Saiyidina As-Syeikh As-Syazili dengan katanya: "Ada seorang 
pemuda mengaji Al-Quran duduk dan membesar bersama kami, dia 
tidak berbapa dan ibunya tinggal bersama di rumah kami. Tikamana 
Saiyidina As-Syeikh mahu musafir beliau mengarahkan kami semua 
anak beranak pergi bersama beliau. Apabila melihat itu si pemuda 
jadi teruja dan sungguh-sungguh mahu ikut serta, maka kata Saiyidina: 
"Bawa dia bersama," lalu datanglah ibunya berkata kepada Saiyidina 
As-Syeikh: "Ya Tuanku, moga sudilah memberi perhatian kepadanya," 
kata Saiyidina: "Perhatian kami akan bersamanya hingga Humaytsara 
Insya Allah Taala." [Maka bergeraklah rombongan] lalu sedikit jarak 
sebelum kami sampai ke Humaytsara kedua-dua Saiyidina dan anak 
muda itu jatuh sakit." 

Sekarang Humaytsara adalah sebuah kampung berpenghuni, 

lokasinya berdekatan dengan Laut Merah dan pelabuhan desa 
pelancongan (Mursi 'Alam). Titik hubungan jalan darat terdekat dengan 
Humaytsara sekarang adalah Bandar Aswan sejauh dua jam dengan 
kereta -kawasan ini letaknya di selatan Mesir di perbatasan Sudan-. 
Zaman dahulu pula titik terdekat dengannya ialah Pelabuhan Aizab 
tempat rombongan haji naik kapal laut ke Tanah Suci. 

"Saiyidina dan anak muda itu kedua-duanya jatuh sakit, lalu 
matilah si pemuda -moga Allah Taala merahmatinya- sebelum sampai 
ke Humaytsara. Kata Saiyidina As-Syeikh: "Bawa dia hingga ke 
Humaytsara." Apabila sampai kami pun memandikan pemuda itu dan 
Saiyidina As-Syeikh mensolatinya, kemudian kami kebumikan. Maka 
pemuda itulah yang pertama dikebumikan di situ. 

"Adapun Saiyidina As-Syeikh telah mangkat pada malam 

itu. Petang hari sebelum kemangkatannya beliau menghimpun semua 
teman-temannya lalu menyampaikan beberapa wasiat kepada 
mereka. Saiyidina mewasiati mereka dengan Hizbul Bahr, kata beliau: 
"Hafazkanlah ia kepada anak-anakmu yang lelaki dan perempuan, 
sesungguhnya pada hizb ini ada Ismullah Al-A'zhom." 

Sidi Syarafuddin berkata: "Saiyidina As-Syeikh As-Syazili 

'*i*^5C bersunyi diri bersama khalifahnya Sidi Abu Abbas Al-Mursi '-^kSi 
lalu mewasiatinya dengan beberapa perkara dan mengkhususkannya 
dengan keistimewaan berkat yang diberi Allah kepada beliau. 
Saiyidina As-Syeikh '<zj&jC berkata kepada mereka: "Jika aku mati 
maka berpeganglah kamu sekalian dengan Abul Abbas Al-Mursi, 
sesungguhnya dialah khalifah selepasku dan dia bakal beroleh maqam 
yang agung antara kamu sekalian lagi dia merupakan satu pintu dari 
sekian banyaknya pintu Allah Taala. 

"Ketika sudah antara waktu maghrib dan isya' Saiyidina As-Syeikh 
berkata padaku: "Ya Muhammad, isikan bekas dengan air telaga ini 
untukku," aku mengujar kepada beliau: "Ya Saiyidi, air telaga ini asin, air 
yang kita bawa baik." Saiyidina As-Syeikh berkata: "Bawakanlah 
kepadaku air telaga itu, sesungguhnya kehendakku bukan seperti yang 
engkau duga." Aku pun membawakan kepada beliau air itu, Saiyidina 

lalu minum sedikit darinya dan berkumur-kumur dengannya kemudian 
meluahkan kembali air yang dikumuri itu ke dalam bekas. Saiyidina 
As-Syeikh kemudian berkata kepadaku: "Kembalikan air ini ke 

telaganya," maka ku tuanglah air itu kembali lalu rasa air telaga itu 
berubah menjadi tawar dan airnya bertambah banyak dengan izin 
Allah Taala. Inilah sumber air di tanah bumi itu hingga ke hari kiamat 
dengan berkat Saiyidina As-Syeikh Abul Hasan As-Syazili 

"Malam itu Saiyidina beradu mengadap kiblat sambil zikir 

dan merintih-rintih, aku mendengar suaranya menyebut: "llahi... Ilahi..." 
hinggalah hampir fajar menjelma. Apabila masuk waktu sahur beliau 
diam lalu kami sangka beliau tidur. Kami bercakap dengannya namun 
tidak dibalas. Kami gerakkan beliau namun tidak bergerak. Kami dapati 
rupa-rupanya beliau telah meninggal dunia -moga Allah Tabaroka 
wa Taala merahmatinya, moga Allah meredhoinya dan mencapaikan 
keredhoan buatnya, moga Allah mengurnia kita manfaat darinya di 
dunia dan Akhirat, Allahumma amin-. 

"Kami pun memanggil Sidi Abul Abbas Al-Mursi maka 
beliau memandikan Saiyidina kemudian kami mensolatinya dan 
mengebumikannya di Humaytsara, di tempat ini, di daratan padang 
pasir Aizab, di lembah yang letaknya di hujung jalan As-So'ied. 

"Sesudah pengebumian beliau ahli rombongan berselisih 

pendapat apakah mahu pulang sahaja atau meneruskan perjalanan. 

"Maka berkatalah Saiyidina Abul Abbas Al-Mursi '<4&&: Bahawa 
Saiyidina As-Syeikh As-Syazili 'o[lJs a£ Sjji ^3 telah mengarahkan aku naik 
haji, beliau juga menjanjikan aku mendapat beberapa keramat." Maka 
kami pun pergi menunaikan haji dan menyaksikan betapa perjalanan 
kami begitu lancar, dipermudahkan dan penuh keberkatan. Kemudian 
kami pulang dengan dampingan beliau dan selepas itu zahirlah 

Saiyidina Abul Abbas Al-Mursi '-^iSS dengan amat agungnya dan zahir 
baginya keberkatan yang banyak." 

Sidi As-Syeikh Abul Azaim Madhi berkata: "Aku telah 

mendengar Saiyidina As-Syeikh As-Syazili '<&i&3£ berkata: "Allahumma 

bilakah pertemuan itu?," lalu dikatakan kepadaku: "Wahai Ali, apabila 
engkau sampai ke Humaytsara di waktu itulah pertemuan." Saiyidina 
'ig£& berkata: "Aku bermimpi melihat diriku seolah-olah dikebumikan 
di ekor sebuah bukit, bertentangan dengan sebuah telaga yang airnya 
sedikit lagi masin. Maka terdetiklah sesuatu di hatiku lalu aku mendengar 
bicara dalam sirrku berkata: "Ya Ali, airnya akan jadi banyak dan 
tawar." 

Ibnu As-Syeikh Al-Khatib Al-Mufti Al-Alim Qadhi Al-Jamaah Abu 
Ishaq Abdur Rafi' Jli5 lui ii^j berkata: "Apabila Saiyidina As-Syeikh 
Abul Hasan As-Syazili '•^^c bermaksud memulakan perjalanan yang 
beliau mangkat padanya beliau telah berkata: "Pada tahun ini aku 
akan mengerjakan haji timbalan...," maka mangkatlah beliau '^^C 
sebelum sempat menunaikan haji itu. Apabila rombongannya kembali 
ke Qaherah selepas menunaikan haji mereka ditanya oleh Tuan Mufti 
'Izzuddin bin Abdus Salam lalu dikhabarkanlah kepadanya tentang 
perkatan Saiyidina As-Syeikh tadi. Mendengarkan itu menangislah 
tuan mufti seraya berkata kepada mereka: "Saiyidina As-Syeikh As- 
Syazili '<i££rC telah mengkhabarkan kepada tuan-tuan sekalian tentang 
kemangkatannya pada permusafiran ini namun tuan-tuan tidak 
mengetahui isyarat ilmunya. Sesungguhnya beliau telah mengkhabarkan 
kepada tuan-tuan bahawa malaikat akan menjadi timbalan (ganti)nya 
menunaikan haji kerana telah datang perkhabaran dalam hadis dari 
Saiyidina wa Maulana junjungan Nabi 




"Barangsiapa yang keluar dari rumahnya dengan maksud pergi 
haji lalu mati sebelum sempat menunaikan haji, maka sesungguhnya 
Allah Azza wa Jalla akan mewakilkan satu malaikat baginya yang 
menjadi timbalannya naik haji untuknya setiap tahun hingga ke Hari 
Kiamat." 

Sidi As-Syeikh 'Imaduddin ketua qadhi di Iskandariyyah 
mengkhabar kepadaku dengan katanya: "Di kota kami ada seorang 
wanita tidak baik meninggal dunia lalu ada orang bermimpi melihatnya 
dalam keadaan yang baik, maka ditanyalah kepada wanita itu: "Apa 
yang Allah lakukan terhadapmu?," dia menjawab: "Saiyidina As-Syeikh 
As-Saiyid Abul Hasan As-Syazili telah meninggal dan dikebumikan di 
Humaytsara, lalu pada hari meninggalnya itu Allah mengampuni semua 
kaum Muslimin yang dikebumikan di timur dan barat dunia demi kerana 
beliau, maka adalah aku termasuk dari kalangan yang diampuni Allah 
dengan kehormatan Saiyidina As-Syeikh dan demi memuliakannya..." 
begitulah kata wanita itu dalam mimpi dan ia berlaku ketika Saiyidina 
As-Syeikh dalam permusafirannya yang terakhir itu. Apabila rombongan 
haji tiba mereka mengkhabarkan kemangkatan beliau lalu dikira orang 
harinya dan mendapati tarikhnya benar. 

Adapun Saiydina As-Syeikh Abul Hasan As-Syazili telah 
wafat pada bulan Syawal tahun 656H dengan usia 63 tahun. Semoga 
Allah merahmatinya dan mengurnia keredhoan buatnya, semoga Allah 
mengulang kepada kita dari keberkatan beliau, Allahumma amin. 

BIOGRAFI SAIYIDINA AS-SYEIKH AS-SYAZILI B 

DUA LEBUHRAYA PERJALANAN HAKIKAT 

ul^ijiSf Cj c,:.:.l<i u c,:.:.<r u LgJ i^iij ilif<i>i .lakft 
1^ j Ola ^ ^jIJ! Jp \£ \y$>\ £lp j*J£ Si j iSjJ utia^-l jl iL~j jl 

"Allah tidak memberati seseorang melainkan apa yang terdaya 
olehnya. Orang itu mendapat pahala kebaikan yang diusahakannya, 
dan dia juga menanggung dosa kejahatan yang diusahakannya. 
(Mereka berdoa dengan berkata): "Wahai Tuhan kami! janganlah 
Engkau mengirakan kami salah jika Kami lupa atau kami tersalah. 
Wahai Tuhan kami! Janganlah Engkau bebankan kepada kami 
bebanan yang berat sebagaimana yang telah Engkau bebankan 
kepada orang-orang yang terdahulu daripada kami. Wahai 
Tuhan kami! Janganlah Engkau pikulkan kepada kami apa yang 
kami tidak terdaya memikulnya. Dan maafkanlah kesalahan kami, 
serta ampunkanlah dosa kami, dan berilah rahmat kepada kami. 
Engkaulah penolong kami; oleh itu, tolonglah kami untuk mencapai 

kemenangan terhadap mereka yang kafir" Al-Bciqarcih: 286 

Syeikh nan kamil lagi mursyid dan murobbi kami Saiyidina Abdun 
Nasir 'oU,/\' 3 hZ iitl {joj berkata: "Wajiblah kita menulis di alam maya 
internet (contohnya dalam facebook) siri artikel yang ringkas dan 
mantap dengan judul 

"Ambillah kemaafan (yang mudah engkau lakukan), dan suruhlah 
perkara yang baik, serta berpalinglah (jangan dihiraukan) orang- 
orang yang jahil (yang degil dengan kejahilannya)" . 

buat menangkis serangan golongan degil dan jahil, untuk mematah 
kegarangan golongan perosak di atas muka bumi serta menewaskan 
kuasa zalim dan kegelapan dari kalangan ahli engkar dan penentang 
yang anti majlis khatam Al-Quran, majlis zikir serta majlis selawat dan 
salam ke atas Saiyidina wa Maulana Muhammad HH 

Allah Taala jua yang Maha Membantu, maha tepat bidikanNya, 
Maha Menolong, Maha Memberi taufik lagi maha segera bantuanNya. 
Kepada Allah Subhanahu wa Taala jua kita bermohon penjagaan, 
kesantunan, redho serta kabul. 

Kita teruskan lagi dengan perkhabaran dan ahwal Saiyidina As- 
Syeikh Abul Hasan As-Syazili Pada siri kali ini kita akan mulakan 

dengan takrif Tareqat As-Syaziliyyah yang merupakan maksud dasar 
pada himpunan siri artikel ini. Inilah materi yang menjadi asas dalam 
rentetan siri ini walaupun segala yang telah dibentangkan sebelumnya 
adalah penting dan amat penting untuk mengetahui keperibadian 
seorang syeikh yang selayaknya diikuti, untuk mengetahui maqam 
dan martabatnya demi memantapkan kehendak seorang murid pada 
menjejaki perjalanan syeikh dalam bicaranya, perbuatannya, ahwalnya 
dan pemikirannya. Daripada Allah jualah datangnya taufik, hidayah 
dan rahmat. 

Ketahuilah wahai murid penuju Allah bahawa jalan tareqat itu 

(yakni tareqat-tareqat sufi Islami dan sunni) walaupun berbagai ragam 
dan amat banyak namun kesemuanya kembali kepada dua bahagian 

llmu 

Amal 

Dan ketahuilah duhai salik (kembara) yang menuju kepada Allah 
Taala bahawa kaum sufi (ahli Tasawuf Islami yang sunni) mempunyai 
dua lebuh raya dalam menempuh jarak perjalanan nasfu dan mencapai 
hakikat: dengan itu mereka terbahagi kepada dua kumpulan: 

Kumpulan Pertama (Amal) dengan jalan Al-Jala yaitu dengan cara 
takholli (mengosong) diri dari sifat-sifat mazmumah (sifat tercela) dan 
tahalli (menghias) diri dengan sifat-sifat mahmudah (sifat terpuji). Jalan 
ini ditempuh dengan cara-cara riyadhah (latihan jiwa) dan tazkiyatul 
akhlaq (pemurnian akhlak). 

Kumpulan pertama ini mengambil segala pekerjaan mereka yang 
berbentuk amal ibadat, wazhifah, wirid dan hizb dari syariat (Islam) 
dan merekalah as-sufiyyah (kaum sufi). Jika latihan dan pemurniannya 
tidak dari sumber ini maka itu kelompok isyraqiyyun ahli hikmah ilahiyyin 
(di sini kita tidak membincang soal mereka dan mereka tidak ada kena 
mengena dengan kita). 

Kumpulan Kedua (llmu) dengan cara menggelumangi berbagai 
ilmu pengetahuan dan mengkaji. 

Kumpulan kedua ini jika bersandar kepada syariat (Islam) maka 
mereka adalah kaum mutakallimun (ahli ilmu kalam). Jika tidak maka 
mereka adalah ahli falsafah, pendeta serta mahaguru pertama mereka 
adalah Aristotle pengasas ilmu hikmah pengkajian (dan ini juga tiada 
hubungan dengan kita). 

Dengan itu tiada bicara kita pada kedua bahagian yang tidak 
bersandar kepada syarak dan syariat (Islam), mereka tidak punya apa- 
apa hubungan jauh atau dekat dengan kita dan kita langsung tiada 
kena mengena dengan mereka. (Sudahkah tuan puan semua mengerti?). 

Yang tinggal dan ada hanyalah pada kedua bahagian yang 

bersandar kepada syarak dan syariat (Islam). 

Dalam kitab Syarh Al-Mabahits Al-Asliyyah pengarangnya Sidi As- 
Syeikh Ahmad Zarrouq As-Syazili telah membicarakan kumpulan 

pertama yang merupakan ahli jalan Al-Jala: "Mereka berkata bahawa 
an-naf s (jiwa) itu pada asal kejadiannya ibarat cermin yang amat terang 
dan bersih, jelas gambaran segala apa yang berhadap dengannya dari 
kewujudan yang lalu dan yang mendatang. Namun cermin ini menjadi 
rosak jika berlaku padanya satu dari dua perkara: 

Sama ada ia berkarat dengan segala macam gambaran alam 
buana yang melekat padanya secara syuhud (penyaksian), i'timad 
(pegangan) dan istinad (sandaran). 

Atau apabila ia beralih dari maksud asal kepada selainnya baik 
yang berupa segala macam ilmu pengetahuan, proses dan Iain-Iain 
perkara yang apabila terlekap kepada cermin jiwa itu akan mengalih 
tumpuannya dari maksud yang asal. 

Jika an-nafs (jiwa) bersih murni pada masalah pertama nescaya ia 
dapat melihat dan hijab penghalangnya terangkat. Jika ia menumpukan 
tawajjuh (tujuan dan tumpuan) kepada maksud asalnya pada masalah 
kedua nescaya ia dapat melihat apa hijab yang menghalangnya. Tapi 
selagi ia masih tersangkut pada salah satu dari dua masalah ini maka 
teralihlah dia dari maksud sebenar lalu tidak mungkin ia sampai kepada 
hakikat. 

Atas dasar inilah Sidi As-Sikandari menyebut dalam kitabnya 
Al-Hikam Al-Atho'iyyah: 

"Bagaimana akan bersinarnya satu hati yang berbagai gambaran 
alam buana tercap pada cerminnya? Atau bagaimana dirinya akan 

kembara menuju Allah sedangkan diet terbelenggu dengan segala 
syahwatnya? Atau bagaimanakah dia tamak mahu masuk ke hadrat 
Allah sedangkan dirinya belum bersuci dari janabah kealpaannya? 
Atau bagaimanakah dia berharap dapat memahami yang seni-seni 
dari berbagai rahsia sedangkan dia masih belum taubat dari segala 
kegelincirannya? ." 

"Selain mengibaratkan an-nafs (jiwa) seperti cermin kumpulan ini 
juga mengibaratkannya seperti telaga dan air; mereka mengumpamakan 
apa yang ada pada jiwa dari segala makrifat dan ilmu seperti telaga 
dengan airnya. Mereka berkata: Terkadang kadar air di telaga itu 
naik dan turun, namun yang dapat mengeluarkan airnya ialah apabila 
ia digali." 

Ibarat mereka yang mengumpamakan jiwa dengan telaga adalah 
soheh. Sesungguhnya an-nafs (jiwa) itu sudah tajalli (tersingkap) padanya 
segala hakikat dan ilmu di hari perjanjian dengan Tuhan 



I ^$~Jb\ Jp ^-fiji <y> J?. Cri ^ Mi 

"Dan (ingatlah wahai Muhammad) ketika Tuhanmu mengeluarkan 
zuriat anak-anak Adam (turun-temurun) dari (tulang) belakang 
mereka, dan Dia jadikan mereka saksi terhadap diri mereka sendiri, 
(sambil bertanya dengan firmanNya): "Bukankah Aku Tuhan kamu?" 
mereka semua menjawab: "Benar (Engkaulah Tuhan kami), kami 
menjadi saksi". Yang demikian supaya kamu tidak berkata pada 
hari kiamat kelak: "Sesungguhnya kami adalah lalai (tidak diberi 
peringatan) tentang (hakikat) ini" Al-A'raaf: 172 

Namun segala waham dan sebab yang mendatangi selepas itu 
boleh jadi membuat ia tercengang dari hakikat lalu tenggelam surutlah 
ia (parasnya jatuh) seperti surut paras air di telaga. Apablia begitu 
ia perlu kepada proses cangkul (penggalian) mujahadah dan sekop 
(sodok pembersihan) riyadhah supaya air kembali membuak (paras air 

naik) kepada tahap sebelumnya atau lebih baik lagi. 

Kumpulan yang mengambil jalan Al-Jala ini turut dinamakan 
sebagai Tareqah Al-lsyraq (jalan pemancaran) yang bernisbah kepada 
sufi Islam yang sunni, mereka sepakat mendasarkan bahawa merawat 
asal yaitu merawat segala penyakit jiwa itu lebih dekat kepada 
kesembuhan kerana apabila yang asal putus maka putuslah cabangnya. 
Ini berbeza jika yang dirawat adalah cabang. 

Adapun rawatan pula bererti mengetahui ubat penyembuh, ia pula 
takkan betul melainkan setelah mengetahui apa sakitnya. (Sebab inilah 
amat penting kewujudan tabib yang mahir, yaitu peribadi yang telah 
menempuh segala jarak perjalanan ini. Peribadi itu adalah seorang 
syeikh mursyid murobbi yang kamil, kewujudan peribadi sebegini 
adalah nadir -moga Allah meredhoinya dan mencapaikan keredhoan 
buatnya, semoga Allah mengurnia kita manfaatnya tidak kira di mana 
dia dan di sisi siapa dia-). 

Dan ketahuilah tuan-puanku sekalian bahawa asal segala sakit 
dan penyakit jasmani adalah rosaknya resmi jiwa yang akhirnya 
mengakibatkan perbuatan dan emosi insan tidak seperti pembawaan 
yang normal. 

Dan lagi bahawa asal segala sakit dan penyakit hati pula adalah 
rosaknya maksud tujuan yang bertolak dari redho terhadap nafsu, 
akhirnya mengakibatkan perbuatan dan emosi insan tidak berjalan 
di atas landasan syarak dan hakikat, sebaliknya mengikut hawa nafsu 
dan segala waham batil yang menjadikan diri lemah keyakinan, rosak 
agama dan cacat keagamaan. 

Rawatan nafsu/jiwa ialah dengan menahannya dari keinginan 
yang tidak baik serta alpa hingga ia tidak terjerumus ke dalam 
keinginan itu. Dalam masa yang sama nafsu harus disucikan dari segala 
keterjerumusannya yang lalu sehingga bersih. 

Menahan diri dari keinginan nafsu adalah dengan sifat taqwa 
dan istiqamah hingga hilanglah keinginan itu. Manakala yang kedua 
mensucikan nafsu adalah dengan taubat dan inabah sehingga berbekas 

pada jiwa dan terwarna ia dengan segala kelaziman taqwa dan 
istiqamah serta mengambil faedah dari hemah dan hal. 

Maka hendaklah engkau mengikut sunnah tanpa penambahan 
dan pengurangan, ertinya dengan kesungguhan yang disertai iltizam 
terhadap kejujuran. Allah Taala jua yang mengurnia taufik. 

BIOGRAFI SAIYIDINA AS-SYEIKH AS-SYAZILI B 

RAHSIA IKHLAS 



Tuan-puanku para muridin dan muridat yang terhormat. Moga 
sepanjang tahun kehidupanmu diiring kebaikan, kesihatan, madad 
dan istiqamah. Allahumma amin, perkenankanlah bagi kami 
sekalian. 

Kita menyambung lagi bicara pada siri ini. Dalam satu permusafiran 
bersama Saiyidina As-Syeikh Al-Kamil Abdun Nasir 'o\J>j\' 3 hZ iui 
kami didatangi satu kumpulan yang mahu masuk perjalan tareqat menuju 
Allah disamping banyak soalan yang ingin mereka tanyakan. Saiyidina 
pun bermuzakarah panjang dengan mereka, kami semua gembira 
dengan kembara sebegini. (Dikata orang dan moga Allah meredhoi 
orang yang mengucapkannya: "Kembara dan suhbah (berdamping) 
adalah roh tareqat"). 

Kumpulan itu kemudian bertanya Saiyidina tentang ikhlas dan 
pengertiannya? Maka terperincilah bicara beliau mengenainya dengan 
panjang lebar dan menutupnya dengan ayat suci: 

"Dan sesungguhnya pada binatang-binatang ternak itu, kamu 
beroleh pelajaran yang mendatangkan iktibar. Kami beri minum 
kepada kamu daripada apa yang terbit dari dalam perutnya, yang 
lahir dari antara hampas makanan dengan darah; (yaitu) susu yang 
bersih murni, yang mudah diminum, lagi sedap rasanya bagi orang- 
orang yang meminumnya" An-Nahl: 66 

Saiyidina mengujar: "Tuhan kita mahu kita ikhlas dalam setiap 
amalan kita 

"Sesungguhnya Kami menurunkan Al-Quran ini kepadamu (wahai 
Muhammad) dengan membawa kebenaran; oleh itu hendaklah 
engkau menyembah Allah dengan mengikhlaskan segala ibadat dan 
bawaanmu kepadaNya" Az-Zumar: 2 

"Allah telah mengumpamakan keikhlasan dengan susu. (Dalam 
Bahasa Arab asal nama susu adalah laban, namun lebih masyhur dengan 
sebutan halib). Bagaimana susu ini keluar dari perut binatang ternak 
dalam keadaan suci murni dari warna darah dan bau najis hingga kita 
dapat menerima dan meminumnya. 

Ujar Saiyidina: "...Demikianlah Allah Taala mahu dari kita 
melakukan amal soleh yang suci murni (ikhlas) tanpa sebarang 
kerosakan, tanpa bau nafsu, tanpa najis dan warna Syaitan yang mahu 
merosakkan amal soleh demi Allah Taala itu 

aJ UaL>«-o JLpf 4)1 Ji 

"Katakanlah lagi: "Allah jualah yang aku sembah dengan 
mengikhlaskan amalan ugamaku kepadaNya." Az-Zumar: 14 

Kita teruskan lagi bicara mengenai takrif Al-Madrasah As- 
Salafiyyah Lis-Saadah As-Syaziliyyah As-Sufiyyah Al-lslamiyyah As- 
Sunniyyah yang diasaskan oleh Saiyidina As-Syeikh Al-Kamil Abul 

Adapun kumpulan kedua: Ahli jalan pengkajian dan ilmu 
pengetahuan. Mereka berkata: "Sesungguhnya [jiwa] apabila 
mendapatkan ilmu dari luar dirinya (dengan menuntut ilmu) maka ini lebih 
tinggi nilai." Kumpulan ini memasukkan ilmu dalam terminologi tareqat 
mereka, kata mereka lagi: "Manakah dapat dibuka pintu jika bukan 
dengan anak kuncinya." Mereka merawat an-nafs (jiwa) dengan jalan 
ilmu dan amal, yang demikian itu adalah kerana cahaya yang sedia 
ada dalam jiwa akan bertambah kuat dan kukuh dengan [cahaya] yang 
mendatanginya dari luar, ia seterusnya melakukan proses pembersihan 
dan penyucian terhadap kegelapan yang datang kepada asal (dalam 
jiwa) dan cabang (anggota lahir). 

"Jalan tarekatkedua ini adalah lebih menyeluruh pada menghasilkan 
kesempurnaan kerana jalan yang pertama matlamatnya ialah wushul 
(mencapai) kesempurnaan jiwa yang asalnya memang sedia ada dalam 
diri insan tanpa tambahan lain, berbeza dengan jalan kedua ini yang 
mensasarkan penghasilan berganda disamping apa yang sedia ada 
[dalam jiwa], inilah makna keadaannya lebih tinggi nilai. 

"Tho'ifah ini q> c <UJi o'S^j berkata: 'Sesungguhnya ilmu 

merupakan anak kunci futuh kerana junjungan Saiyidina wa Maulana 
Muhammad W£ telah bersabda: 



"Sesungguhnya ilmu itu dengan belajar dan sesungguhnya 
kesantunan itu dengan menyantuni. Barang siapa menuntut kebaikan 




Bermula ilmu itu imam amalan dan amalan itu pengikutnya. 



Lagi telah bersabda Baginda junjungan ^SlUi jjij sSikii jiisi die: 

akan diberi, barang siapa mengelak kejahatan akan dijaga darinya 
dan barangsiapa beramal dengan apa yang dia tahu Allah akan 
mewariskan baginya ilmu yang dia belum tahu." 

Adapun ilmu-ilmu yang diperlukan oleh seorang murid penuju Allah 
dan penempuh jalan Akhirat ialah empat: 

Ilmu zat dan sifat. 

Ilmu feqah. 

Ilmu tafsir dan ilmu hadis. 

Ilmu hal dan ilmu munazalat serta apa yang berlaku pada 
keduanya dari segala adab dan mu'amalat (ilmu yang keempat ini juga 
diistilahkan sebagai ilmu Tasawuf dan Fiqhul Qulub yaitu pengetahuan 
mengenai segala tingkatan dan maqam nafsu). 

Ilmu zat dan sifat ertinya ilmu tauhid. Jalan mengambilnya 
ialah dengan mentahqiq aqidah yang murni, contohnya seperti yang 
terkandung dalam risalah aqidah Saiyidina Al-lmam Al-Ghazali 

Maka hendaklah si murid mengambil ilmu ini berserta dalil 
keterangannya dengan mana-mana wajah yang mudah baginya 
tanpa perlu menilik pada syubahat bantahan yang berbagai dan 
permasalahan, hendaklah dia loba mengambil segala materi itu dari 
Al-Quran, As-Sunnah, bukti yang ada pada kewujudan, petunjuk dari 
alam ciptaan dan Iain-Iain. 

Hendaklah dia sungguh-sungguh mempelajari ilmu ini hingga 
terwarna ia dan tercap hakikatnya pada dirinya dengan sabit yang 
memberi yakin dan lazat di sanubari. Apabila itu berlaku maka 
berterusanlah jiwa mengembara dalam makna itu hingga ke sempadan 
yang telah diagihkan untuknya tanpa henti. Dia akan terus menjalaninya 
dengan penuh keberkatan. Keadaan ini diketahui oleh seorang kembara 
penuju Allah dalam perjalanannya maka tidak perlulah dibentangkan 
di sini. 

Adapun ilmu feqah maka jalannya ialah mengambilnya dari para 

imam feqah yang muktabar di waktunya (ertinya hendaklah si murid 
penuju Allah mempelajari ilmu feqah dari satu tokoh kalangan empat 
mazhab yang kewujudan mereka sekarang sedikit namun Insya Allah 
masih ada di tiap negeri dan perlu mencarinya). Hendaklah si murid 
menuntut ilmu ini dengan tulus hingga dia dapat menguasai bab-babnya 
dan segala akadnya tanpa berlebih-lebihan. 

Kerana penambahan ketika menuntut ilmu-ilmu dasar akan 
memberatkan otak. Lalu apabila seorang murid mengerti hakikat ini 
[setelah mendapat yang dasar] dirinya akan suka untuk menuntut yang 
lebih luas; berbagai sisi pandangan dan kesamaan dengan wajah 
yang ringan, kemudian ta'alil (berbagai faktor) dan hukum. Dari sini si 
murid pun mengetahui berbagai materi kewujudan dengan bermacam 
wajahnya serta bagaimana Allah yang Maha Benar melakukan 
tindakanNya pada segala yang wujud ini dengan taklif (pertanggung 
jawaban terhadap hukum hakam Allah) dan takrif (mengenal Allah) 
kerana kedua-duanya saling kait mengait. 

Maka di ufuk hati si murid akan muncul takzim dan pengagungan 
kepada yang maha layak menerimanya dengan menguntukkan hatinya 
untuk itu dan bukan untuk yang tidak berkenaan, si murid juga tidak 
hanya menangani apa-apa yang berkait dengan segala masalah 
ilmiah semata-mata. Walaupun begitu mencapai tahap ini adalah sukar 
terutama bagi yang tidak punya hemah. Moga perkara ini difahami. 

Adapun yang dimaksudkan dengan ilmu hadis pula adalah 
pengertian dan pemahamannya, bukan bentuk penyampaian 
dan tatacara ambilannya. Penguasaan ilmu hadis akan menuntut 
pembelajaran ilmu tafsir. Kedua ilmu hadis dan tafsir inilah yang terzahir 
dengannya segala hakikat cahaya beserta dua ilmu yang sebelumnya 
(tauhid dan feqah). 

Orang yang mengaji hadis hingga tahap memahami berbagai 
sumber ambilan hukum dan hikmah merupakan satu pencapaian yang 
indah dan bagus, namun dia tidak boleh keluar dari maqasid (tujuan 
dan ketetapan) para imam agama, bahkan harus rujuk kepada mereka 
pada segala perkara kecil apa lagi perkara besar. 

Dia hendaklah berpegang teguh kepada nas yang manqul (bersif at 
wahyu) dan tidak boleh meminda hukum hakam yang ma'qul (bersifat 
rasional), begitu juga tidak boleh meringan-ringankan yang manqul tadi. 
Sikapnya terhadap semua ini adalah seperti yang dikatakan ulama: 
"Berhentilah di mana mereka berhenti, kemudian tafsirkanlah dari situ." 

Barang siapa mengambil ilmu hal (realiti semasa) dari nas para 
imam maka nur dan futuhnya datang dari mereka. Barangsiapa 
mengambil langsung dari nas Al-Quran dan As-Sunnah pun begitu jika 
dia benar ahli tahqiq. Namun ini adalah maqam yang amat tinggi 
lagi terlalu mahal di mana tiada ketamakan peluang padanya bagi 
orang orang yang kotor dengan sikap membantah, engkar, ujub, suka 
kemasyhuran dan pangkat kedudukan. 

Sebaliknya ilmu hadis itu jika diambil oleh orang bukan alim akan 
menjadi musibah, kegelinciran dan lubang besar yang boleh jadi 
sampai mengeluarkannya dari agama dan umat tanpa sedar, kasihan si 
anu yang begini keadaannya tapi dia menyangka dirinya betul. Inilah 
yang malang sekali telah berlaku di zaman kita kepada mereka yang 
belajar di pengkhususan hadis kalangan graduan berbagai universiti. 
Hati-hatilah, fahamilah dan hentikanlah. 

Siapa yang lepas dari mengikut jejak para pendahulu nescaya 
lepaslah dia dari mendapat petunjuk. Kerana itulah engkau tidak 
mendapati ada imam yang mengenepikan kaul para salaf (pendahulu 
di kalangan umat) bahkan yang ada ialah para imam menjejaki 
peninggalan salaf. Barang siapa yang bergelumang dengan Al-Quran, 
Sunnah serta fiqh (pemahaman) kedua-duanya nescaya mengerti 
perkataan yang kami nukil di sini. 

Adapun ilmu hal dan ilmu munazalat serta apa yang berlaku pada 
keduanya dari segala adab dan mu'amalat (interaksi) maka itulah 
bidang pengkhususan ahlinya yaitu para junjungan kamu sufi Islami yang 
Sunni yang berbagai tareqatnya. Inilah bidang yang kami bicarakan 
terus-menerus dan takkan kami diam hinggalah dikehendaki Allah 
dalam siri artikel kami Bekalan Murid Ke Jalan Akhirat (pengembara 
jalan Akhirat). Bermula perkara ini ditempuh oleh manusia dengan dua 

jalan: 

Jalan melihat Al-Haq sejakdari langkah pertama dan melaksanakan 
konsep ini dengan sungguh-sungguh, hemah dan penuh bertenaga. 
Inilah dia jalan para junjungan As-Syaziliyyah dan tokoh-tokoh yang 
meneladani perjalanan mereka dari karangan junjungan yang agung 

Jalan melihat an-nafs (jiwa) dan mengenalnya dengan tujuh 
maqamnya, dan percaya betapa Allah Al-Haq itu maha meniliknya, 
dan melaksanakan konsep ini. Inilah dia jalan Saiyidina Al-lmam Al- 
Ghazali dan para peneladannya dari kalangan junjungan agung jl^oj 

Kedua jalan yang disebutkan tadi masing-masing menyandarkan 
konsep mereka kepada hadis: 

"...bahawa engkau beribadah kepada Allah seolah-olah engkau 
melihatNya" 

...ini adalah sandaran golongan jalan pertama yaitu As- 
Syaziliyyah, 

"...jika engkau tiada melihatNya maka sesungguhnya Dia 
melihatmu" 

...dan ini pula sandaran golongan jalan kedua. Fahamilah, moga 
engkau gembira dan beroleh laba. 

Bermula jalan menuntut ilmu dan rawatan an-nafs (jiwa) beserta 
segala kelengkapannya ini dinamakan sebagai tareqah al-burhan 
(jalan keterangan yang nyata) kerana terangnya itu hingga tak dapat 
dipersoalkan oleh sesiapa dan lagi kesesatan tak dapat menyelinap 

masuk kepadanya. Cuma jalan ini takkan mampu ditempuh melainkan 
oleh para tokoh besar -moga Allah meredhoi mereka dan mengurnia 
kita dari kemanfaatan mereka senantiasa selama-lama-. 

Adapun suluk (tarbiyyah) untuk orang awam pada jalan ini ialah 
dengan membetulkan iktiqadnya kepada seorang alim yang dipercayai 
pada agamanya. Sayogia bagi murid menuntut ilmu hal dirinya kepada 
si alim sekira-kira sempurna [perbekalannya] dan puas hatinya, lagi 
hendaklah dia melazimi taqwa dan istiqamah dengan sehabis kuasanya 
sesudah memerhati dengan saksama terhadap apa yang berkenaan 
dengan halnya. 

Tidaklah sayogia baginya untuk masuk meneliti kepada soal yang 
punya kemungkinan dan takwil. Dia juga tidak patut mengikut kaul imam 
muktabar yang bukan imamnya, dia harus mengikut imamnya saja dan 
tidak boleh mencampur aduk dan mengkucar-kacir. 

Kemudian hendaklah si murid ini bersandar dalam ahwal 
[perjalanan]nya kepada seorang syeikh yang benar-benar memberi 
nasihat, atau saudara yang soleh yang telah berpengalaman dalam 
perjalanan menuju Allah. Demikianlah jika si murid tidak beroleh syeikh 
mursyid maka kepada saudaranya yang soleh inilah dia mengambil 
panduan dalam melakukan sesuatu atau meninggalkannya. 

Sebaliknya jika dia beroleh syeikh mursyid maka syeikhlah yang 
lebih tahu akan hal si murid, syeikh akan menjuruskan si murid kepada 
bentuk suluk berdasarkan tahap kesesuaiannya sama ada kepada jalan 
yang pertama, atau jalan ini, atau menghentikannya pada perhentian 
adab, atau apa-apa yang terzahir padanya dari yang demikian itu. 

BIOGRAFI SAIYIDINA AS-SYEIKH AS-SYAZILI _\ 

HI KM AH SYEIKH DAN ZAWIYAH 



Kita sambung lagi bicara pada siri kali ini. Dalam satu kesempatan 
kami sekumpulan muridin menyertai kembara, suhbah (dampingan) 
dan permusafiran bersama Saiyidina As-Syeikh Al-Kamil As-Syarif 
Al-Hasani Abdun Nasir Al-Jaza'iri As-Syazili oLojIj 5JLIJ &>j. 

Beliau mengujar kepada kami: "Seorang syeikh tarbiyyah itu 
umpama ratu lebah... 

iL>\y$> ^cj^, tj* £j>*->, y^'* j*** 1 ijQ^ cj\yJ^\ J£ fj£ *j 

"Dan Tuhanmu memberi ilham kepada lebah: "Hendaklah engkau 
membuat sarangmu di gunung-ganang dan di pokok-pokok kayu, 
dan juga di bangunan-bangunan yang didirikan oleh manusia. 
Kemudian makanlah dari segala jenis bunga-bungaan dan buah- 
buahan (yang engkau sukai), serta turutlah jalan-jalan peraturan 
Tuhanmu yang diilhamkan dan dimudahkannya kepadamu". 
(Dengan itu) akan keluarlah dari dalam badannya minuman (madu) 
yang berlainan warnanya, yang mengandungi penawar bagi 
manusia (dari berbagai-bagai penyakit). Sesungguhnya pada yang 

demikian itu ada tanda (yang membuktikan kemurahan Allah) bagi 
orang-orang yang mahu berfikir" An-Nahl: 68-69 

Di peringkat mula ratu lebah akan mengasaskan sarangnya, dan 
syeikh mengasaskan zawiyah pertamanya kemudian zawiyah demi 
zawiyah, kemudian datanglah lebah dan demikianlah para muridin 
berdatangan 



"Dan serukanlah umat manusia untuk mengerjakan ha/7, nescaya 
mereka akan datang kepadamu dengan berjalan kaki..." Al-Hajj: 



mereka melazimi zikir, ilmu, amal, cinta, mahhabah, muzakarah 
dengan penuh adab dan kasih sayang sesama mereka, tanpa hasad 
dengki, tanpa sombong, tanpa ujub dan tanpa mengambil kesempatan. 

Semua mereka berada di dalam kerajaan lebah dan di zawiyah 



"...di dalamnya ada orang-orang lelaki yang suka membersihkan 
(mensucikan) dirinya; dan Allah mengasihi orang-orang yang 
membersihkan diri mereka (zahir dan batin)" At-Taubah: 108 

masing-masing tahu apa kerjanya dan tugasnya, kemudian 
terhasillah untuk kita madu yang lazat, baik, penawar dan penyembuh 
dari sarang dan rumah lebah madu. Demikianlah terbentuknya muridin 
dan muridat sebagai para rijal 

"Dikalangan mereka yang beriman itu, ada golongan rijal yang 
bersikap benar menunaikan apa yang telah dijanjikannya kepada 
Allah; maka di antara mereka ada yang telah selesai menjalankan 
janjinya itu, dan di antaranya ada yang menunggu giliran; dan 
mereka pula tidak mengubah (apa yang mereka janjikan itu) 
sedikitpun" Al-Ahzaab: 23 

Kita teruskan lagi bicara pentakrifan Al-Madrasah As-Salafiyyah 
Lis-Saadah As-Syaziliyyah As-Sufiyyah Al-lslamiyyah As-Sunniyyah 
yang diasaskan oleh Saiyidina As-Syeikh Al-Kamil Abul Hasan As- 
Syazili ali>jlj i£ ^>j. 

Telah dikata orang -semoga Allah meredhoi siapa yang 
mengucapkannya-: "Jalan menuju Allah Tabaroka wa Taala atau jalan 
Akhirat itu tiga bahagian: dan umat manusia itu kerana berbeza-beza 
ahwal mereka menjadi tiga bahagian, setiap satu ada jalannya sendiri:- 

Bahagian Pertama: Golongan yang mempunyai mood/resmi 
jiwa yang berat dan tidak segera dalam memahami. Mereka payah 
menerima ajaran serta sulit untuk mengerti ungkapan dan kata yang 
seni-seni. 

Golongan ini jalan mereka adalah amal ibadat; membanyakkan 
puasa, solat, tilawah Al-Quran, haji, jihad dan Iain-Iain amalan zahir. 
Faktornya ialah kerana kumpulan ini badannya teguh, anggotanya kuat 
dan jiwanya keras lalu mampu menanggung kesusahan dan keletihan 
dari ibadah tanpa rasa jemu darinya, bahkan akhirnya menjadi biasa 
dengan diri mereka dan menjadi adat. 

Orang yang menempuh jalan ini terus beramal dengan silibusnya 
lalu meningkat hingga ke mikraj yang tertinggi sampailah moodnya 
yang berat menjadi seni. Dengan itu dia mendekati bulatan tengah 
yang merupakan tempat turunnya segala makrifat, lalu di situ akan 
tersingkaplah baginya subuhat al-mahbub (yaitu sifat-sifat kesucian 
bagi Allah Taala dan bukti-bukti kekuasaanNya yang terkandung 
dalam syariat) dan melihat keajaiban segala yang ghaib, dengan itu 
batinnya jadi luas dan terus meluas hingga dapat menampung apa 

yang tak dapat ditanggung akal, di situlah dia dapat mengalu-alukan 
segala sirr yang indah-indah. Adapun jalan ini amat payahnya, orang 
yang sampai dari jalan ini hampir-hampir dikatakan seorang dua. 

Bahagian Kedua: Golongan yang cerdik kefahaman, segera dan 
cepat mengerti, akhlaknya mulia, kerangka dirinya nurani, nafsunya 
ummiy (genuine lagi murni), jiwa mereka memang tertuju kepada yang 
empunya segala kedudukan dan martabat. 

Mereka yang berada di bahagian ini terbelenggu pada syuhud 
(penyaksian) segala ikatan sebab dan alasan, ketika marah mereka 
tidak dapat mengawal diri. 

Adapun jalan mereka ialah dengan berbagai mujahadah dan 
riadhah, penukaran akhlak, pemurnian jiwa dan menjalankan usaha- 
usaha pengimarahan batin. 

Para penempuh jalan ini terus melakukan proses menjinakkan diri 
(melalui berbagai cara pemurnian jiwa) untuk mencabut segala akhlak 
buruk yang telah tercap pada jiwa mereka hinggalah hilang tabiat- 
tabiat itu lalu jiwanya kembali kepada fitrah yang sejahtera. 

Yang menjadi paksi dalam urusan ini ialah sikap menyalahi 
kehendak nafsu dan menolak keinginannya sampai ke tahap sama 
baginya antara redho, marah dan kerehatan, sama baginya martabat 
kewalian dengan tidak wali, sama baginya ketinggian dan merendah 
diri, sama baginya menjalankan usaha dengan tidak melakukannya 
melalui penolakan segala kerja tangan dan sebab. (Ertinya semua itu 
bagi diri salik tahap ini ada dan tiadanya adalah kerana Allah jua dan 
tidak kerana selainNya). 

Apabila itu berlaku jiwa akan jadi amat bersih dari segala 
penyakitnya, jiwa yang sebegini bersih layak menerima segala 
kebenaran hakikat serta menjadi ahli 'inayah dan pilihan Tuhan. Jalan ini 
lebih tinggi kedudukan dari jalan sebelumnya dan para penempuhnya 
yang berjaya adalah tokoh-tokoh besar. 

Berbanding para salik yang mengikut jalan lain maka para 

penempuh jalan ini lebih banyak ibadatnya, tempuh perjalanan mereka 
lebih singkat, para tokoh yang menonjol di jalan ini adalah lebih tersohor 
menjadi guru-guru mursyid. 

Bahagian Ketiga: Golongan yang jiwanya di maqam redho, 
akalnya murni, fitrahnya siddiq (tulus). Lazimnya insan dari golongan 
ini bentuk badannya ramping dan pertengahan (tidak terlalu besar 
dan tidak terlalu kecil), sempurna zauq (citarasa)nya, amat santun dan 
budiman. 

Golongan ini jalan mereka ialan jalan kembara menuju Allah yang 
terbang ke hadratNya, yaitu jalan ahli mahabbah yang suluk (tarbiyyah) 
nya kepada Allah dengan dengan cara jazbah. Paksi pada perjalanan 
ini ialah kemurnian hati, kejujuran cinta, tahqiq pada zahir dan batin 
dalam perlaksanaan syiar-syiar tasdiq lalu keluarlah dia dari daya 
dan upaya diri, keluar dari akal dan kecerdikan hingga ke tahap jika 
dituntut darinya mengorbankan sesuatu yang paling berharga pada 
dirinya nescaya dia dapat melaksanakan tuntutan itu tanpa serba salah 
(dilakukan tuntutan itu tanpa mengungkit jasa, dengan senang hati dan 
tanpa makar atau tipu daya). Maka dalam keadaan itu akan ditiupkan 
kepadanya hembusan dari ruh qalbil 'iyan dan tahqiqlah dia dengan 
firman Allah Subhanahu wa Taala: 

"Segala yang ada di muka bumi itu akan binasa..." Ar-Rahman: 26 

Jalan ketiga ini adalah amat mudah bagi ahlinya yang memang 
telah dipinang untuk menjadi para pendamping Allah di hadratNya nan 
indah. Seorang kembara di jalan ini boleh jadi sampai kepada tujuan 
dalam satu detik atau lebih singkat dari itu 

"Dan yang demikian itu tidaklah sukar bagi Allah melakukannya . . ." 
Saiyidina Ibrahim: 20 

...lalu demikianlah salik di jalan ini dapat mendahului mereka yang 
sampai dengan jalan mujahadah (berhempas pulas) dan berpenat lelah. 



"...Katakanlah (wahai Muhammad): "Sesungguhnya limpah kurnia 
itu adalah di tangan Allah, diberikanNya kepada sesiapa yang 
dikehendakiNya; dan Allah Maha Luas limpah kurniaNya, lagi 
meliputi pengetahuanNya. Allah menentukan pemberian rahmatNya 
itu kepada sesiapa yang dikehendakiNya; dan (ingatlah), Allah 
mempunyai limpah kurnia yang besar" Aali Imran: 73-74 

Tiga bentuk perjalanan yang telah disebutkan tadi beserta cabang- 
cabangnya kesemuanya menyampaikan kepada tujuan dan menghantar 
kepada matlamat, cuma antara jalan-jalan itu ada yang lebih sulit, ada 
yang lebih panjang dan ada pula yang lebih dekat dan lebih mudah. 

[Di sinilah peranannya] seorang syeikh mursyid yang alim dalam 
menangani rawatan jiwa dan pakar terhadap sifat-sifat nafsu dan 
sikap akan menjalankan murid pada silibus perjalanan yang lurus 
(yang sesuai dengan bahagian si murid). Dengan tarbiyyah syeikh 
mursyid akan merawat murid yang kerugian, pemalas dan tergendala 
lalu mengembalikan mereka ke jalan yang paling baik dengan syarat 
bahawa murid itu sanggup menerima tarbiyyah dan menyerahkan diri 
kepada Syeikh tanpa bertangguh-tangguh, tanpa mentakwil dan tanpa 
buruk sangka terhadap beliau. 

Demikian itu adalah kerana nafsu/jiwa insani merupakan cerminan 
kepada tajalliyat ar-robbaniyyah, maka sejauh mana karat dan 
kelam pada cermin (jiwa si murid) itulah seorang syeikh murobbi akan 
melakukan proses membersih dan menggilapnya. 

Maka janganlah engkau [duhai murid] terkalah kepada gentar dan 
kepayahan yang amat, atau hilang sabar (dalam menempuh dugaan) 
kerana Allah yang Maha Benar itu terlebih dekat kepadaMu dari urat 

lehermu sendiri. 



"Dan demi sesungguhnya Kami telah mencipta manusia dan Kami 
sedia mengetahui apa yang dibisikkan oleh hatinya, sedang 
(pengetahuan) Kami lebih dekat kepadanya daripada urat lehernya" 

Qaaf: 16 

Sidi As-Syeikh Tajuddin Ahmad bin Atho'illah As-Sikandari As- 
Syazili Jlijj i£ alii menyatakan dalam kitabnya Latho'iful Minan: 

"Adapun dasar tareqat Saiyidina As-Syeikh As-Syazili i£ ^ 
oLijij ialah al-jam'u (menghimpun jiwa raga) kepada Allah tanpa tafriqah 
(tercaing-caing) serta melazimi khalwah dan zikir. Setiap murid beliau 
akan diberi didikan yang sesuai dengan jiwa si murid dan dipimpin 
menempuh jalan suluk yang serasi dengan diri si murid itu. 

"Saiyidina As-Syeikh As-Syazili oLijlj i£ iLl telah menyuruh para 
sahabat (murid)nya dengan kata beliau: "Antara sisi kesempurnaan 
adab seorang syeikh itu ialah dia membahasakan para murid sebagai 
sahabatnya, adapun antara sisi kejujuran murid pula ialah dia mencintai 
syeikh dan mentakzim beliau sebagai bapa, syeikh, mursyid, murobbi 

dan bukan sebagai kawan " Lalu sudahkan tuan-tuan mengerti 

apa yang dimaksudkan al-jam'u (menghimpun jiwa raga) kepada 
mahabbahnya... (di sini terdapat isyarat yang halus dan rahsia yang 
seni yang tidak boleh diberi perinciannya). 

"Saiyidina As-Syeikh As-Syazili <a^ <dJl tidak menyuruh siapa pun 
untuk meninggalkan pekerjaan, pertukangan atau perniagaan masing- 
masing, bahkan beliau mengajarkan si murid itu jalan tareqat sedang si 
murid kekal dengan kerjayanya. Kata beliau: "Marilah engkau bersama 
kami dengan hatimu walau engkau jauh dengan jasadmu, nescaya apa 
yang sudah dibahagikan Allah untukmu akan sampai jua kepadamu 
sedang engkau tetap menjalankan pekerjaanmu." 

Maka demi Allah wahai jamaah, bagaimana boleh orang berdusta 
mengatakan kaum sufi itu tidak bekerja dan meninggalkan dunia?! Ini 
adalah serangan ahli engkar terhadap ahli kemurniaan dan kesetiaan 
dari junjungan kaum sufi yang Islami lagi sunni. 

"Saiyidina As-Syeikh As-Syazili oLijlj hi iLl berkata: "Bergurulah 
denganku dan aku tidak melarangmu dari berguru dengan selainku, jika 
nanti engkau ketemu sumber mata air yang terlebih segar dari mata 
air ini maka pulangkanlah kembali apa-apa yang telah kamu ambil 
dariku," dalam satu riwayat lain beliau berkata: "...maka bawalah 
aku bersamamu kepada mata air yang terlebih segar lagi bugar dan 
murni itu." Apa yang beliau ungkapkan tadi memberi isyarat darinya 
bahawa beliau merupakan sohibul waqt dan khalifah teragung -moga 
Allah meredhoinya dan mencapaikan keredhoan buatnya, moga Allah 
mengurnia kita kemanfaatan darinya-. Lalu sudahkan engkau mengerti. 

"Saiyidina As-Syeikh As-Syazili <at <d)l tidak suka kepada 

murid yang tak mempunyai pekerjaan yang mencukupkannya pada 
menanggung urusan dunia dan anak isteri sendiri. 

"Hikmah dari sikap ini ialah seorang murid sufi tidak menyusahkan 
syeikhnya dalam soal pendapatan dan kehidupan harian, ini juga akan 
menafikan hujahtan golongan engkar yang menuduh ahli sufi tidak 
bekerja. 

"Adapun bagi murid-murid yang mutajarrid ( sepenuh masa) 
mengkhidmati syeikh dan zawiyah maka mereka berkerja dengan 
syeikh dan beliaulah yang akan mengaturkan urusan-urusan duniawi 
mereka. 

"Sesungguhnya para junjungan Syaziliyyah ^s- diJl merupakan 
golongan masyaikh yang paling serius menyuruh dan menggalakkan 
orang berkerja mencari rezeki halal walaupun sedikit, mereka anti 
terhadap sikap malas, sambil lewa, mengemis, mengambil kesempatan 
dan tidak bersih. Bahkan Sidi As-Syeikh Abul Abbas Al-Mursi i£ ah\ 
a\J>ji3 berkata: "Hendaklah kamu berkerjaya, hendaklah seorang murid 
sufi itu menjadikan alat jahitannya atau gerakan tangannya tika menjahit 

sebagai tasbihnya, atau hendaklah dia turun ke pasar berkerja menjual 
beli itulah yang baik baginya." 

Sidi As-Syeikh Al-Bakri Abul Hasan sL^jlj i£ ^ berkata: "At- 
Thoriq (jalan tareqat) itu ertinya menuju kepada Allah dengan empat 
perkara. Barang siapa dapat mencapai yang empat itu maka dia 
dari golongan as-siddiqin al-muhaqqiqin, barang siapa mencapai tiga 
darinya maka dia dari golongan al-awliya' al-muqorrobin, barang 
siapa mencapai dua darinya maka dia dari golongan as-syuhada' al- 
muqinin, barang siapa mencapai satu darinya maka dia dari kalangan 
hamba Allah yang solihin: 

Yang pertama zikir, hamparannya amal soleh lagi halal dan 
buahnya kejayaan. 

Yang kedua tafakkur, hamparannya sabar dan buahnya ilmu. 

Yang ketiga kefakiran, hamparannya sabar dan buahnya beroleh 
tambahan dariNya. 

Yang keempat cinta, hamparannya membenci dunia serta ahlinya 
dan buahnya mencapai hubungan dengan yang dicintai. 

Bab 37 

UZLAH DALAM TAREQAT AS-SYAZILIYYAH 



Kita sambung lagi bicara pada siri kali ini. Kami satu rombongan 
muridin telah musafir ke Morocco dengan objektif kembara dan 
suhbah (kerana roh tareqat dan sirrnya ada pada kembara dan 
suhbah) bersama Saiyidina As-Syeikh Al-Kamil As-Syarif Al-Hasani 
Abdun Nasir Al-Jaza'iri As-Syazili oLijlj hi. Sill ^o> 

Dalam perjalanan itu beliau memberitahu kami: "Membaca surah 
Saiyidina Yusuf ^*LJ\ 3 SilaJl aAs. merupakan amalan yang penting 
bagi para murid, waktunya antara azan dan iqamah selepas sunat 
fajar setiap hari. 

"Demi sesungguhnya! (kisah) Nabi Yusuf dengan saudara- 
saudaranya itu mengandungi beberapa pengajaran bagi orang- 
orang yang bertanya (tentang hal mereka untuk mengambil iktibar)" 
Saiyidina Yusuf: 7 

Kerana surah ini terkandung di dalamnya banyak rahsia, makrifat 
dan cahaya petunjuk bagi kembara yang menuju Allah Tabaroka wa 
Taala... 



262 



"...don (ingatlah) Sesungguhnya negeri Akhirat lebih baik bagi 
mereka yang bertaqwa, oleh itu mengapa kamu (wahai manusia) 
tidak mahu memikirkannya?" Saiyidina Yusuf: 109 

Di antara rahsia-rahsia itu ialah: 

j t > , 

"Bapanya berkata:" Wahai anakku! janganlah engkau ceritakan 
mimpimu kepada saudara-saudaramu, kerana aku khuatir 
mereka akan menjalankan sesuatu rancangan jahat terhadapmu. 
Sesungguhnya Syaitan adalah musuh yang nyata bagi manusia" 
Saiyidina Yusuf: 5 

t^-j jyt* (jtj j| (jj pj>-j U Sf J ^j-^Ij SjUSl jj tSr i5 ^ jil U j 

"Dan tiadalah aku berani membersihkan diriku; sesungguhnya nafsu 
manusia itu sangat menyuruh melakukan kejahatan, kecuali bagi 
yang telah diberi rahmat oleh Tuhanku (maka terselamatlah ia dari 
hasutan nafsu itu). Sesungguhnya Tuhanku Maha Pengampun, lagi 
Maha Mengasihani." Saiyidina Yusuf: 53 

Dua ayat tadi memberi gambaran ahwal seorang murid dengan 
syeikhnya, juga dengan para ikhwan muridinnya. 

iji^Ai jf^j tjj^i ^J^*" \* *— (Jj^f Sj-lP |t $ •/? •W'> J jli Ail 

"Demi sesungguhnya, kisah para nabi itu mengandungi pelajaran 
yang mendatangkan iktibar bagi mereka yang berakal fikiran. 
(kisah-kisah yang terkandung dalam Al-Quran) bukanlah cerita- 

cer/fa yang diada-adakan, tetapi ia mengesahkan apa yang 
tersebut di dalam kitab-kitab ugama yang terdahulu daripadanya, 
dan sebagai keterangan yang menjelaskan tiap-tiap sesuatu, serta 
menjadi hidayah petunjuk dan rahmat bagi kaum yang beriman" 
Saiyidina Yusuf: 111 

Tentang jerih payah, penat lelah dan mujahadah seorang pewaris 
lagi syeikh kamil murobbi dari permulaan hingga hujungnya 

■ j ■■ ? ■■<>— 11 

"Katakanlah: "Inilah jalanku, aku dan mereka yang menurutku, 
menyeru manusia umumnya kepada Allah dengan berdasarkan 
keterangan dan bukti yang jelas nyata, dan aku menegaskan: Maha 
suci Allah (dari segala iktiqad dan perbuatan syirik); dan bukanlah 
aku dari golongan yang mempersekutukan Allah dengan sesuatu 
yang lain" Saiyidina Yusuf: 108 

...moga Allah meredhoi mereka sekalian, moga Allah mengurnia 
kepada kita kemanfaatan mereka dan moga Allah memuliakan kita 
dengan mereka dunia dan Akhirat. Allahumma amin. 

"...dan Demikianlah caranya Kami menetapkan kedudukan Yusuf 
di bumi (Mesir untuk dihormati dan disayangi), dan untuk Kami 
mengajarnya sebahagian dari ilmu takbir mimpi. dan Allah Maha 
Kuasa melakukan segala perkara yang telah ditetapkanNya, akan 
tetapi kebanyakan manusia tidak mengetahui" Saiyidina Yusuf: 21 

Kewujudan golongan engkar dalam perjalanan menuju Allah 
Subhanahu wa Taala merupakan sesuatu yang tabi'i 

"Dan kebanyakan manusia tidak akan beriman walaupun engkau 
terlalu ingin (supaya mereka beriman) " Saiyidina Yusuf: 103 

JL>tJ jli c-J— ^1 jjjJa^ J4-* *i tjr~^ tjtfr-Z 

"...sedang makar yang jahat itu tidak menimpa melainkan orang 
yang menjalankannya. (Dengan keadaan yang demikian, maka) 
tidak ada yang mereka tunggu selain daripada berlakunya 
kebinasaan menimpa mereka (sebagaimana yang telah menimpa) 
golongan kafir yang telah lalu. Kerana engkau tidak sekali-kali 
akan mendapati sebarang perubahan bagi "Sunnatullah" (undang- 
undang peraturan Allah), dan engkau tidak sekali-kali akan 
mendapati sebarang penukaran bagi perjalanan "Sunnatullah" itu" 

Faathir: 43 

Saiyidina <at <dJi seterusnya berkata kepada kami: "Orang 
yang mahu dalil dari Al-Quranul Karim tentang tingkatan perjalanan 
para saa'irin (kembara sufi), mikraj para washilin dalam suluknya menuju 
Allah Taala... 




"Dan demikianlah caranya Tuhanmu memilihmu, dan akan 
mengajarmu takbir mimpi, serta akan menyempurnakan nikmatNya 
kepadamu..." Saiyidina Yusuf: 6 



... orang yang minta dalil itu tak cukupkah baginya surah Saiyidina 
Yusuf? Atau apa mahunya orang itu? 

"Maka yang demikian (sifatNya dan kekuasaanNya) ialah Allah, 
Tuhan kamu yang sebenar-benarnya; sesudah nyatanya sesuatu 
yang hak dan benar, maka tidakkah yang lain daripada itu salah 
dan karut sahaja? Oleh itu, bagaimana kamu dapat dipesongkan 
dari kebenaran?" Saiyidina Yunus: 32 

...benar, surah itu cukup baginya -Insya Allah- jika dia memang 
mahu kebenaran, insaf, keadilan dan kesederhanaan." 

Kita teruskan lagi pentakrifan Al-Madrasah As-Salafiyyah Lis 
Saadah As-Syaziliyyah As-Sufiyyah Al-lslamiyyah As-Sunniyyah yang 
diasaskan oleh Saiyidina As-Syeikh Al-Kamil Abul Hasan As-Syazili &j 

Dalam artikel kali ini kita akan memperkatakan tentang uzlah yang 
merupakan mini khalwah. la adalah disiplin yang masyhur diamalkan 
oleh para junjungan Syaziliyyah -moga Allah meredhoi mereka sekalian-. 

Wahai sidi murid, uzlah ini bukannya boleh dipraktis sesuka 
hatimu, dilarang kamu masuk uzlah melainkan dengan seizin syeikhmu 
yang murobbi lagi kamil. Sila fahami dan jangan bermain-main dalam 
perkara ini supaya kamu tak gelincir. 

Mengenai uzlah ini Saiyidina As-Syazili Sl^Jj i£ berkata: 
"Ketahuilah -semoga Allah mendokongmu- jika engkau mahu wushul 
(sampai) kepada Allah maka dapatkanlah bantuan dariNya dan 
duduklah di atas hamparan as-sidq (keluhuran jiwa) dengan keadaan 
musyahadah dan zikir kepadaNya dengan benar, dengan mengikat 
hatimu kepada 'ubudiyyah murni atas jalan makrifat. Dan lagi lazimilah 
zikir, muroqobah, taubat dan istighfar, di sini akan ku jelaskan padamu 
atas jalan washlah (sambungan) akan ibarat tadi supaya tidak timbul 
kekeliruan darinya. 

Contohnya engkau membaca zikir Allah Allah Allah, atau masya 
Allah sambil engkau muroqobah terhadap perkataanmu itu dengan 
taqwa, dengan meninggalkan sikap ad-daFu (menolak) atau al-jalbu 
(mengambil) dari dirimu. Ini engkau dapati ia dalam dua ayat suci dari 
kitab Allah Taala yang berfirman: 

"Bahkan siapa dia yang menjadi tentera bagimu, yang akan 
menolongmu selain dari Allah yang Maha Pemurah?..." Al-Mulk: 20 

...ini dari ad-daFu. 

Tentang al-jalbu pula firman Allah Taala: 



"Atau siapa dia yang dapat memberi rezeki kepada kamu jika Allah 
menahan rezekiNya?..." Al-Mulk: 21 

"Adapun sifat zikir pula ialah engkau berzikir dengan lisanmu 
dan muroqobah dengan hatimu, maka apa kebaikan yang datang 
kepadamu dari Allah engkau terima ia, dan apa yang datang dari 
lawannya maka engkau tidak menyukainya dan engkau kembalikan 
kepada Allah tentang sikap penolakan dan mengambil seperti yang 
telah ku sifatkan kepadamu tadi. Aku memberi ingatan keras padamu 
padamu janganlah engkau menolak atau mengambil apa-apa bagi 
dirimu melainkan dengan Allah Taala. 

"Jika terperam (berlaku dan menguasai) pada sirr (rahsia batin)mu 
sesuatu dari dosa, atau keaiban, atau memandang kepada amal soleh, 
atau hal yang indah maka bersegeralah taubat dari itu semua. 

"Taubat dari dosa dan keaiban memang sudah hukum wajib pada 
syarak. Adapun taubat dari memandang kepada amal soleh dan hal 
yang indah adalah kerana ia boleh mendatangkan penyakit ( seperti 
takjub dan sombong). Ambillah iktibar dari istighfar junjungan Baginda 
Nabi UJl-j JLj <d£ SJJI JLi walaupun Baginda telah diberi berita gembira 
bahawa segala dosa yang lalu dan mendatang telah diampuni. 
Demikianlah betapa Baginda sendiri istighfar sedangkan sekali-kali 
tak pernah dirinya melakukan dosa, lalu bagaimana pula sangkamu 
terhadap insan yang tidak sunyi dari dosa atau keaiban, atau dari 
kedua-duanya sekali pada tiap detik waktu. 

"Adapun duduk di atas hamparan as-sidq (keluhuran jiwa); maka 
hendaklah engkau tahqiq terhadap segala sifatmu yang faqir, dhaif, 
lemah, hina dan Iain-Iain sifat 'ubudiyyah. Duduklah dengan sikap itu 
sambil memandang kepada sifat-sifat Allah Subhanahu wa Taala yang 
Maha kaya, Maha Kuat, Maha Berkuasa, Maha Mulia... maka itulah 
dari sifat-sifat rububiyyah. Adapun keluhuran jiwa itu ialah engkau 
melazimi sifat-sifatmu, janganlah engkau berpindah kepada sifat yang 
bukan sifatmu nescaya nanti jadilah engkau golongan yang hampa 
kerana membalikkan hakikat kebenaran. 

"Dan katakanlah [padaNya]: 



.ji&l^ J^-UJlJ^ -ji^jf J^Mu* 

"Wahai yang Maha Kaya, wahai yang Maha Berkuasa, wahai 
yang Maha Mulia... siapalah yang dapat menolong hamba faqir kalau 
bukan yang Maha Kaya, siapalah yang dapat menolong hamba dhaif 
kalau bukan yang Maha Kuat, siapalah yang dapat menolong hamba 
lemah kalau bukan yang Maha Berkuasa. 

Ji" ciijl ii^AJ ^lio <ui 

"Dudukkanlah hamba di atas hamparan keluhuran jiwa, pakaikanlah 
hamba persalinan taqwa yang merupakan kebaikan dan satu bukti 
dari ayatMu, hijablah diriku dengan keagunganMu dari segala 
halanganMu, penuhilah hatiku dengan mahabbahMu hingga pada 
hatiku itu tiada lagi ruang selain untukMu, sesungguhnya Engkau 
Maha Kuasa atas tiap sesuatu." 



"Adapun yang ini asma' an-nusrah ketika masuk uzlah, maka 

berpegang teguhlah dengannya, janganlah engkau gopoh pada suatu 
perkara dari pekerjaanmu dan ucapkanlah: 



.5^3^-11 4)1 4)1 Jlj 4)1 4)Lj 4)1 L 

"Dengan nama Allah, bersama Allah, dari Allah, kepada Allah, 
dan kepada Allah jua hendaklah orang-orang yang beriman itu 
bertawakkal." 

"Yang ini pula asma' ar-ridho dan pelapang dada yang dapat 
menolak darimu rasa kesempitan dalam uzlah, ucapkanlah: 

4)1j Zjs ^ 4)1 ^ c^iSy 4)1j c-^j 4)L c-i«! 4i! 

"Cukuplah Allah bagiku, aku beriman dengan Allah, aku redho 
kepada Allah, aku bertawakkal kepada Allah, tiada kekuatan 
melainkan dengan Allah." 

"Dan ucapkanlah dalam munajat, permintaan dan doa-doamu: 



dlLJJb £L>&>-j kllbu ^JlJ-^J "^j ilJLJj-ij Jjj^- ^ff^-i & ^-^y^ - 

CjiL ^ lS" 1 *" ls^ ^j^! l^*' ^ kill L* I (Jl .^ts^i\ 

^(Pj* ^1 Y j 

"Wahai Tuhan yang kursiyNya meluasi segala langit dan bumi, 

269 



H|V';-0 Bekalcm Murid Ke Jalan Akhirat 



Dia tidak susah untuk menjaga keduanya dan Dialah yang Maha 
Tinggi lagi Maha Agung. Hamba mohon padaMu iman dengan 
penjagaanMu, iman yang dengannya tenang hatiku dari dukacita 
soal rezeki dan takut pada makhluk. Dampingkanlah aku kepadaMu 
dengan kudratMu, dengan dampingan yang menghapus dariku 
segala hijab yang telah Kau hapuskan dari Saiyidina Ibrahim teman 
rapatMu, hingga baginda tidak berhajat kepada Saiyidina Jibril 
rasulMu, dan hingga baginda tidak perlu meminta kepadaMu, 
dan dengan dampingan itu Engkau menghijab baginda dari api 
musuhMu. 

"Bagimana pula tidak terhijab dari mudarat musuh hamba yang 
engkau ghaibkan dia dari manfaat para kekasihnya. Tidak, bahkan 
sungguh hamba pohonkan dariMu agar Engkau menghaibkan diriku 
dengan dampinganMu kepadaku hingga hamba tidak lagi melihat dan 
tidak merasa dampingan atau kejauhan sesuatu dariku, sesungguhnya 
Engkau Maha Kuasa atas tiap sesuatu." 

Dan lagi antara buah dari uzlah yang soheh dan dijalankan dengan 
izin seperti yang disebut oleh Saiyidina As-Syeikh As-Syazili hZ iiJl 
sLojlj : "Bahawa buah dari uzlah itu adalah mencapai mawahibul minnah 
(kurniaan budi llahi), yaitu empat perkara: 

1. Tersingkapnya tutupan. 

2. Turunnya rahmat. 

3. Tahqiqnya mahabbah. 

4. Lisan yang jujur pada kalimah. 

Firman Allah Taala: 



"Maka apabila dia beruzlah (mengasing diri dari) mereka dan apa 
yang mereka sembah lain dari Allah, Kami pun mengurniainya..." 

Saiyidatina Maryam: 49 



Jjj^j jLJ j^_gJ LU_>- j I4*jj 

"Dan Kami kurniakan kepada mereka dari rahmat Kami, dan Kami 
jadikan bagi mereka lisan yang jujur (sebutan dan pujian) yang 
tinggi (dalam kalangan umat manusia)" Saiyidatina Maryam: 50 

Di antara penyakit, masalah dan musibah uzlah yang timbul kepada 
golongan muridin seperti yang disebut oleh Saiyidina As-Syeikh As- 
Syazili oLijlj ilil ^3 : "Ketahuilah bahawa penyakit uzlah pada awam 
golongan penuju Allah Taala atas jalan makrifat dan istiqamah dalam 
suluk ilmu kepada Allah Taala itu empat perkara: 

■ Jiwa bergantung kepada sebab. 

■ Cenderung jiwa kepada pihak tertentu dalam mendapatkan rezeki. 

■ Akal merasa cukup dengan apa yang dapat padanya dari hasil 
dampingan. 

■ Lintasan dari musuh yang mendatangkan harapan itu ini tentang 
tujuan. 

"Dan ketahuilah juga penyakitnya pada golongan khawas mereka 
(yang telah maju, tulus dan mendahulu) ada empat: 

■ Bermesra dengan waswas. 

■ Hati bercakap-cakap mahu kembali kepada manusia ramai. 

■ Tajdid (memperbaharui) waktu yang merupakan petanda 
kemuflisan. 

■ Menganggap diri mendengar bisikan Allah dengan kebiasaan 
pancaindera. 

"Setiap penyakit itu ada jalan menentangnya dengan cara kembali 
kepada asal tauhid dan makrifat serta teguh di atas jalan istiqamah. 
Jika engkau didatangi halangan dari pihak bergantung kepada 
sebab dan cenderung kepada pihak tertentu dalam soal rezeki maka 

kembalikanlah ia kepada asal makrifat yang nyata bahawa segala 
pembahagian untuk dirimu sudah ditetapkan atau sudah dijalankan 
ketentuannya sejak azali. Dan katakanlah pada nafsumu : "Apakah 
engkau sudah mengambil janji dari Allah bahawa engkau tidak akan 
direzekikan selain dari sebab yang ini, atau dari pihak yang ini?," 
persempitilah ke atasnya dengan makrifat dan karamkanlah ia dalam 
lautan tauhid. Dan katakanlah: 



"Apa yang sudah dikehendaki Allah itulah yang berlaku dan apa 
yang tidak dikehendaki Allah takkan terjadi." 

"Kerana itulah berkata para junjungan ct^r' ^ o^j • 

"Karamkanlah dunia di lautan tauhid sebelum ia mengkaramkanmu." 
Jika engkau didatangi halangan dari pihak akal merasa cukup dengan 
apa yang dapat padanya dari ilmu, atau amalan, atau cahaya, atau 
petunjuk, atau bicara bisikan kerohanian maka janganlah engkau lupa 
terhadap sabiqoh (permulaan) yang mendahuluimu dan apa nanti 
khotimah (penghujung)mu. 

"Dan takkan terlepas segalanya dari perbuatan Allah yang 
maha Esa lagi menentukan pilihan, Dia melakukan apa kehendakNya 
tanpa peduli kepada kebaikan hamba yang mendatangiNya atau 
membelakangiNya. 

"Jika engkau didatangi halangan dari dari lintasan musuh yang 
terbit dari tujuan, dan yang dikehendaki dari 'ubudiyyah murni itu 
adalah wujudnya Al-Haq tanpa sebab dari makhluk. Maka demikianlah 
Allah Taala menuntut darimu bahawa engkau menjadi hambaNya, dan 
engkau pula cinta bahawa Dia menjadi Tuhanmu. Maka jika benar engkau 
menjadi hambaNya seperti yang diredhoiNya maka benarlah Dia itu 
Tuhanmu seperti yang engkau redho, lalu Dia takkan meninggalkanmu 
kepada yang lain dariNya dari jalan hakikat, maka bagaimana pula 
akan ditinggalkanmu kepada angan-angan dan dakwa-dakwi. Maka 
ketahuilah bab ini dan engkau mahirkanlah pengertiannya sungguh- 

sungguh, mintalah tolong pada Allah dan bersabarlah.. 



5i^U2il ^ -till jl 
"Sesungguhnya Allah berserta mereka yang sabar." 

"Jika kedudukannya pada darjat khawas dan pada makrifatmu 
datang halangan waswas yang menyerupai ilmu dari jalan ilham 
dan kasyaf pada sangkaannya, maka janganlah engkau terima ia, 
sebaliknya kembalilah kepada kebenaran yang putus ketetapannya 
dari kitab Allah atau sunnah Saiyidina wa Maulana Rasulillah fsgjfc. 

"Dan ketahuilah apa yang mendatangimu itu sekalipun jika ia 
memang kebenaran murni, lalu engkau berpaling darinya dan engkau 
tetap berpegang kepada kitab Allah atau sunnah RasulNya HH nescaya 
itu tidak menjadi aib apa-apa kepadamu. 

"Kerana pendirianmu adalah yakin bahawa Allah Taala telah 
menjamin penjagaan ke atasmu apabila engkau bersama Al-Kitab dan 
As-Sunnah, Allah tidak memberi jaminan itu pada pihak kasyaf dan 
ilham. 

"Lalu bagaimana harus engkau menerima bulat-bulat apa yang 
datang kepadamu dari jalan ilham, melainkan engkau merujukkannya 
terlebih dahulu dengan Al-Kitab dan As-Sunnah. Maka jika ia takkan 
kau terima melainkan dengan penilaian Al-Kitab dan As-Sunnah lalu 
mengapa pula engkau mahu bermesra dengan waswas yang sifatnya 
sangka-sangkaan dan jatuh engkau pada penyakit waham. Jagakanlah 
bab ini supaya perjalananmu kepada Tuhan lurus dengan bukti 

"...don dia diikuti (didokong oleh Al-Quran) yang memberi 
kenyataan — (sebagai saksi dari pihak Tuhan meneguhkan bukti 
yang tersebut) . . ." Saiyidina Hud: 17 

... adapun bukti dan saksi yang begini sama sekali tidak salah dan 

tidak bermasalah, walhamdulillah. 

"Jika engkau didatangi halangan bicara yang mahu kembali 
kepada manusia ramai untuk bercerita keadaanmu kepada mereka... 
[sebenarnya] engkau masih bersama mereka dan langsung tidak keluar 
[beruzlah] dari mereka, lalu janganlah engkau tertipu dengan uzlah 
[badan]mu itu sedangkan hatimu masih tetap bersama manusia ramai. 
Larilah engkau kepada Allah kerana sesungguhnya siapa yang lari 
kepada Allah nescaya dia dilindungi Allah. 

"Adapun sifat lari kepada Allah Taala ialah tidak suka kepada 
pihak makhluk, sebaliknya mahabbah kepada pihak Allah Subhanahu 
wa Taala dengan mencari lindungan dan berpegang teguh kepadaNya 



". . .dan sesiapa berpegang teguh kepada Allah maka sesungguhnya 
dia telah beroleh petunjuk hidayah ke jalan yang lurus" Aali 'Imran 



"Dan jika datang padamu halangan tajdid maka lawanlah 
ia dengan segala yang dapat digunakan dari ilmu yang dapat 
menghalangmu darinya yang mana ianya boleh berlaku. 

"Dan dorongkanlah hemahmu kepada Allah dengan taqwa agar 
Dia melepaskanmu dari halangan itu dan merezekikanmu dari sumber 
yang tak kau duga 



"...dan barang siapa yang bertaqwa kepada Allah nescaya 
Allah akan mengadakan baginya jalan keluar (dari segala yang 
menyusahkannya) , serta memberinya rezeki dari jalan yang tidak 
terlintas di hatinya. Dan (ingatlah), sesiapa berserah diri bulat-bulat 
kepada Allah, maka Allah mencukupi baginya (untuk menolong dan 




: 101 

menyelamatkannya) . Sesungguhnya Allah tetap melakukan segala 
perkara yang dikehendakiNya. Allah telahpun menentukan kadar 
dan masa bagi berlakunya tiap-tiap sesuatu" At- Thalaq: 2-3 

"Jika bisikan-bisikan Al-Haq menarik-narikmu... adapun penyakit 
dari bisikan itu ialah mengambil saksi pancaindera lahir untuk menentukan 
hakikat-hakikat yang ghaib. Maka janganlah engkau melakukan itu, jika 
tidak jadilah engkau kaum yang jahil. Janganlah engkau memasukkan 
akalmu pada perkara-perkara sebegitu. Ketika datang bisikan- 
bisikan itu hendaklah sikapmu tetap sama seperti sebelum datangnya, 
hinggalah nanti Allah Taala sendiri yang akan menjelaskan makna 
bisikan itu kepadamu dan memberi petunjuk kepadamu 

"...dan Dialah (Allah) yang membela kaum yang so/eh" Al-A'raaf: 
169 

Bab 38 



MELAWAN GODAAN SYAITAN DAN 
JENIS-JENIS LINTASAN HATI 




ita sambung lagi dalam siri kali ini dengan membicarakan dua 
topik; (1 ) melawan musuh Syaitan yang terkutuk dan (2) Khowathir 
(lintasan hati) 



Saiyidina As-Syeikh As-Syazili -moga Allah meredhoinya dan 
mencapaikan keredhoan baginya, dan semoga Allah mengurnia kita 
kemanfaatannya dunia Akhirat- telah berkata: "Barang siapa yang 
tidak mahu Syaitan mempunyai jalan masuk kepadanya maka hendaklah 
dia memperbetulkan (1) iman, (2) tawakkal, (3) 'ubudiyyah di atas 
hamparan (a) hina diri, kefakiran dan (b) mencari lindungan dan amat 
getir memerlukan kepada Allah serta (c) minta penjagaan dariNya. 

"Allah Tabaroka wa Taala berfirman: 



dj&Ji pr,j <J*j L^ 1 Cji^ <J* * 
"Sesungguhnya Syaitan itu tidak mempunyai sebarang pengaruh 
terhadap mereka yang beriman dan yang bertawakkal sepenuhnya 
kepada Tuhan mereka" An-Nahl: 19 

dan lagi firmanNya: 

"(Wahai Syaitan), sesungguhnya hamba-hambaKu, tidaklah ada 
bagimu sebarang kuasa untuk menyesatkan mereka..." Al-Hijr: 42 

dan lagi firmanNya: 

"Dan /'/7ca engkau dihasut oleh suatu hasutan dari Syaitan maka 
mintalah perlindungan kepada Allah..." Al-A'raaf: 200 

Saiyidina As-Syeikh Abul Hasan As-Syazili oLijlj i£ 41)1 berkata: 




"Jadikanlah Allah sebagai pembelamu dan Syaitan sebagai 
musuhmu, nescaya senang dirimu." 

"Memperbetulkan iman dengan syukur atas segala nikmat, sabar 
terhadap bala ujian dan redho dengan ketentuan takdir. Tawakkal yang 
soheh pula dengan memulaukan nafsu, melupakan makhluk, bergantung 
teguh kepada kerajaan Allah yang Maha Benar dan melazimi zikir. Jika 
engkau didatangi suatu halangan yang menegahmu dari Allah maka 
tetaplah teguh. Kerana Allah Tabaroka wa Taala telah berfirman: 



"Wahai orang-orang yang beriman! Apabila kamu bertemu 
dengan sesuatu pasukan (musuh) maka hendaklah kamu tetap teguh 
menghadapinya, dan berzikirlah mengingati Allah banyak-banyak, 
supaya kamu berjaya (mencapai kemenangan)" Al-Anfaal: 45 

"Manakala memperbetulkan 'ubudiyyah pula dengan melazimi 
kefakiran, kedhaifan dan kehinaan diri di hadapan Allah Subhanahu wa 
Taala, dan tinggalkanlah memakai segala lawan dari sifat kehambaan 

itu yaitu sifat rububiyyah (ketuhanan) yang tiada kena mengena engkau 
dengannya. 

"Maka lazimilah sifat-sifat ['ubudiyyah]mu dan bergantunglah 
kepada sifat-sifat Allah. Ucapkanlah rayuan dari hamparan kefakiran 
hakiki: 

"Duhai yang Maha Kaya, siapalah yang dapat menolong hamba 
fakir ini selainMu" 

dan dari hamparan kelemahan: 

"Duhai yang Maha Berkuasa, siapalah yang dapat menolong 
hamba lemah ini selainMu" 

dan dari hamparan hina diri: 

"Duhai yang Maha Mulia, siapakah yang dapat menolong hamba 
hina ini selainMu" 

nescaya engkau kan mendapati jawapan dariNya seolah-olah 
berada dalam genggaman tanganmu... 

"Wahai orang-orang yang beriman, hendaklah kamu meminta 
pertolongan dengan sabar dan solat. Sesungguhnya Allah bersama 
mereka yang sabar" Al-Baqarah: 1 53 

"Barang siapa masih kekal di bumi syahwat, terus mengikut hawa 



278 



nafsunya dan jiwanya tidak menolong untuk membersih diri maka 
'ubudiyyahnya pada dua perkara: 

(1) Pertama mengenal nikmat Allah yang amat banyak; betapa 
Allah telah memberinya iman dan tauhid, betapa Allah telah menjadikan 
dia cinta kepada iman dan menghiaskan iman di dalam hatinya, 
betapa Allah menjadikan dia benci kepada yang berlawanan dengan 
iman yaitu kekufuran, kefasikan dan kedurhakaan. Maka berkatalah si 
hamba: 

"Tuhanku! Engkau telah memberiku nikmat ini, engkau menamakan 
aku hambamu yang mendapat petunjuk, lalu bagaimana aku 
akan fcecewa dariMu sedangkan Engkau memberi hidayat padaku 
walaupun aku mundur? Aku berharap padaMu ya Robbi agar sudilah 
Engkau menerimaku walau aku menyimpang dan sesat sekalipun." 

(2) Yang keduanya meminta suaka dan perlindungan serta 
senantiasa berkeadaan fakir kepada Allah Tabaroka wa Taala, serta 
ucapkanlah rayuan: 



"Ya Robbi selamatkanlah .. . selamatkanlah, lepaskanlah hamba dan 
selamatkanlah hamba." 

"Sememangnya tiada jalan bagi yang telah dialahkan oleh segala 
takdir dan diputuskannya dari 'ubudiyyah yang murni melainkan dua 
perkara ini. Jika kedua-duanya ditinggalkan oleh si hamba itu maka 
celakalah hasilnya dan pasti jauhlah dia waTiyadzu billah. 

Saiyidina As-Syeikh Al-Kamil Abul Hasan As-Syazili -moga Allah 

meredhoinya dan mencapaikan keredhoan baginya, dan semoga Allah 
mengurnia kita kemanfaatannya- telah berkata: "Perkara yang dapat 
mengecewakan Syaitan ada empat: 

■ Sama ada engkau duduk berfikir tentang apa yang dapat 
mendampingkanmu kepada Allah lalu engkau melakukannya. Atau 

■ engkau berfikir tentang apa yang dapat menjauhkanmu dari Allah 
lalu engkau menghindarinya. Atau 

■ engkau duduk memikirkan amalan baikmu yang telah lalu maka 
engkau pun bersyukur dan mengucap istighfar. Atau 

■ engkau duduk memikirkan dosa-dosamu yang telah lalu maka 
engkau pun istighfar dan mengucap syukur." 

Imam Tareqat As-Syaziliyyah Saiyidina As-Syazili iljl 
aUbjtj berkata kepada muridnya: "Mahukah engkau bahawa Allah 
mengkayakanmu hingga Allah mengkayakan denganmu bagi siapa 
yang mencintai, atau bertawassul, atau berdoa, atau meminta?," maka 
kata Sidi Madhi <a^ <d)l ^ : "Bagaimanakah hamba dapat mencapai 
itu?," jawab Saiyidina <at <dJl ^bj : "Jangan engkau jadikan kalangan 
makhluk itu sebagai musuh atau kekasih, sebaliknya jadikanlah Allah 
sebagai kekasih." 

Maka kata Sidi Madhi <us. dill : "Lalu bagaimana pula dengan 
memusuhi makhluk kerana Allah dan mengasihinya kerana Allah?," maka 
jawab Saiyidina As-Syazili <u^ <d)l : "Yang demikian itu dengan kerana 
Allah, bukan dengan kerana ibadat atau dengan kerana kepentingan 
diri. Jika engkau memusuhi atau membenci maka berilah ilmu akan 
haknya (ertinya hendaklah memusuhi dan bencimu itu berdasarkan 
ilmu), dan janganlah engkau jadikan Syaitan sebagai pemimpin kerana 
Allah Tabaroka wa Taala berfirman: 

"...don (ingatlah) sesiapa yang mengambil Syaitan menjadi 

pemimpin yang ditaati selain dari Allah, maka sesungguhnyo rugilah 
ia dengan kerugian yang terang nyata" An-Nisa': 119 

"Lalu jika engkau mengasihi dengan dasar ilmu akan apa yang 
dikasihinya maka tetapkanlah yang dikasihi itu bersamamu selagi ia 
muafakat dengan ketaatan. 

"Dan jika ia menyalahi ketaatan maka engkau pun membencinya 
atas dasar ilmu selagi mana ia menyalahi. Dalam hal itu sirr dan 
dalam jiwamu tetap duduk di atas hamparan iman, yaitu engkau 
menyayanginya dan mengadabkannya (menghukumnya) kerana dia 
menyalahi zahir ilmu. 

"Maka hendaklah engkau mengamat-amati bab ini, sesungguhnya 
di sinilah tempat gelincir orang jahil dan bodoh, dan mintalah pertolongan 
Allah." 

Saiyidina As-Syeikh Abul Hasan As-Syazili e>Li>jtj i£ berkata: 
"Barang siapa mengusahakan yang halal dan mendirikan kefardhuan 
Allah Taala ke atas dirinya maka sesungguhnya telah sempurnalah 
mujahadahnya. Alhamdulillah atas intipati dari segala intipati." 

Saiyidina As-Syeikh Abul Hasan As-Syazili oLijlj i£ iljl ^ berbicara 
mengenai lintasan-lintasan yang menimpa dan jatuh kepada hati. Kata 
beliau: "Setiap ilmu yang didahului dan ada padanya lintasan-lintasan 
hati, dan diikuti oleh gambaran-gambaran tertentu, dan nafsu cenderung 
kepadanya, dan tabiat berlazat-lazat dengannya, maka buanglah ilmu 
itu dan tinggalkanlah ia dibelakangmu walau ia benar sekali pun. 

"Dan ambillah ilmu Allah yang diturunkan ke atas RasulNya H§! 
dan diteladani oleh para khalifah Baginda yang rasyidun -moga Allah 
meredhoi mereka sekalian- dan diikut oleh para sahabat dan tabi'in 
selepas Baginda dan para pengikut mereka hinggalah sampai ke 
hari pembalasan -moga redho Allah meliputi mereka sekalian-. 

"Adapun mengikut perjalanan Baginda mt&. itu menyelamatkanmu 
dan menjagamu dari segala syak, zhon, waham serta dakwa-dakwi 
dusta yang menyesatkan dari hidayat dan hakikatnya. Apalah salahnya 

engkau menjadi abdi semata kepada Allah tanpa ilmu dan amal. 

"Dan cukuplah bagimu dari ilmu itu bahawa engkau berilmu 
tentang wahdaniyyah (keesaan Allah), dan dari amal itu cukuplah 
bagimu bahawa engkau mahabbah Allah dan mahabbah RasulNya 
Saiyidina wa Maulana Muhammad m$i, dan mahabbah para sahabat, 
dan mawaddah (mengasihi) Ahlil Bait, dan redho kepada bonda-bonda 
kita para Ummahatul Mukminin isteri-isteri Saiyidina wa Maulana 
Muhammad Nabi yang termulia iHt, dan beriqtikad bahawa kebenaran 
itu di pihak jamaah muslimin dari Ahlis Sunnah Wal Jamaah. 

"Seorang lelaki berkata: Bilakan akan datangnya kiamat itu ya 
Rasulallah ^iu, 3 duls. <d)i j^, ?," maka sabda Baginda Nabi mB- : "Apakah 
yang telah engkau sediakan untuknya?," jawab lelaki itu: "Tiada apa 
pun, melainkan aku cinta kepada Allah dan RasulNya," maka sabda 
Saiyidina wa Maulana Rasulullah •■ "Seseorang itu akan bersama 
siapa yang dicintainya." 

Saiyidina As-Syazili olijlj i£ ^bj berkata: "Satu malam aku telah 
membaca surah Al-lkhlas dan mu'awwidzatain. Apabila aku selesai 
membaca ayat: 

^ ? $ $ $ ^ ^ 0 0 
j^-^ a (J yy. tj*\ '** " (j-ilj— 'jJI yz> ^ 

...selepas itu aku melihat [dalam mimpi] ada yang berkata 
kepadaku: "Kejahatan waswas adalah waswas yang masuk mengganggu 
antara engkau dengan kekasihmu, waswas itu mengingatkanmu 
perbuatan kekasih yang buruk dan melupakanmu dari perbuatannya 
yang baik... 

"...waswas itu menggoda engkau untuk melihat amalan kiri 
sebagai banyak dan amalan kanan sebagai sedikit kerana ia mau 
melencongkanmu, mengubahmu dan menukarmu dari baik sangka 
kepada Allah Subhanahu wa Taala dan RasulNya kepada jahat 
sangka terhadap Allah Tabaroka wa Taala dan RasulNya Hif. 

"Jaga-jagalah engkau terhadap bab ini, sesungguhnya sudah 
ramai ahli zuhud, ahli ibadah, ahli warak dan yang bersungguh-sungguh 
beramal telah jatuh padanya. 

Saiyidina oLijIj i£ ilii ^bj berkata: "Dikatakan padaku: "Jika 
engkau mahu selamat dari yang demikian itu maka janganlah mentadbir 
untuk esok atau lusa." Inilah dia rawatannya walau pun sulit untuk 
melaksanakannya di zaman ini. Allah Taala jua yang mengurnia taufik, 
Dialah yang Maha Menolong, maha Membantu, Maha Hidup lagi maha 
berdiri dengan sendirinya. 



283 




Bab 39 



TAUBAT, ISTIGHFAR DAN ZIKIR 



Kita sambung lagi siri kali ini dengan membicarakan tiga topik; (1) 
taubat, (2) istighfar dan (3) zikir. 

Saiyidina As-Syeikh As-Syazili -moga Allah meredhoinya dan 
mencapaikan keredhoan baginya, dan semoga Allah mengurnia kita 
kemanfaatannya dunia Akhirat- telah berkata: "Hendaklah hemahmu 
pada tiga perkara: (1 ) taqwa, (2) taubat dan (3) berjaga-jaga. Tonggak 
kepada tiga perkara ini juga tiga: (1) zikir, (2) istighfar dan (3) diam 
kerana ubudiyyah lillahi Taala. Dan hendaklah engkau membentengi 
sunnah-sunnah ini dengan empat perkara: (1 ) cinta, (2) redho, (3) zuhud 
dan (4) tawakkal. 

Saiyidina alijj i£ Si <^bj berkata: "Jikalau engkau terlepas taqwa 
dalam istiqamah maka janganlah engkau terlepas ia pada taubat dan 
inabah." 

Lagi kata Saiyidina a\lj\' 3 i£ Jil ^ : "Lemparkanlah dirimu di pintu 
redho, pecatlah dari jiwamu segala keazaman dan kehendakmu, bahkan 
pecatlah taubatmu; [gantikan semua itu] dengan penerimaan taubat 
Allah Tabaroka wa Taala ke atasmu seperti yang difirmankanNya: 

"...kemudian Allah menerima taubat mereka supaya mereka kekal 
bertaubat..." At-Taubah: 1 1 8 

Saiyidina oLijIj i£ 2l)i berkata: 

"Allahumma sesungguhnya aku bertaubat kepadaMu, maka 
bantulah aku, taufikkan aku, kuatkan aku, tolonglah aku, tetapkan aku, 
lindungilah aku antara makhlukMu dan janganlah engkau membongkar 
kesalahanku di sisi RasulMu P^"... 

Lalu dikatakan padaku: "Engkau seorang musyrik," aku bertanya: 
"Bagaimana musyriknya?," dia berkata: "Katanya engkau takut 
terbongkar di sisi makhluk, yang sesungguhnya engkau takut Allah 
membongkarmu di hadapan manusia, lagi patut bagi hatimu bergantung 
kepada Allah bukannya kepada manusia, lagi patut engkau ketahui 
bahawa tiada siapa pun manusia yang dapat memberimu manfaat 
atau memberimu mudarat. 

"Lalu selagi mana hatimu bergantung kepada ilmumu, kudratmu, 
kekuatanmu, usahamu dan kegigihanmu maka tidaklah engkau seorang 
hamba yang mengharap kepada Allah hinggalah engkau berputus asa 
dari semua itu. 

"Tika mana engkau bergantung harap kepada Allah dalam tiap 
nafas nescaya engkau akan mendapat [kekuatan] roh dan madad 
dari Allah [bahkan] jika tak kesampaian hajatmu sekalipun. Dia akan 
memalingkanmu dari memandang selainNya dengan cahaya itu dan 
akan mempersempitkan ke atasmu [dari memandang selainNya]." 

Saiyidina oLijlj iic £bl ^bj berkata: "Aku telah bermimpi melihat 
Saiyidina wa Maulana Baginda Nabi ill berkata: "Insan yang beriman 
kepada Allah dan hari pembalasan telah mendapat petunjuk kepada 
sunnahku, dia berpaling dari dunia dan menuju kepada Akhirat, dia 

berazam untuk tidak menderhakai Allah dan jika dia derhaka (berbuat 
maksiat) maka dia istighfar kepada Allah, bertaubat dan inabah 
(kembali rujuk kepadaNya)." Aku pun berkata: "Apakah taubat dan 
inabah itu?," maka kata Baginda: "Taubat dari maksiat kepada Allah, 
inabah kembali rujuk dari mentaati Allah kepada Allah Subhanahu wa 
Taala." 

Saiyidina As-Syazili 'olz>/\' 3 '<uZ £ui ^ berkata: "Benteng yang paling 
kebal adalah seperti yang telah ku khabarkan padamu mengenai 
istighfar. Adapun hakikatnya ialah engkau tidak punya ketetapan 
bersama selain Allah, kerana Dia telah berfirman: 



"...dan Allah tidak akan menyeksa mereka sedang mereka 
beristighfar" Al-Anfal: 33 

Saiyidina oLijlj i£ ill ^bj berkata: "Aku telah berniat untuk menemui 
seorang raja maka dosaku telah menghalangiku. Makin aku istighfar 
dan taubat aku merasa lemah. Lalu dikatakan padaku: "Ucapkanlah: 

"Allahumma sesungguhnya aku bermohon kepadaMu keteguhan 
dalam agama, amal dan yakin. Aku berlindung kepadaMu dari 
akibat dosaku, sesungguhnya demikian itu antara perkara yang 
melemahkan hatiku. Dan saksikanlah aku akan Engkau semata 
dengan penyaksian, yang demikian itu lebih menguatkan sirr dan 
inti jiwaku." 

JiJjslj k±lJjJi Jj4*Ij ^^-^ji L ff^-^ m °J s ,3 Jj^' 

JL>-jlj iUU-So- i-iiUaj ^So- J, t_ Sj iUUJLp Jil^j lS ~JLpj 

286 



\Jjj }\xpj CiSj ULJj L«.w (J ^Sj J (3-*-«^l J> 

"Allahumma lindungilah aku dengan maghfirahMu, rahmatilah aku 
dengan kasihMu, kuasakanlah aku dengan kudratMu, hulurkanlah 
bantuan kepadaku dengan kehendakMu, ajarkanlah aku ilmu yang 
muafakat dengan ilmuMu, kurniailah aku hukum yang selari dengan 
hukumMu, adakanlah bagiku lisan yang jujur (sebutan baik) pada 
sekelian hambaMu, dan jadilah Engkau bagiku pendengaran, 
pengelihatan, lisan, hati, akal, tangan dan pendokong. 

-" -" " % s 

(Jj jlio^lj jUaj^Ij J>\^slS\j j^Jillj ijilJlj 

OUT J^e_l!j J^lj^flj SjJlSJIj jisAllj llj (j^'j* - M lS^" 

"Peliharalah aku dari kesalahan, kesesatan, keterlampauan dan 
pendustaan pada perkataan, perbuatan, ahwal, akad, zhan, 
waham, pandangan dan tilikan, lintasan dan fikiran, dan pada 
ketersembunyian yang lebih sembunyi dalam lipatan sanubari 
dan was-was, kedukacitaan, fikir, kudrat, kehendak, segala gerak 
dan diam, dan pada apa yang Engkau ketahui wahai Tuhan yang 
Maha Alim tentang segala yang sembunyi, Engkau Tuhanku, 
cukuplah ilmuMu bagiku, aku tidak minta dan tidak memperincikan; 
sesungguhnya Tuhanku Maha Kaya lagi Maha Berbudi. 

% ^Jb&uj t^^visj kiJLJi ^Pj J \j?- s £ I j ijibJIj Jlii^lj Jl^i^lj 

"Sesungguhnya rayuanku ini adalah 'ubudyiyyah yang Engkau 
perjalankan ke atas apa yang Engkau kehendaki dari doa, 
permintaan, perincian dan keseluruhan, segala perkataan dan 
perbuatan, segala akad dan ahwal, dan selain itu yang dapat 
diusahakan dan diberikan. Tuhanku memberi walau tanpa hambaNya 
berusaha dan meminta, sesungguhnya Tuhanku maha meliputi 
ilmuNya terhadap apa yang kamu lakukan." 



Saiyidina As-Syeikh As-Syazili olijlj i£ dill berkata: "Ada 
empat zikir: (1 ) zikir yang engkau sebut, dan (2) zikir yang dengannya 
engkau mengingati, dan (3) zikir yang mengingatimu, dan (4) zikir yang 
dengannya engkau diingati. 

"Adapun yang pertama maka itulah bahagian orang awam yaitu 
zikir yang menghalau kealpaan atau apa yang engkau bimbangi dari 
kealpaan. Yang kedua zikir yang menjadikan engkau ingat; sama ada 
ingat azab atau nikmat, dampingan atau kejauhan dan Iain-Iain, atau 
sama ada ia mengingatkan engkau kepada Allah yang Maha Tinggi. 

"Yang ketiga zikir yang mengingatkan engkau kepada empat 
yang diingati: 

■ Segala kebaikan dari Allah. 

■ Segala kejahatan dari pihak nafsu. 

■ Segala kejahatan dari pihak musuh. 

■ Bahawa semua itu hakikatnya adalah ciptaan Allah belaka. 



"Yang keempat zikir yang dengannya engkau diingati, yaitu zikir 
(ingatan) Allah kepada hambaNya yang mana pada zikir ini tiada 
bahagian hamba padanya walaupun pada zahirnya zikir itu berlari 
atas lisan si hamba. Inilah dia tempat terkaya padanya yang berzikir 
mengingati, atau yang diingati yaitu Allah yang Maha Tinggi lagi Maha 

Tertinggi. Jika engkau masuk ke dalam daerah zikir ini maka jadilah 
yang mengingati diingati dan yang diingati mengingati, inilah hakikat 
penamat suluk yang dijalani oleh seorang salik menuju Robbil Alamin 
Subhanahu wa taala 

' ■: *i i - 

"...don Allah jualah yang lebih baik dan lebih kekal (balasan 
pahalaNya)" Saiyidina Thoha: 73 

"Dan hendaklah engkau duhai murid yang salik lagi kembara 
kepada Allah Taala mengamalkan zikir yang menjamin keamanan 
dirimu dari azab Allah di dunia dan di Akhirat, hendaklah engkau 
berpegang teguh dengannya dan melaziminya berterusan. Hendaklah 
engkau beramal zikir 

"Segala puji bagi Allah" 
"Aku memohon ampunan Allah" 

dan 

"Tiada daya dan upaya melainkan dengan Allah." 

Alhamdulillah tika di sisi nikmat dan ihsan dari Allah. Astaghfirullah 
tika keterlanjuran nafsu atau pesona musuh walau pun semua itu 
hakikatnya adalah ciptaan dan kehendak Allah jua. La haula wala 
quwwata ilia billah di sisi 'awaridh (rintangan) yang mendatangimu 
dari Allah atau terbit dari dirimu kepadaNya. 

"Dan waspadalah, sesungguhnya rahsia pada perkara ini ialah 
apa yartg berlaku dalam zikir atau fikir atau diam kebanyakannya pada 
had yang empat ini pada yang baik atau buruknya. Maka ucapkanlah 
Alhamdulillah dan Astaghfirullah. 

"Jika engkau didatangi rintangan dari pihak Allah atau pihak 
dirimu tidak selepas kebaikan atau tidak selepas kejahatan maka 
engkau pula tidak berkuasa untuk menolaknya atau mendatangkannya 
maka ucapkanlah: La haula wala quwwata ilia billah. Dan himpunkanlah 
amalan tiga zikir ini pada umum waktumu, lazimilah ia nescaya engkau 
akan mendapati keberkatannya Insya Allah Taala. 

Saiyidina As-Syeikh As-Syazili <uf. <OJl berkata: "Ketuk dan 

guguhlah pintu zikir dengan meminta suaka dan memfakir diri kepada 
Allah Taala dengan melazimi diam dari segala misal dan jenis, menjaga 
sirr dari bicara diri pada tiap nafas jika engkau mahu kekayaan [hati]." 

Saiyidina olijj i£ iljl ^jj berkata: "Tiga pekerjaan ini [engkau 
jagalah]; (1) kosongkanlah lidahmu untuk berzikir, dan (2) hatimu untuk 
tafakkur, dan (3) badanmu untuk mengikut perintah maka engkau dari 
kaum solihin." 

Saiyidina <at dill ^bj berkata: "Jika zikir menjadi berat atas 
lidahmu, banyak yang sia-sia dari perkataanmu, bebas anggotamu 
kepada syahwat dan tertutup pintu fikiran pada perkara yang soleh 
untukmu, maka ketahuilah bahawa itu berlaku akibat besarnya dosamu, 
atau terkandungnya gejala munafik dalam hatimu. Dan tiadalah bagimu 
jalan selamat lain dari taubat, kebaikan, berpegang teguh kepada 
Allah dan ikhlas pada agama Allah. Tidakkah engkau mendengar 
firman Allah Taala: 



"Kecuali orang-orang yang bertaubat (dari perbuatan munafik 
itu) dan memperbaiki amalan mereka (yang salah), dan mereka 

pula berpegang teguh kepada Allah, serta mengerjakan ugama 
mereka dengan ikhlas kerana Allah, maka mereka yang demikian 
itu ditempatkan bersama orang-orang yang beriman..." An-Nisa': 
146 

[...lihatlah firman Allah "...bersama orang-orang yang beriman.. 
dan bukannya dari golongan yang beriman. 

Renungilah perkara ini jika engkau memahami dengan mendala 
Allah lebih tahu. 

Bab 40 

MUR0Q0BAH 



Dalam satu kesempatan majlis kami bersama syeikh kami 
Saiyidina As-Syarif Abdun Nasir Abu Bakr As-Siddiq Al-Hasani 
oLijl^ hi. 5l)l ^oj lau datanglah seorang murid yang kelihatannya 
membimbangi sesuatu. Dia bertanya: "Ya Saiyidina, mengapa kita Ahlus 
Sunnah wa Jamaah dan ahli zikir bilangan kita sedikit jika dibandingkan 
dengan golongan engkar, pembenci dan penentang yang bilangan 
mereka terus bertambah sedangkan bilangan kita terus berkurangan," 
maka kata Saiyidina <a^ <d)l : "Bertenanglah wahai anakku, duduk 
perkara ini tidaklah seperti yang engkau sangkakan. Tidakkah engkau 
mendengar firman Allah Taala yang Maha Benar: 

"Katakanlah (wahai Muhammad): "Tidak sama yang busuk dengan 
yang baik, walaupun banyaknya yang busuk itu menarik hatimu. 
Oleh itu bertaqwalah kepada Allah wahai orang-orang yang 
berakal fikiran, supaya kamu berjaya" Al-Mcf idah: 100 

Lalu Saiyidina pun mula memberi syarahan dan tafsiran tentang 
ayat agung ini dan sememangnya seluruh isi Al-Quran adalah agung. 

Kita sambung lagi bicara dalam siri kali ini dengan topik 
muroqobah. 

(Muroqobah ertinya awas, mengawasi dan merasa diawasi Allah). 

Saiyidina As-Syeikh As-Syazili oLijIj i£ iL(l berkata: "Kemudian 
hendaklah engkau -wahai penempuh jalan Akhirat- menghasilkan apa 
yang telah ku suruh pada zahir dirimu. Jika engkau telah melakukan 
arahan itu maka duduklah di hamparan muroqobah dan bekerjalah 
mengikhlaskan batinmu hingga tiada lagi padanya suatu yang ditegah 
Allah. Berilah kesungguhan akan haknya, sedikitkanlah memandang 
pada zahirmu jika engkau mahu membuka batinmu kepada segala 
rahsia malakut Tuhanmu. 

"[Jika] ada yang mendatangimu dari lintasan-lintasan yang 
menghalangmu dari mencapai kehendakmu, maka ketahuilah yang 
pertama bahawa Tuhanmu itu Maha Dekat denganmu. Ketahuilah 
hakikat ini dengan pengetahuan yang bersemi di lubuk hatimu dengan 
merenung berkali-kali pada soal mendatangkan manfaat kepadamu 
dan menolak mudarat darimu. Dan lihatlah firmanNya: 

Je°Si\ j <=.£J! tfi p& j J, -fill jf jJU- y> 

"...adakah yang Maha Pencipta selain daripada Allah; Dia memberi 
rezeki kepada kamu dari langit dan bumi..." Fathir: 3 

Sesungguhnya yang dari bumi adalah nafsumu dan yang dari 
langit adalah hatimu, maka jikalau turun sesuatu dari langit menimpa 
ke bumi siapakah yang mampu menepisnya darimu selain Allah?! 




"...Dia mengetahui apa yang masuk ke bumi serta apa yang keluar 
daripadanya; dan apa yang diturunkan dari langit serta apa yang 
naik padanya. Dia tetap bersama-sama kamu di mana sahaja kamu 

berada..." Al-Hadid: 4 

"Maka berikanlah ma'iyyah (kebersamaan) ini akan haknya 
dengan melazimi 'ubudiyyah kepada Allah pada segala hukumNya. 
Hendaklah engkau meninggalkan sikap membantah rububiyyah (sifat 
ketuhanan) pada perbuatanNya, sesungguhnya siapa yang membantah 
Allah tewaslah ia. 



"Dan Dialah yang Maha Keras (berkuasa) atas sekalian hambaNya 
(dengan tadbir dan takdir); dan Dialah yang Maha Bijaksana lagi 
maha mendalam pengetahuanNya" Al-Arf am: 1 8 

"Sebaik-baik kebenaranlah yang mahu aku katakan padamu: 
"Tiadalah satu nafas dari segala nafasmu melainkan ia ditangani 
oleh Allah tidak kira sama ada engkau menyerah diri kepadaNya 
atau melawan. Kerana engkau terkadang mahu menyerah dan tak 
mahu melawan, dan terkadang engkau mahu melawan dan tak mahu 
menyerah. 

"Maka yang demikian itu memberi petunjuk kepada rububiyyahNya 
Allah dalam semua perbuatanNya, [ini dapat dilihat] terutamanya bagi 
hamba berkerja menjaga hatinya untuk mencapai segala hakikat. 

"Maka jika beginilah sifatnya duduk perkara ini hendaklah 
engkau memberikan adab akan haknya pada apa yang datang ke 
atasmu dengan tidak mempersaksikan sesuatu darimu sebagai awal 
melainkan dengan keawalanNya, tidak juga akhir melainkan dengan 
keakhiranNya, tidak juga zahir melainkan dengan kezahiranNya dan 
tidak juga batin melainkan dengan kebatinanNya." (Frasa ini diungkap 
oleh seorang wali quthb dan aplikasinya adalah untuk seorang quthb 
sepertinya, bukan untuk murid. Maksudnya ialah bahawa segala- 
galanya dengan Allah, untuk Allah, atas Allah dan dari Allah... Allah 
jua yang lebih mengetahui). 

"Apabila telah kau capai awal dari yang Maha Awal engkau 

pun memandang kepada apa yang akan berlaku darinya; yakni 
dari hal yang ditangani olehNya. Jika terbit darimu suatu lintasan 
dari yang dikasihi dan ia muafakat dengan jiwa, atau lintasan dari 
yang tidak disukai yang muafakat dengan jiwa namun syariat tidak 
mengharamkannya maka tiliklah apa yang diciptakan Allah dalam 
dirimu dari kesan lintasan jiwamu tadi; jika engkau mendapati dari 
situ ada peringatan terhadap Allah Taala maka hendaklah engkau 
mentahqiq akan dia, maka yang demikian itu adalah adab waktu itu 
ke atasmu dan janganlah engkau berpaling kepada selainnya. (Di sini 
hendaklah engkau beradab; ertinya sabar, dan sabar adalah anak 
kunci jaya. Inilah seperti yang telah kami sentuh sebelum ini yaitu adab 
hati dan ilmu munazalat). 

"Jika engkau tidak beroleh jalan untuk mentahqiq yang demikian 
itu maka hendaklah engkau mengambil sikap ta'risy (diam dan tenang) 
di hadratNya. Maka diam itulah adab waktu itu ke atasmu dan jika 
engkau berpaling kepada selainnya sesungguhnya engkau telah 
tersalah jalan." (Ertinya dalam situasi itu hendaklah engkau mengambil 
adab diam dan tenang, hendaklah engkau bersama Allah melalui doa 
kerana doa itu intipati ibadah). 

"Jika itu juga tak dapat kau lakukan maka hendaklah engkau 
bertawakkal, redho dan taslim (pasrah)... (tiga sifat ini merupakan 
antara sebesar-besar adab seorang murid). Jika engkau tidak 
mendapati jalan untuk itu maka hendaklah engkau berdoa untuk 
mendatangkan manfaat dan menolak mudarat dengan syarat pasrah 
dan menyerahkan segala urusanmu (kepadaNya)." (Iman yang paling 
dhaif dan dalam masa yang sama solusi paling kuat adalah doa wahai 
sekelian anakku. Doa merupakan rahsia teragung, dalam apa hal sekali 
pun janganlah kita tinggalkan doa). 

"Awaslah, [di sini] jangan engkau menetapkan pilihan peribadi 
kerana yang demikian itu adalah jahat di sisi mereka yang punya mata 
hati." (Ini merupakan intipati rahsia dalam Tareqat As-Syaziliyyah; 
menyerahkan pilihan kepada Allah. Kerana engkau -duhai anakku- 

jika menetapkan pilihan peribadi bererti engkau menguatkan nafsumu, 
bererti engkau memfardhukan kewujudannya dan engkau membantunya 
untuk menguasai dirimu duhai murid. Mengertikah engkau?). 

"Maka [di situ] ada empat adab: (1 ) Adab Tahqiq, (2) Adab Ta'risy, 
(3) Adab Tawakkal dan (4) Adab Doa. Hamba yang tahqiq dengan 
Allah akan dijaga dari murkaNya, hamba yang diam dan tenang di 
sisiNya maka cukuplah dia dengan Tuhannya, hamba yang bertawakkal 
kepadaNya rehatlah dia dari pilihan peribadi dan senanglah dia 
dengan pilihan Tuhannya, hamba yang berdoa kepadaNya dengan 
syarat menuju dan mahabbah kepadaNya nescaya akan dimustajabkan 
Allah dengan sekehendakNya pada apa yang baik untuk si hamba, 
dan jika Allah mahu ditahan doa itu dari apa yang tidak baik bagi si 
hamba. Adapun setiap satu adab ini ada hamparannya." 

(Lihatlah, segalanya dibina di atas landasan adab -bahkan walau 
ia diberi istilah lain sekalipun namun adab tetap adab-, kerana ia 
berdasarkan kedudukan maqam. Adapun maqam seorang murid 
itu jika dia menyintai syeikhnya sepenuh hati, fana' pada syeikh dan 
mentakzimnya maka si murid akan bersama syeikh di dalam kembara ini 
dan menjadi pembantu kepada syeikh. Tidak penting apakah si murid 
mengetahui atau tidak, merasai atau tidak, kerana siapa saja yang 
menempuh jalan ini dan mencapai apa-apa maqam pada kembara ini 
maka tujuan mereka adalah semata-mata yang Maha Satu; Allah yang 
Maha Tunggal lagi Maha Perkasa). 

(Perenggan berikut akan menjelaskan empat adab yang tersebut 
di atas. la dialami oleh seorang murid sufi yang telah maju dalam suluk 
(tarbiyyah)nya, murid ini telah mengerti dengan sirrnya, makrif at dengan 
akalnya dan merasa dengan hatinya. Tahap ini tidak dicapai melainkan 
dengan fana dalam zikir yang disuruh oleh syeikh kepadanya). 

(1) Pertama hamparan tahqiq: Jika datang padamu lintasan dari 
selainNya dan disingkapkan bagimu tentang sifatNya maka 
hendaklah engkau berada di sana dengan sirrmu dan diharamkan 
ke atasmu untuk musyahadah selainNya. 

(2) Kedua hamparan ta'risy: Jika datang padamu lintasan dari 

selainNya dan disingkapkan bagimu tentang perbuatanNya 
maka diam dan tenanglah di situ dengan sirrmu dan haramlah ke 
atasmu untuk musyahadah selain sifatNya sebagai saksi atau yang 
disaksikan... ada pun pada yang awal fana' saksi dan menafikan 
yang disaksikan. 

(3) Ketiga hamparan tawakkal: Jika datang padamu lintasan dari 
selainNya -maksudku yang telah disebutkan tadi- sama ada 
lintasan yang dikasihi atau yang tidak disukai, dan disingkapkan 
bagimu akan berbagai keaiban, maka tetaplah engkau duduk di 
atas hamparan mahabbahNya dengan bertawakkal kepadaNya 
dan redho atai segala yang terlihat kepadamu dari kesan 
perbuatanNya di dalam cahaya hijabNya. 

(4) Keempat hamparan doa: Jika datang padamu lintasan dari 
selainNya dan disingkapkan bagimu kefakiranmu kepadaNya, 
maka sesungguhnya Dia telah menunjukkanmu kepada maha 
kayanya Dia. Ambillah kefakiran sebagai hamparan dan awaslah 
jangan sampai engkau turun dari darjat ini kepada selainnya 
lalu tanpa sedar engkau jatuh kepada makar Allah. Kebinasaan 
paling kecil jika engkau turun dari darjat ini ialah engkau kembali 
kepada nafsumu sebagai pentadbir dan membuat pilihan peribadi 
untuknya. Maka adalah halmu yang paling mulia -sebenarnya 
engkau tidak punya hal apa pun- ialah engkau mendorong dirimu 
kepada kesungguhan yang kegigihan, sama ada pada zahir atau 
batinmu kerana tamaknya engkau menolakkan dari dirimu apa 
yang Allah mahu menolakkannya darimu. Lalu bagaimana pula 
halnya jika engkau membantah [ketentuan] Allah pada sesuatu 
yang Dia tidak mahu menolakkannya darimu. 

"Dalam bab ini [kebinasaan] yang paling ringan adalah dakwa- 
dakwi syirik. Konon engkau telah menang namun sebenarnya tiada 
menangnya engkau. Jika engkau menang maka duduklah di mana yang 
engkau suka, dan selama-lamanya engkau tidak dapat berada di 
mana yang engkau suka. Maka usaha kegigihanmu itu hanya memberi 

petunjuk kepada betapa besarnya jahilmu terhadap perbuatan Allah. 
Aduh betapa hodohnya ahli ibadah yang jahil atau alim yang fasik. 

"Entahlah, tidak kutahu dua sifatini yang mana satu mahu ku sifatkan 
ia padamu; apakah jahil engkau atau fasik, atau kedua-duanya sekali. 
Kami mohon perlindungan Allah dari nafsu menggendalakan mujahadah 
dan dari kosongnya hati dari musyahadah. Kerana kegendalaan 
demikian itu menafikan syariat, dan kekosongan demikian itu menafikan 
tauhid, sedangkan Hakim Syarak telah menetapkan adanya kedua 
syariat dan tauhid itu..." (Demikian inilah tareqat; betapa ia menjagamu 
dari berbagai jenis syirik... dan lepas dari berbagai jenis syirik itulah 
pekerjaan yang terlalu payahnya). 

"Dan tinggalkanlah sikap membantah Tuhanmu nescaya jadilah 
engkau hamba yang mengesakanNya, kerjakanlah segala rukun syarak 
nescaya jadilah engkau seorang sunni, dan himpunkanlah antara 
keduanya (mengesakan Allah dan mengerjakan syarak) nescaya jadilah 
engkau ahli tahqiq. 



"...Belumkah cukup (bagi mereka) bahawa Tuhanmu mengetahui 
dan menyaksikan tiap-tiap sesuatu?" Fussilat: 53 

"Kemudian jika terlintas juga dalam muroqobahmu suatu lintasan 
dari yang makruh pada syarak, atau yang disukai pada syarak dari 
apa yang telah lalu darimu, maka pandanglah kepada apa yang 
engkau ingati dan apa yang engkau beri perhatian. Jika dengannya 
engkau mengingat Allah maka adabmu ialah mentauhidkan Dia di atas 
hamparan tafrid (mengesakan)Nya. 

"Jika engkau turun dari dari pintu darjatini dan engkau tidak berada 
di sana maka adabmu ialah melihat kemurahan budiNya yang telah 
menutupmu pada maksiat yang telah kau lakukan terhadapNya, Dia 
tidak menyingkap tutupanmu itu kepada mana-mana makhlukNya. Jika 
engkau dipalingkan dari yang ini dan engkau teringat maksiatmu dan 

engkau tidak teringat tiga adab yang di atas maka hendaklah engkau 
melaksanankan adab doa dalam taubat atau yang seumpamanya 
dengan memohon ampunan sebagaimana orang bersalah meminta 
ampunan dari dosa yang meliputinya. Ini di pihak yang makruh pada 
syarak. 

"Adapun jika datang kepadamu lintasan ketaatan yang telah lalu 
dan engkau mengingatinya maka janganlah sejuk matamu dengannya, 
bahkan hendaklah sejuk matamu terhadap Tuhan yang telah menjadikan 
ketaatan itu. Jika sejuk matamu dengan selainNya jatuhlah engkau 
dari darjat tahqiq. Jika engkau tidak berada pada kedudukan ini 
maka hendaklah engkau berada pada kedudukan yang selepasnya, 
yaitu engkau musyahadah betapa agungnya kemurahan budi Allah ke 
atasmu yang telah menjadikan engkau ahli pada kedudukan ini, ada 
pun warisan darinya ialah engkau akan direzekikan yang terlebih baik 
darinya, bahkan warisan itu merupakan antara petandanya yang soheh. 

"Jika engkau tidak mencapai kedudukan ini dan pencapaianmu 
pada kedudukan yang kurang darinya, maka adabmu di situ ialah 
memandang dengan halus pada ketaatan itu apa ia telah benar- 
benar [engkau kerjakan] dan engkau selamat dari apa-apa tuntutan ke 
atasnya, atau sebaliknya lalu engkau di tuntut atas sesuatu kecacatan 
darinya? Kami berlindung dengan Allah dari kebaikan yang bertukar 
menjadi kejahatan. 



"... dan terlihatlah kepada mereka dari (hukum) Allah, azab yang 
mereka tidak pernah fikirkan" Az-Zumar: 47 

"Jika engkau turun dari darjat ini kepada selainnya maka adabmu 
ialah menuntut keselamatan diri darinya dengan kebaikkannya dan 
keburukannya. Hendaklah larimu dari kebaikanmu lebih banyak dari 
larimu dari keburukanmu jika engkau mahu menjadi kalangan solohin. 

Saiyidina As-Syazili c>>'^ J 4j iui liiSj oLijlJ iic berkata: "Jika 

engkau mahu mendapat bahagian sepertimana yang diperolehi oleh 
para awliya Allah Taala maka hendaklah engkau bersikap menolak 
seluruh manusia tanpa kecuali, melainkan insan yang memberimu petunju 
kepada Allah dengan isyarat yang jujur dan amalan yang sabit yang 
tidak dibantah oleh kitab dan sunnah. 

"Lagi hendaklah engkau berpaling dari dunia ini tanpa kecuali. 
Janganlah engkau menjadi orang yang berpaling dari dunia kerana 
mahu mendapat habuan sesuatu dari sikap itu. Sebaliknya jadilah 
engkau pada berpaling dari dunia itu sebagai abdi kepada Allah yang 
memerintahkanmu untuk menolak musuhNya. 

"Lalu jika engkau berada dalam dua resam ini; (1) berpaling dari 
dunia dan (2) zuhud dari manusia, maka hendaklah engkau 

(1) duduk bersama Allah dengan muroqobah, dan (2) melazimi 
taubat dengan ri'ayah, dan (3) istighfar kepada Allah dengan inabah, 
dan (4) tunduk kepada segala hukum dengan istiqamah. 

"Tafsir empat perkara ini ialah engkau menjadi abdi kepada 
Allah pada apa yang engkau datangi, dan engkau muroqobah hatimu; 
yaitu engkau tidak melihat apa-apa yang ada dalam kerajaanNya 
ini sebagai bukan milikNya. Jika engkau dapat melakukan ini engkau 
akan diseru oleh bisikan Al-Haq dan cahaya kemuliaan: "Sesungguhnya 
engkau telah buta dari jalan petunjuk, dari mana engkau dapat 
mendirikan muroqobah?!" 

(Amat penting untuk diinsafi bahawa engkau takkan dapat 
melakukan muroqobah melainkan jika engkau telah bersedia untuknya, 
kemudian engkau melaksanakan muroqobah itu dengan izin syeikh dan 
bimbingan darinya. Di situlah baru engkau beroleh makrifat dan jaya, 
seterusnya dapat melepasi fasa ini). 

"Bukankah engkau mendengar firmanNya: 

^ t<S? (J* ^ 
"...(don ingatlah) bahawa Allah sentiasa mengawasi (moroqobah) 

tiap-tiap sesuatu" Al-Ahzab: 52 

"Lalu di situ engkau akan kedatangan perasaan malu yang 
mendorongmu kepada taubat terhadap apa yang engkau sangka 
sebagai dampingan kepadaNya. Maka lazimilah taubat dengan 
ri'ayah (penjagaan) terhadap hatimu. Janganlah engkau menyaksikan ia 
sebagai suatu kelebihan darimu nescaya engkau akan kembali gelincir 
kepada lubang yang engkau telah keluar darinya sebentar tadi. 

"Jika sudah sah keadaan ini padamu engkau akan diseru oleh bisikan 
dari pihak Al-Haq: "Bukankah taubat itu bermula (dengan izin) dariNya, 
dan inabah itu (terbit) mengikut dariNya jua? Bukankah kesibukanmu 
dengan apa yang merupakan sifatmu adalah penghalangmu dari 
tujuanmu? 

"Maka di situ engkau memandang kepada segala sifatmu, 
lalu engkau memohon perlindungan Allah darinya, lalu engkau pun 
beristighfar dan inabah. Maka istighfar itu engkau memohon agar 
dilindungi dari [kejahatan] sifatmu dengan kembali rujuk kepada sifat 
[yang diredhoi]Nya. 

"Jika engkau bersama dengan sifat ini -maksudku istighfar dan 
inabah- engkau akan diseru dari kedekatan: "Tunduklah kepada 
segala hukumKu dan tinggalkanlah sikap membantahku, luruslah engkau 
dengan kehendakku dengan menolak kehendakmu. Sesungguhnya ia 
merupakan rububiyyah yang membela 'ubudiyyah. Dan jadilah engkau 
"hamba yang dimiliki, yang tak mampu bertindak apa-apa." Bilamana 
Aku melihat darimu ada satu kekuatan nescaya aku serahkan engkau 
kepadanya 



"Sesungguhnya Allah Maha Mengetahui segala-galanya." 

"Jika telah sah engkau pada bab ini dan engkau melaziminya, 
maka dari situ engkau akan melihat berbagai rahsia yang hampir- 
hampir tidak engkau dengari ia dari semesta alam." 

[Demikianlah kata Saiyidina As-Syeikh As-Syazili alijj 'us- iiJl &>j]. 
Silakanlah merenung dan menilik kepada keindahan dan kesempurnaan 
jalan menuju Allah dengan sepenuh makna pada tiap kalimatnya yang 
menjurus kepada tahqiq 'ubudiyyah kepada Allah Tuhan yang Maha 
Esa lagi Maha Perkasa. 

Intisari dari segala intisarinya ialah doa merupakan intipati ibadah, 
jangan sekali-kali engkau meninggalkan doa. 

